
PREFAŢĂ 


În primăvara lui 1980, editorul meu britanic mi-a 
sugerat să scriu o carte despre gelozie. Ea urma să facă 
parte din colecţia referitoare la problemele emoționale, 
deschisă de lucrarea mea intitulată Depresia nervoasă. 
Noul titlu avansat a fost: „Cum să învingem gelozia“. 

Cu cât mă gândeam mai mult la această propunere, 
cu atât eram mai intrigat. O carte despre gelozie și 
posesivitate ar avea rostul ei distinct. O teorie coerentă, 
bine gândită despre gelozie, bazată pe principii afectiv- 
raţionale, era de mult așteptată. Provocarea s-a dovedit 
irezistibilă. A şadar, iată-mă din nou prezent cu o lucrare. 

n practica mea zilnică, am fost oarecum surprins de 
frecvenţa problemelor legate de gelozie, la pacienţii mei. 
Mai mult ca oricând, am fost convins că o carte pe 
înţelesul tuturor despre acest subiect cra necesară, pentru 
a ajuta atât persoanele geloase, cât şi victimele acestora. 

Aceia dintre dumneavoastră care îmi cunosc celelalte 
cărți se vor simţi în largul lor în această nouă lucrare. 
Înțelegerea deplină a geloziei și a posesivităţii este legată 
de cunoașterea altor tulburări, ca depresia nervoasă, mâ- 
nia, teama și ezitarea — teme abordate în scrierile mele 
anterioare. Pe parcurs, mă voi referi la unele dintre ele. 

Pentru cine scriu această carte? Pentru toți cei care 
suferă din pricina acestor monștri gemeni — gelozia şi 
posesivitatea. Atât de serioase sunt aceste emoții dena- 

turate, încât copiii ajung adesea până în pragul nebu; iei 
din cauza rivalităţii dintre fraţi; adulți talentaţi eșueaz: în 
dezvoltarea pe calea vocației lor din pricina greșeli or 
flagrante făcute în relațiile cu colegii de serviciu sau cu 
şefii; prietenii minunate se destramă pentru că în decursul 
anilor unul obţine succese mai mari decât altul; iar căsă- 
torii reușite se distrug fiindcă teama și mânia înlocuiesc 
tandreţea și înțelegerea. 

Cu speranța că unele din aceste dezastre pot fi 
îndepărtate prin cunoaşterea sporită a psihologiei geloziei 
şi posesivităţii, vă invit să mă urmaţi în paginile de 
faţă. Dar mai întâi, pentru a evita eventuale neînțelegeri, 
daţi-mi voie să precizez că nu orice manifestare de 
gelozie este demnă de interes. Puţine persoane obţin 
toată atenţia şi dragostea pe care le doresc de la partenerii 
lor. În condiţiile fireşti ale vieţii cotidiene, aceste frustrări 
pot duce, adesea, la stări ușoare de gelozie și la eforturi 
cumpătate de evitare a unei posesivităţi mai mari. 

Dacă niciodată nu v-a păsat câtuşi de puţin de cineva, 
niciodată nu veţi putea fi gelos, indiferent de atenţia pe 
care ar acorda-o acel cineva altcuiva. Prin urmare, este 
cu totul de înțeles să fiți supărată, întristată sau frustrată 
atunci când partenerul vă ia la o serată dansantă și vă lasă 
să staţi singură aproape toată seara. 

Pare, de asemenea, cât se poate de normal să fiţi 
supărat, întristat sau frustrat dacă doriţi să fiţi mai mult 
timp cu partenera, dar, dintr-un motiv sau altul, nu 
reuşiţi. 

Aceste reacţii emoţionale sunt fireşti când vă 
semnalează că relaţia dumneavoastră este ușor abătută de 
la echilibrul ei. Devenind conştient de propria supărare, 
tristeţe sau frustrare, sunteţi îndemnat să faceţi ceva în 
legătură cu aceasta. De obicei, veți aduce subiectul în 
discuţie. Poate veți ajunge la un compromis care să 
satisfacă ambele părţi. Şi astfel, echilibrul este restabilit 
şi domnește din nou armonia. 

Această carte nu este scrisă pentru cei ale căror 
probleme de gelozie sau posesivitate sunt ușor de 
descurcat. Ei nu au nevoie de ajutor. Cartea poate fi utilă 
mai ales persoanelor peste măsură de geloase și 
posesive. Cei cărora mă adresez sunt, în primul rând, 
indivizii care îşi pierd autocontrolul. Persoanele care 
devin violente, cele de-a dreptul bolnave de teamă, cele 
care nu-și mai pot conduce afacerile zilnice din cauza 
gândurilor lor obsesive — sunt oamenii pentru care scriu 
această carte. Ei sunt printre cei mai nefericiţi oameni; 
sunt atât de orbi în comportarea lor, încât nu-și mai pot 
da seama că se distrug pe ei înşiși. Persoanele la care mă 
refer în paginile cărţii sunt reale, dar relatările lor au fost 
modificate pe alocuri pentru a păstra caracterul 
confidenţial, menţinând, însă, esenţa experienţelor lor. 


P.A. Hauck 


n mn —/1 


CE ESTE GELOZIA? 


EL ERA UN TÂNĂR BĂRBAT, DE APROAPE 30 DE ANI, 
cu o înfățișare puternică, plăcută. Când a intrat prima 
dată în biroul meu, am încercat să-mi închipui care era 
problema lui, dar nimic nu lăsa să se întrevadă ceva. 
Când mi-a relatat motivul pentru care îmi cerea ajutor și 
cât de mare nevoie avea de el, am fost luat prin 
surprindere. 

Era unul dintre cei mai geloși bărbați pe care i-am 
întâlnit vreodată, și am întâlnit foarte mulți. Un pacient 
de-al meu, de exemplu, nu îngăduia soţiei sale să 
consulte un medic bărbat. Altul insista ca soţia să-l sune 
de nenumărate ori pe zi la telefon, în felul acesta putând 
să o controleze. Dar nici unul nu-l egala pe Abner. 

Acest om era cu adevărat disperat din cauza iubirii 
sale. Dacă prietena sa, Ruby, nu-l suna atunci când a 
promis (că o va face), își părăsea biroul şi gonea până la 
locuinţa ei, să vadă cu cine se destrăbălează. O urmărea 

prin oraș, chiar și atunci când ieșea cu prietenele. A 
schimbat două vorbe cu un bărbat la popicărie? Imediat 
Abner se străduia să afle identitatea acelui om și, mai 
devreme sau mai târziu, o trăgea la răspundere pentru 
cele întâmplate. 

Nu-i îngăduia să converseze cu un alt bărbat și nici 
să-i zâmbească. Trebuia să aibă grijă să nu dea prea 
multă atenţie copiilor ei dintr-o căsătorie anterioară, ca nu 
cumva el să înceapă să o tortureze psihic. Şi la el tortura 
nu era o joacă. Ţinea până noaptea târziu, până când 
Ruby, copleșită, era dispusă să admită orice, numai 
pentru a isprăvi o dată cu discuţia. Dar îndată ce, 
disperată, ajungea să recunoască tot ce voia el, Abner își 
schimba tactica, cerându-i noi și noi detalii despre ce a 
făcut și cu cine, şi „când va ajunge să fie sinceră și 
onestă“ cu el. 

Ce s-a întâmplat în cele din urmă cu Abner și cu 
Ruby? S-au despărţit. Abner a fost furios pe mine 
fiindcă nu am izbutit să o fac pe micuța lui Ruby să-l 
iubească mai mult. Şi-a găsit un alt terapeut, dar nici 
cu acesta nu a avut mai mult succes. Deci, ce s-a 
întâmplat? 

Abner a sfârşit în puşcărie, după ce l-a bătut zdravăn 
pe un bărbat cu care Ruby s-a întâlnit într-o seară. De 
asemenea, l-a agresat pe polițistul care a încercat să-l 
aresteze. În cele din urmă și-a pierdut slujba, și-a pierdut 
iubita, dar și libertatea. Acum se află într-un penitenciar, 
cu sufletul plin de amărăciune. 

Dar să studiem un alt caz, de această dată de 
posesivitate. 

Sylvia nu trebuia să-şi facă griji că Ralph ar umbla cu 
alte femei. Era un soţ fidel. Necazul era, însă, că ea 
dorea să-i dirijeze viaţa; ar fi dorit ca Ralph să fie 
permanent cu ea. Nu am putut înţelege de ce simţea ea 
nevoia de a-l avea tot timpul în preajmă, de vreme ce era 
o femeie arătoasă și cu o mulţime de prieteni. 

Undeva, în adâncul sufletului ei, se considera 
amenințată dacă nu-l avea în apropiere pe Ralph, dacă 
nu-l dirija şi dacă el se simţea mai bine cu alţii. * 

n decursul anilor de căsnicie a izbutit să-l ţină pe 
Ralph dependent de ea. Rar îl încuraja să-și gătească o 
mâncare, să încarce cu rufe maşina de spălat, să-şi calce 
o cămaşă sau să completeze un CEC. Îi făcea plăcere să-l 
îngrijească asemenea unei mame, iar Ralph, inconștient 
că este ţinut în scutece, a încurajat-o, simțindu-se 
privilegiat și răsfăţat mai tot timpul. 

Cu toate acestea, pe măsură ce îmbătrânea, Ralph 
dorea mai multă libertate. A început să întreprindă unele 
lucruri fără să aibă aprobarea Sylviei sau chiar fără să-i 
vorbească despre planurile sale. Asta a speriat-o rău pe 
Sylvia, care a replicat, încercând să-l pună la punct și 
intensificând controalele. 

„Unde te vei duce tu, acolo voi merge şi eu“, stă 
scris în Cartea lui Rut. Acesta părea să fi fost şi moto-ul 
Sylviei. Ea nu-l lăsa pe Raiph nici să respire fără 
permisiunea ei. Îi alegea hainele; îi pregătea chiar și baia. 

Potrivit ultimelor informaţii, căsătoria lor a supravie- 
tuit. Ralph a învăţat să se alinieze și să facă așa cum îi 
spunea ea. Sylvia a fost atât de satisfăcută, încât s-a 
domolit. Amândoi mi-au fost recunoscători pentru 
menţinerea căsătoriei lor. In adâncul meu, am simţit însă 
că tratamentul ar fi avut mai mult succes, dacă ei s-ar fi 
despărţit. 

O persoană geloasă dă impresia că este o persoană 
foarte sigură pe sine. La urma urmei, acești indivizi 
acţionează asemenea unui general gata să atace duş- 
manul. Nu se tem de nimic. Par să știe exact ce doresc și 
luptă cu înverșunare să obțină ceea ce vor. Dau ordine 
partenerilor lor, ca și cum aceștia ar fi niște copii. Îşi 
argumentează până târziu în noapte punctul lor de 
vedere. Li se poate spune orice, fără cel mai mic efect 
asupra raționamentului lor. Dacă sună telefonul, dar nu 

apare nimeni pe fir, ei știu de îndată că se pune ceva la 
cale. „Vasăzică, din cauza asta ai întârziat de la muncă 
aproape cincisprezece minute“. Pentru ei nu există 
accidente. În ochii lor, ele sunt dovezi. Persoana 
posesivă și geloasă este total convinsă de adevărul ei. 

Bănuiţi ce caracteristică a personalităţii stă în spatele 
unui astfel de comportament? 

E vorba de un complex de inferioritate de dimensiuni 
monstruoase. Deşi simptomele pot fi ascunse, sentimen- 
tele de inferioritate fac parte din trăsăturile caracteristice 
majore ale oamenilor posesivi și geloşi. Am identificat, 
cu aproximaţie, șase importante caracteristici ale oame- 
nilor posesivi şi geloși, dar complexul de inferioritate 
este mobilul tainic al tuturor celorlalte. 


Complexul de inferioritate 


Dacă sunteţi gelos, chiar și numai în mică măsură, se 
datorează faptului că vă subestimaţi singur. Aţi deprins 
un act psihologic greşit şi îl exersaţi foarte bine. Care 
act? Autoînvinuirea.. 

Vă apreciaţi propria persoană după acţiunile, perfor- 
mantele, realizările, prietenii şi bunurile dumneavoastră. 
Sunteţi ferm convins că îi depăşiţi pe alţii, numai atunci 
când sunteţi mai arătos, mai isteț, mai bogat sau mai 
talentat. 

Pentru dumneavoastră, omul şi comportamentul lui 
sunt inseparabile. Dacă obţineţi o promovare (dovadă 
clară a talentului dumneavoastră profesional — nu-i 
așa?), atunci, dintr-o dată şi în mod miraculos, consi- 
deraţi că ați devenit și o persoană mai deosebită. Iar dacă 
vă pierdeţi slujba sau banii, sau înfăţişarea plăcută, 
trageţi concluzia că valoraţi mai puţin ca persoană 
umană. 

Nici nu poate fi altfel, nu-i așa? Dacă noi, ca 
persoane, suntem inseparabili de tot ceea ce este legat de 
noi, atunci este firesc să ne condamnăm sau să ne 
preţuim în raport cu ceea ce ni se întâmplă. 

Autoînvinuirca, așa cum utilizez, din punct de vedere 
psihologic, termenul, înseamnă că dumneavoastră singur 
vă atacați, în dublu sens: a) pentru că nu aveţi succes, 
sau bani, sau dragoste; şi b) în consecinţă, ca ființă 
umană sunteţi lipsit de valoare și inferior. lată cum apare 
şi se menţine complexul de inferioritate. 

n ce măsură este sau nu iubită constituie unul din 
cele mai nefericite etaloane, la care recurge o persoană 
geloasă, pentru a-și judeca valoarea. Simpatia sau 
antipatia manifestată de fiinţa iubită, are aceeaşi 
semnificaţie ca şi degetul mare al împăratului roman 
pentru gladiatorul din Colosseum: ridicat în sus — viaţă, 
îndreptat în jos — moarte. 

Respingerea este monstrul cumplit, stafia groaznică 
cu care omul gelos se înspăimântă singur. Deși ea este 
tot atât de inofensivă ca şi spaimele inocente ale 
copilăriei. A fi lipsit de iubire ca persoană adultă poate fi 
un lucru incomod, supărător și trist. Dar nicidecum ceva 
care să producă panică, să vă facă violent sau să vă 
determine să vă înecați amarul în băutură. 

Ar fi mai bine să vă cheltuiţi energiile cu înlocuirea 
acestor procedee de autodistrugere: aţi face mai mult, în 
felul acesta, pentru sănătatea dvs., decât complăcându-vă 
în gelozie. Acceptaţi-vă așa cum Sunteţi şi nu va mai 
conta atât de mult, dacă altcineva vă acceptă sau nu. 


Mentalitatea stăpân-sclav 


La fel cum sentimentul de inferioritate este funda- 
mentul geloziei, piatra unghiulară a personalităţii geloase 

este mentalitatea stăpân-sclav. Este rară persoana geloasă 
sau posesivă care îşi trăiește tulburările emoţionale în 
tăcere. Majoritatea persoanelor geloase îşi manifestă 
gălăgios și răspicat motivele de nemulțumire. Ele ţipă la 
partenerii lor, îi îmbrâncesc şi îi ceartă fără jenă. 
Cuplurile încep să se confrunte violent, când unul din ei 
se simte neglijat. Bărbaţii îşi fac bucăţi-bucăţi mobila din 
casă sau dau cu pumnii în pereți, iar femeile sparg vesela 
și aruncă mâncarea, într-un acelaşi efort de a-și face luate 
în seamă plângerile. 

Toate acestea sunt, de cele mai multe ori, erupții de 
moment ale emoţiilor, şi ele se liniştesc după câteva 
minute sau ore, fiind urmate de deliberări calme între cele 
două părți beligerante. 

Dar cu o persoană profund geloasă și posesivă nu este 
nici pe departe atât de ușor de găsit un limbaj comun. Ea 
are o filosofie primejdioasă şi nedemocratică, pe care o 
crede complet justificată. Pe scurt, este o filosofie a 
dictaturii și sclaviei, cu persoana geloasă ca dictator și 
stăpân al sclavului. 

Vă îndoiţi de aceasta? Credeţi că exagerez de dragul 
poantei? Atunci ascultați ce mi-a relatat cândva o femeie. 


TERAPEUTUL: Spuncţi-mi Mabel, cum este să trăieşti 
cu o persoană geloasă? 

PACIENTA: Trebuie să lupt permanent împotriva 
sentimentelor lui de inferioritate. Dacă merg la biserică 
cu copiii, el efectiv înnebuneşte fiindcă nu rămân acasă 
cu el. Ar dori să-i acord doar lui întreaga atenţie. 

TERAPEUTUL: Și dumneavoastră ce faceţi? 

PACIENTA: Am încercat să stau acasă tot timpul, dar el 
nu aplică, în cazul meu, aceleaşi reguli pe care și le aplică 
lui însuşi. El poate ieși când vrea, dar eu trebuie să fiu 
acasă când el binevoiește să revină. 

TERAPEUTUL: Unde obişnuiește să se ducă? 

PACIENTA: Oriunde are chef — la baruri, în excursii. 
A fost plecat chiar şi o săptămână sau mai mult. 

TERAPEUTUL: Fără dumneavoastră și fără copii? 

PACIENTA: Fără. Şi-a cerut scuze la început, și eu 
l-am iertat mereu, sperând că se va dezbăra de asta cu 
timpul. Dar n-a făcut-o niciodată. Lucrurile merg din ce 
în ce mai rău. 

TERAPEUTUL: Ce vreţi să spuneţi? 

PACIENTA: Nu mai pot vorbi cu prietenele mele, nici 
chiar la telefon. Îmi smulge imediat receptorul din mână. 
Și totdeauna vrea să știe ce vorbim la telefon sau ce-mi 
scrie fratele meu. Întotdeauna crede că numai despre el e 
vorba. Orice aş face, tot eu trag ponoasele. 

TERAPEUTUL: Cum așa? 

PACIENTA: Dacă sunt de acord cu acuzaţiile sale, se 
înfurie şi se întâmplă să mă şi bată. Dacă îi resping 
acuzaţiile, la fel se înfurie şi mă bate. Altă variantă nu 
există. 

Înţelegeţi problema? Persoanele geloase, în sensul 
strict al cuvântului, își consideră partenerii o marfă, un 
bun al lor, cu care cred că pot face orice doresc. Ei cred 
că posedă oameni în felul în care posedă mașini. 

Nu le pasă deloc de sentimentele celorlalţi, doar ale 
lor sunt importante. În filosofia lor există două categorii 
de reguli: unele pentru ei înşiși, altele pentru ceilalți. Şi 
nu trebuie să fii un geniu ca să-ţi dai seama cine e cel 
care dă ordinele şi cui i se pretinde să se supună. 

Potrivit opiniei stăpânului de sclavi, aceștia nu au nici 
un drept, în schimb cel dintâi are drepturi de sorginte 
divină asupra sclavului; îi poate pretinde orice şi, la 
nevoie, îşi poate impune cu violenţă voinţa. 

Vă puteţi imagina cât de nedreaptă este o asemenea 
mentalitate? După ce sclavia a fost scoasă în afara legii de 
către toate guvernele civilizate, acum mai bine de o sută 
de ani, este bizar faptul că ea reapare, adesea, în viaţa de 
familie. 


Comportamentul autodistrugător 


Una dintre cele mai uimitoare caracteristici ale 
persoanelor geloase și posesive constă în faptul că, din 
punct de vedere psihologic, pot fi considerate oarbe. 
Deşi acești oameni sunt, adesea, inteligenţi, culţi, şcoliți 
şi frumoşi. Sunt capabili și remarcabili în multe domenii 
ale vieţii lor. Dar când e vorba de cei dragi lor, indivizii 
geloși acţionează ca şi cum ar fi niște înapoiaţi mintal. 

Să presupunem, de exemplu, că nu aveţi cu ce să vă 
plătiţi chiria şi sunteţi pe punctul de a fi dat afară din 
casă, cu bagaje cu tot. Dar, deodată, dați peste un sac 
mare, plin cu bani. Ce aţi începe să faceţi cu ei? Dacă 
sunteţi o persoană rezonabilă, inteligentă și nu vreţi cu 
orice preţ să vă băgaţi capul în laţ, aţi da repede 


Ce este gelozia? 21 


proprietarului ceea ce îi datoraţi și, apoi, ați depune restul 
sumei la bancă. Dar dacă aţi profita de acel chilipir pentru 
a oferi o petrecere zgomotoasă sau ați paria toată suma la 
cursele de cai, sau aţi pleca într-o vacanţă, fără să vă 
plătiţi chiria, aţi mai numi asta comportament inteligent? 
Dacă da, atunci, dragul meu prieten, lucrurile nu stau 
prea bine. 

Comportamentul de autodistrugere este caracteristic 
persoanei geloase și posesive. Ea nu are dușman mai rău 
decât pe sine însăşi. Şi iată de ce spun asta. Asemenca 
persoane prigonesc și alungă din preajma lor, cu o 
energie nemaipomenită, chiar pe cei după a căror 
dragoste tânjesc. Nu e vorba doar de împrejurarea că 
prin anumite fapte ale lor își supără partenerul. Ci devin 
o adevărată povară, un copil care scâncește întruna, 
plânge, dă din picioare și crede în mod sincer că trebuie 
să aibă tot ceea ce îşi dorește, cu orice preţ. Cu toate că 
îşi dă seama foarte bine cum ar trebui să se comporte 
pentru a fi iubit, procedează exact invers. 

Nu aș dori nici un moment să se creadă că blamez 
asemenea oameni atunci când folosesc asemenea cuvinte 
tari. Am cel mai profund respect pentru toți oamenii, fără 
deosebire de structura lor emoţională. Nici unul nu este 
perfect și deci nu mă aştept la un comportament perfect. 
Dar asta nu schimbă faptul că oamenii geloşi se comportă 
ncchibzuit când ajung să se confrunte cu problemele lor. 

Să luăm cazul lui Jim. Soţia lui îşi reluase lucrul cu un 
an înainte ca eu să-i întâlnesc. Copiii lor erau la şcoală 
toată ziua, iar ca dorea să mai iasă din casă și să se afle 
printre oameni. La locul ei de muncă a dat peste un grup 
minunat de colegi şi colege. Luau masa de prânz 
împreună, în după-amiezele de vineri, după orele de 
muncă, se opreau undeva să mai stea de vorbă, iar de 
sărbători organizau petreceri. 

Toate acestea l-au înnebunit pe Jim. El s-a simţit atât 
de speriat de faptul că soția lui a ajuns să aibă relaţii cu 


22 GELOZIA 


alte persoane (inclusiv femei), încât a insistat ca ea să-și 
părăsească slujba. O cicălea întruna, o acuza că se 
îndrăgostește de orice bărbat din birou, încercând să o 
facă să se simtă cât mai vinovată posibil. A ajuns să o 
amenințe că o va înşela, că se va apuca de băut, că o va 
părăsi, că se va sinucide, sau că va divorța de ea. Dar de 
vreme ce ea se simţea total nevinovată, n-a ajuns să 
cedeze în faţa nici uneia din amenințările lui. 

În discuţiile cu el, am încercat să-l fac să înțeleagă că, 
dacă va continua în felul acesta, s-ar putea ca bănuielile 
lui să devină realitate. „Cu cât o acuzaţi mai mult, cu atât 
mai puţin vă va iubi“, l-am avertizat. „Potoliţi-vă 
suspiciunile. V-aţi făcut cunoscute sentimentele. Nu mai 
spuneţi nimic. Dacă ea nu-și părăsește locul de muncă și, 
în cele din urmă, constataţi că vă este necredincioasă, 
atunci şi numai atunci, divorţaţi de ea, dacă veţi dori 
asta. Până atunci aveţi încredere deplină în ca“. 

Nu m-a ascultat. A fost incapabil să se domolească. 
Și căsnicia lor se dezintegra sub ochii mei. Nu a trecut 
mult timp şi ea a devenit indiferentă la pretenţiile lui. 
Dragostea ei faţă de el a început să descrească rapid. lar 
el, în loc să dea înapoi, aşa cum ar fi procedat orice 
persoană cumpătată, a devenit şi mai dur. 


„Sunteţi pe cale să vă pierdeţi soţia, dacă nu încetaţi“, 
l-am prevenit din nou. „Cu cât vă sporiţi presiunea, cu 
atât mai puţin vă va iubi.“ 

„Dar nu se poate să nu mă iubească. Chiar și numai 
gândul că o pierd mă îngrozeşte. Ea este întreaga mea 
viaţă.“ 

„Atunci fiți drăguţ şi tandru cu ea. Altfel o veţi 
împinge direct în braţele altui bărbat, nu fiindcă ea ar dori 
asta cu orice preţ, ci fiindcă dumneavoastră aţi devenit 
atât de antipatic“. 


Problema este foarte simplă. A aştepta dragoste de la 
cineva, atunci când tu eşti nesuferit, josnic, meschin sau 

violent, este de-a dreptul stupid. Şi tocmai acest lucru l-a 
făcut Jim. El singur a ajuns să-şi provoace lucrul cel mai 
îngrozitor: pierderea iubirii soţiei sale. 

Ce este aceasta, dacă nu orbire și autodistrugere? 

Ascultaţi ce i-a spus el într-o zi soţiei sale: 

„Am fost speriat de moarte că n-ai să mai vii acasă. 
Când ai venit, am fost furios pe mine însumi că n-am 
avut încredere în tine. Cât de prost poate fi un om! Tu 
ești unica persoană alături de care doresc să mă aflu. Aș 
vrea să fiu cel la care vii când ai nevoie de ajutor. Te 
iubesc cu disperare şi mă îngrozesc la gândul că te voi 
pierde. Eşti cea mai minunată fiinţă care a pătruns 
vreodată în viața mea. Sunt nimic fără tine. Ajută-mă! 
lartă-mă!“ 


Dificultăţi în asumarea responsabilităţii 


Una din cele mai surprinzătoare trăsături de 
personalitate, proprie indivizilor geloși şi posesivi, este 
marea lor dificultate de a-și asuma responsabilitatea 
pentru gelozia lor. Aproape fără greş, ei (ele) își acuză 
partenerele sau partenerii că le fac viaţa nefericită, efectiv 
torturându-le(-i), atunci când le văd (îi văd) dansând cu 
alții (altele), vorbind cu alţii (altele), complimentând pe 
alţii (altele) sau chiar privind la alţii (altele). Foarte rar 
întrezăresc realitatea: şi anume că ei înșiși sunt în mare 
măsură responsabili pentru problemele lor și roza! 
responsabili pentru propnile lor sentimente de gelozie. 

Dacă dumneavoastră sunteţi partenerul gelos, vi se 
aplică, oare, următoarea caracterizare? Mai întâi, 
convingerea fermă că tulburările emoţionale vă sunt 
cauzate de partenerul(a) dumneavoastră. Deși de la o 
vreme şi alţii vă contrazic, dumneavoastră continuaţi să 
repetați că gelozia vă este motivată de comportamentul 

celuilalt. Dacă sunteţi soţie, vă ieşiţi din fire când el se 
întreţine cu altcineva. Dacă sunteți soţ, vă îmbolnăviţi 
când ea vorbește la telefon cu un coleg care doreşte să 
organizeze o petrecere. Și așa mai departe. 

Ce greşeală enormă! Chiar dacă ea ar cocheta cu 
vechea ei pasiune sub ochii dumneavoastră, faptul acesta 
nu vă poate face gelos, decât dacă dumneavoastră înșivă 
îngăduiţi acest lucru. Sunt de acord că nu este un 
comportament decent pentru o soţie. Şi mi se pare 
perfect normal să-l dezaprobaţi şi să fiţi mâhnit din cauza 
lui. Totuşi, a vă lăsa copleșit de mânie şi a ameninţa cu 
moartea pe cineva din această cauză este un simptom de 
nevroză. Şi Sunteţi singurul răspunzător de el. 

Care ar fi reacția normală? Dacă credeţi că partenerul 
nu vă iubeşte, încercaţi să descoperiţi ce așteaptă el sau 
ca de la dumneavoastră. Apoi, dacă puteţi satisface acele 
dorinţe şi nevoi profunde, străduiţi-vă să le îndepliniţi şi 
observați dacă în felul acesta situaţia se schimbă. Dacă 
nu, aveţi o foarte bună dovadă că el sau ea s-a îndepărtat 
de dumneavoastră pentru totdeauna. Oricum ar fi, e mai 
bine decât să vă îmbolnăviţi de gelozie. 

Cele mai multe persoane geloase nu posedă însă un 
asemenea autocontrol. Dacă sunteţi o persoană geloasă, 
veţi insista cu încăpățânare: (a) ca partenerul să admită că 
el este cel care vă scoate din sărite; și deci (b) că nu 
dumneavoastră, ci el trebuie să facă ceva pentru a vă 
înlătura gelozia; și (c) că numai astfel vă veţi putea 
recăpăta liniştea sufletească. 

Această logică este de-a-ndoaselea. Mai întâi, nimeni 
nu vă poate face gelos. Cauza geloziei dumneavoastră se 
găseşte nu în comportamentul partenerului, ci în modul 
în care dumneavoastră gândiţi despre comportamentul 
persoanei iubite. 

În al doilea rând, în loc să treceţi responsabilitatea 
geloziei asupra partenerului, de ce nu încercaţi singur să 
scăpaţi de ea? Dacă sufenţi atât de mult din cauza acestui 

ser iment, ar trebui să vă folosiţi de orice prilej pentru a-l 
inc părta. Dumneavoastră însă, dimpotrivă, acţionaţi 
nu nai într-o singură direcţie: partenera dumneavoastră 
ircvuie să stea acasă, să nu zâmbească altora, să nu 
întârzie niciodată, să facă întotdeauna ceea ce îi cereți. 
Astfel, pentru propria liniștire, răspunderea nu v-o 
asumaţi dumneavoastră, cel în capul căruia a apărut 
această problemă, ci o treceţi asupra partenerului, deşi 
acesta nu se confruntă cu așa ceva. De ce nu consultați 
un specialist care să vă ajute să vă învingeţi propria 
gelozie? 

Să nu pretindeţi partenerului sau partenerei lucruri pe 
care dumneavoastră înşivă refuzaţi să le faceţi. Dacă nu 
sunteţi în stare să vă confruntaţi cu propriile probleme, 
de ce așteptați ca altul să facă aceasta? 

Eternul laitmotiv al persoanei geloase și posesive este 
acela că soţul (soţia) sau iubitul (iubita) nu prezintă 
încredere. Din această cauză se iscă un întreg tămbălău în .. 
jurul chestiunii cine cu cine stă de vorbă. Cheia 
problemei este neîncrederea: soțul este ferm convins că 
oricine poartă pantaloni poate suci capul soției lui; soția 
crede cu sfinţenie că soțul aleargă după orice fustă. 

Un om nehotărât își dă seama rareori că neîncrederea 
sa acţionează de fapt în două direcţii: ea vizează nu numai 
partenerul, ci și propria persoană. Cauza geloziei este 
lipsa de încredere în sine și nu neîncrederea în partener. 

E posibil ca, uneori, omul gelos să aibă dreptate. 
Câteodată, într-adevăr, viaţa sentimentală îi poate fi 
distrusă de alţii. Dar de cele mai multe ori, aceasta este o 
născocire a imaginaţiei sale. Câţi dintre noi avem soţi sau 
soţii pe care întregul oraș ar dori să-i seducă? Vă flataţi 
singur când presupuneţi că toată lumea are aceleași 
preferinţe cu ale dumneavoastră în ceea ce privește 
frumuseţea. Calmaţi-vă! Partenerul poate fi, într-adevăr, 
totul pentru dumneavoastră, dar pentru alţii s-ar putea să 
nu prezinte prea mult interes. 

Există și un alt motiv pentru care neîncrederez în 
persoana iubită este lipsită de temei. 

Propriile mele observaţii, acumulate în decursul ce x 
27 de ani în calitate de psihiatru clinician, m-au convi as 
că norma de conduită între două persoane atașate una 
alteia este fidelitatea. Revoluția sexuală nu a schimbat 
dorinţa adâncă a majorităţii oameniior de a avea o relaţie 
trainică, de durată, cu o singură persoană. Ceea ce s-a 
schimbat este ușurința cu care oamenii își caută alţi 
parteneri, când își dau seama că relaţiile lor de dragoste 
sunt pe cale de a se altera. Abia atunci, sau chiar după 
aceea, ei își caută alte relaţii. Această tendinţă este mult 
mai pronunţată la partenerii persoanelor geloase sau 
posesive. Şi nu-i de mirare. 

De obicei, oamenii nu-şi înşeală parteneni cu prea 
multă bucurie. Indiferent dacă e vorba de o singură 
noapte, de o relaţie mai de durată sau de un divorţ, 
asemenea complicații apar după multe nopţi nedormite, 
însoţite de regrete şi chiar de suferințe, iar în final de un 
sentiment de resemnare. Până ce se înfiripează ideea unei 
relaţii noi, mii de vise sunt zdrobite de partenerul lipsit 
de tact sau care nu este în stare să-l facă fericit pe celălalt. 
Dacă această analiză nu se potriveşte relaţiei de dragoste 
în care vă aflați, atunci e posibi! ca partenerul dum- 
neavoastră să [ie o persoană care simte nevoia ca, din 
când în când, să-și schimbe amanţii. Varietatea este 
condimentul vieții lor sexuale. In acest caz, aveţi motive 
să fiţi neîncrezător. Dar, în general, aceasta este singura 
împrejurare în care se justifică neîncrederea. 

Altminteri, neîncrederea dumneavoastră provine din 
convingerea interioară, fermă şi profundă, că sunteţi un 
om care nu poate fi iubit. Cum ar putea partenerul să vă 
găsească atrăgător, când dumneavoastră înşivă conside- 
rați că aproape toţi ceilalţi sunt mai atractivi? Aceasta este 
problema dumneavoastră. Dacă dumneavoastră înşivă 
nu vă consideraţi valoros, este ușor de înţeles de ce 

aveţi convingerea că şi alții vă privesc într-o lumină 
nefavorabilă. 

Sarcina dumneavoastră, deci, este să vă învingcţi 
gelozia, nu încercând să-i forţaţi pe ceilalți să vă iubească 
mai mult, ci urându-vă mai puţin pe dumneavoastră 
înşivă. Acesta este, desigur, un lucru greu de făcut. 
Totuşi posibil. Mai exact: aceasta este singura opţiune 
raţională, deoarece, în caz de reușită, face minuni. 

Metodele dumneavoastră actuale de control al 
persoanei iubite, cu permanente acuzaţii aruncate în 
dreapta şi în stânga, cu distrugerea veselei şi a 
mobilierului, nu s-au dovedit eficiente nici până acum, și 
nu vor da rezultate nici în viitor. 


Egoism şi lipsă de maturitate 


O altă trăsătură generală a personalităţii celor foarte 
geloşi este egoismul. El implică numeroase alte trăsături 
înrudite. Înainte de a le descrie, permiteţi-mi să fac o 
distincţie importantă între egoism și interes propriu. 

Persoana egoistă își impune voința indiferent de 
dorinţele sau nevoile celuilalt. O asemenea atitudine duce 
la o înfundătură. „Tu să-mi dai, să-mi dai mereu. Ție nu 
ți se cuvine nimic. Tot ce eu doresc, trebuie să am“. 
Conştiinţa reciprocităţii este străină acestor persoane. 

Ei au o mentalitate asemănătoare cu a unui copil care 
nu a învăţat să împartă ce are cu alţii, nici să răsplătească 
un gest de bunăvoință, și nici să țină seama în mod 
rezonabil de dorinţele celorlalți. Avem de-a face cu o 
stare nevrotică. 

n schimb, promovarea interesului propriu este ceva 
sănătos. Ea se manifestă prin plasarea, din când în când, 
a persoanei noastre şi a intereselor noastre deasupra 
intereselor celorlalți. Facem aceasta, însă, conștienți de 

faptul că odată şi odată, favorurile celorlalţi vor trebui 
răsplătite. Persoana care își promovează propriul interes 
știe că nu există prânz gratuit. Dacă ești invitat de 
prietenul tău la cină, potrivit etichetei sociale și tu, la 
rândul tău, îţi vei invita prietenul la o cină, și nu doar la o 
halbă de bere sau la o cafea. 

Persoana autointeresată poate să pară celorlalţi drept 
egoistă, atunci când unele acţiuni ale sale îi displac 
partenerului. Acesta este, de exemplu, cazul soţiei care, 
în pofida protestului soțului, insistă să-și ia o slujbă, deşi 
este conştientă că, în viitor, va trebui să tacă atunci când 
soțul va voi să-și impună, la rândul său, voinţa. 

lată un test pe care îl puteţi aplica în orice dispută în 
care sunteţi acuzat de egoism. Sunteţi dispus: (a) Să 
întoarceţi o favoare?; (b) Să acordaţi celuilalt dreptul la 
un privilegiu similar celui pe care tocmai îl cereţi? Dacă 
da, nu trebui să simţiţi nici cea mai uşoară fărâmă de 
vinovăţie, fiindcă puteţi pretinde oricând că aţi procedat 
corect. Dacă nu, atunci probabil că sunteţi o persoană 
egoistă. 

Dar ce se întâmplă atunci când dumneavoastră sunteți 
persoana geloasă şi posesivă? Necazul este că vă 
comportaţi în mod egoist ori de câte ori ceva merge prost 
în viaţa dumneavoastră sentimentală. În alte nenumărate 
situaţii sunteţi chibzuit, generos și surprinzător de matur. 
Sunteţi la fel de atent, ca și oricare altă persoană, când 
partenerul dumneavoastră are un necaz, când copilul 
plânge sau când vecinul dorește să-i împrumutaţi mașina 
de tuns iarbă. 

In schimb, dacă partenerul (partenera) dumneavoastră 
arată un cât de mic interes (nu iubire, ci numai interes) 
faţă de cineva sau ceva, și, pentru scurt timp, nu vă 
aflaţi în centrul atenţiei sale, îşi ridică imediat capul 
monstrul cu ochi verzi — gelozia. În asemenea situaţii 
nu vă mai interesează nimic altceva decât persoana 


proprie. 

Am avut cândva un pacient care era“unul din cei mai 
egoişti şi limitați parteneri, pe care o femeie putea să-i 
aibă. 

El ar fi vrut ca ea să meargă numai cu ochii în pământ, 
ca o călugăriță, să nu vorbească cu colegii de muncă, să 
nu fie prietenoasă cu nimeni, să nu răspundă politicos la 
telefon. Ar fi vrut ca ea să stea de vorbă numai cu femei 
şi să ia prânzul singură. I-a interzis chiar şi să accepte 
săruturi şi îmbrăţişări de la mama sau tatăl ei. I-a impus 
să rupă vechi prietenii, să privească numai înainte când 
se află în maşină și să consimtă la o mulțime de alte 
pretenţii ridicole și imposibile. 

Când soţia i-a sugerat că un asemenea comportament 
ar fi lipsit de rațiune, el a reacţionat ca şi cum ea ar fi 
vorbit în swahili. El nu-și dădea seama cât de egoist, de 
tiran şi imatur era. 

Dacă vă cuprinde gelozia, încercaţi să vă comportați 
cât mai civilizat. Înduraţi-vă în tăcere nevroza, mai 
curând decât să o revărsaţi asupra acelora de la care, 
după convingerea dumneavoastră, aveți parte doar de 
respingeri. Apoi, în timp ce vă pansaţi rănile, învăţaţi 
cum să vă depăşiţi suferințele, fie ele sentimente 
depresive de autoînvinovăţire sau de autocompătimire, 
fie sentimente întunecate de răzbunare sau manifestări de 
teamă, tensiune ori nervozitate. Învăţaţi, de asemenea, 
cum să dăruiţi cât mai multă iubire, astfel încât 
partenerul(a) să vă găsească din ce în ce mai potrivit(ă) 
pentru el(ea). Învăţaţi să vă acceptați pe dumneavoastră 
înşivă, indiferent dacă partenerul(a) (sau oricine 
altcineva) vă iubește sau nu. Atunci, cel puţin, toate 
suferinţele vă vor privi doar pe dumneavoastră (ceea ce 
ar fi o reală binecuvântare), iar dumneavoastră veţi fi 
„ într-un proces de autoameliorare, care nu poate să vă 
dăuneze câtuși de puţin, dar vă poate ajuta enorm. 

Dar, vai, cei mai mulţi oameni care suferă de gelozie 
şi posesivitate, nu prea obişnuiesc să-şi ascundă senti- 

mentele. Dacă se simt copleșiți de ele într-un restaurant, 
nu ezită nici o clipă să se dea în spectacol. Nu contează 
cine îi vede — familie, prieteni sau străini. Asemenea 
inşi se aruncă în distrugerea propriilor relaţii senti- 
mentale, la fel cum lemingii* sinucigași se aruncă în 
mare. 

De ce fac ei asta? De ce îşi îngrozesc copiii, de ce își 
terorizează soţii dis-de-dimineață și de ce sunt gata să-şi 
plângă nenorocirea pe umărul oricui vrea să le asculte 
văicărerile? 

Fac aceasta pentru că sunt furioși și cred că partenerii 
lor sunt fiinţe nedemne care trebuie pedepsite. Ei cred, 
cu sinceritate, că n-ar trebui să fie, în nici un fel şi 
niciodată, frustraţi, respinşi sau ameninţaţi. Consideră, 
onest, că ceilalți nu au câtuși de puţin dreptul să se 
răzgândească şi o dată ce şi-au declarat dragostea pentru 
cineva, trebuie să-și țină angajamentul orice s-ar 
întâmpla. 

Dar cine poate afirma așa ceva? De ce trebuie omul să 
facă tot ceea ce a promis? De ce n-ar putea retracta cele 
spuse? Pentru că ar fi imoral sau lipsit de etică? Nici 
vorbă! Desigur, este bine şi corect să respectaţi o 
promisiune făcută. Din nefericire, însă, este inevitabil ca 
omul să se comporte uncori lipsit de etică și imoral. Cu 
alte cuvinte, oricine are dreptul de a greşi, fie că ne place 
sau nu. Între noi fie vorba, acest principiu ni se 
potrivește şi nouă atunci când greșim grav sau acționăm 
prosteşie. 

Furia apare atunci când omul transformă dorinţele sale 
fireşti în revendicări nevrotice. Este exact ceea ce face un 
copil când nu obţine ceea ce dorește. Băiețelul vrea aca- 
dele și mama nu e de acord. Copilul își schimbă dintr-o 
dată dorinţa în revendicare şi are un acces de isterie. De 


* Leming — mic rozător arctic asemănător şoarecelui, dar având o coadă 
scurtă şi picioarele acoperite cu blană. (Nota trad.) 

ce? Fiindcă nu a obținut ceea ce a dorit? Nu. Deoarece nu 
a obținut ceea ce a revendicat. 

Dumneavostră faceţi acelaşi lucru ori de câte ori vă 
înfuriaţi. Furia este un acces de isterie specific adultului. 
Desigur, ea nu apare pentru că nu aveţi la îndemână 
acadele sau cornete cu îngheţată. Vă ieşiţi din fire 
deoarece nu vă bucuraţi de toată dragostea şi atenţia de 
care, în mod eronat, credeți că aveţi nevoie. Pentru 
dumneavoastră, acadcaua înseamnă ca partenerul, în 
timpul unei petreceri, să şadă lângă dumneavoastră toată 
scara, fără a-i îngădui măcar să stea la taifas cu vechii 
prieteni sau cu cele câteva prietene. Până când aceasta 
rămâne doar o dorință, tcacă-meargă. A insista însă în 
acest sens, este cu totul altceva. 

O persoană geloasă formulează adesea cereri perfect 
normale, rezonabile şi fireşti. Dar când ajunge la 
disperare şi îşi iese din fire pentru că dorinţa, indiferent 
care ar fi ea, nu i se îndeplineşte, se comportă ca un copil 
care crede că este nu numai supărător sau enervant, ci 
chiar insuportabil să nu obţină ceea ce dorește. 

În următoarea conversaţie, o tânără mamă îmi po- 
vesteşte cum a reacţionat soțul ei când ea i-a spus că e 
nefericită. Observaţi mai ales cât de orb este el în ceea ce 
priveşte propriul comportament. Nici o clipă nu-i trece 
prin cap că prin modul în care reacţionează, devine şi mai 
antipatic. $ 


PACIENTA: El continua să mă întrebe ce anume mă 
făcea să fiu atât de nefericită. În cele din urmă, i-am spus 
că, pur şi simplu, nu mai ştiu dacă mai țin la el ca până 
acum. În cei şapte ani ai căsniciei noastre s-au întâmplat 
o mulţime de lucruri şi am ajuns la un punct când nu mai 
ştiu dacă merită sau nu să continuăm legătura noastră. 

Şi-a ieşit rău din sărite. Furia și-a revărsat-o asupra 
mea şi a copiilor. Apoi a încercat să se calmeze, ne-am 
dus la plimbare și am încercat să discutăm. Dar când a 

venit timpul să mergem la culcare, şi-a ieșit din nou din 
fire. 

Mi s-a făcut frică de el. Mă temeam de ce putea să-mi 
facă. In cele din urmă m-a îmbrâncit afară din casă. 
Continua să-mi spună să-mi strâng lucrurile, altfel o va 
face el. 

Le-am telefonat părinților și le-am spus că am de gând 
să rămân la ei peste noapte. A doua zi de dimineață, când 
m-am trezit, am găsit veranda plină cu hainele mele, 
aruncate acolo. Nu era chip să aleg ceva pentru a mă 
putea îmbrăca şi pleca la cumpărături. 

Mai întâi am telefonat la serviciu, anunțând că n-am să 
vin la lucru fiindcă nu mă simt bine. Apoi, m-am 
îndreptat spre casă, dar soţul meu, care era afară, nu m-a 
lăsat să intru. El îmi spunea să mă întorc la mama şi să 
rămân la ea. l-am răspuns: „Nu. Vreau să-i văd pe 
copii“. El a intrat în casă şi eu l-am urmat. Apoi a 
telefonat la birou şi a spus că are niște probleme şi va 
veni mai târziu. A telefonat și părinţilor mei, întrebându-i 
dacă pot pleca cu tot bagajul la ei. Eu i-am spus însă că 
nu am de gând să plec, că aceasta este şi casa mea. 

TERAPEUTUL: Şi el ce a spus? 

PACIENTA: Mi-a spus că dacă nu chem un avocat, 
trebuie să părăsesc casa. Eu i-am spus că nu trebuie 
deloc să părăsesc casa și nici nu voi pleca. Mi-a răspuns 
că va schimba încuietorile. Mi-a trecut prin minte că, 
dacă nu voi putea intra în casă, el, în nebunia lui, va 
putea susţine că l-am părăsit pe el şi copiii, putea spune 
că nu am nevoie de copii sau altceva. Prin urmare, i-am 
spus: „Nu, nu am de gând să plec“. Şi tot timpul mă 
întreba: „De ce nu mă mai iubeşti? Dacă nu mă mai 
iubeşti, atunci pleacă! Nu mai poți rămâne aici“. Apoi 
continua să spună: „De ce? Trebuie să existe un motiv. 
De ce, din senin, nu-ți mai pasă de mine?“ Atunci i-am 
povestit de câte ori m-a jignit și cât de puţin i-a păsat de 
mine şi de copii şi că se interesează numai de persoana 

lui. S-a înfuriat și mai mult. Și i-am spus din nou: „Nu 
vezi? Despre aceasta este vorba. Mi-e teamă de tine. Nu 
te iubesc. Și cum aș mai putea să te iubesc?“ 

El m-a lovit și eu am căzut. Atunci m-am hotărât să-l 
părăsesc. 

TERAPEUTUL: Soţul e conştient că el a declanşat toate 
acestea? 

PACIENTA: Acum, da. Pe vremea aceea, însă, nu era. 


Anxietatea 


O altă caracteristică tipică oamenilor geloși este 
înclinarea de a vedea în orice eveniment un pericol. 
Fantezia acestor oameni, care, altfel, pot fi amabili și 
deştepţi, se declanșează din te miri ce. 

Oricât de exemplar s-ar comporta familia lor, cercul 
de prieteni sau partenerul lor, ei, cu o imaginaţie 
nelimitată, descoperă un pericol în orice act inocent al 
acestora. 

Să luăm următoarele două exemple. Primul, o femeie 
își cumpără o rochie nouă. Soțul ei n-a văzut-o încă. 
Seara, când se pregătesc să plece, sună soneria de la 
intrare. El își pune cravata, aşa că ea merge să deschidă 
uşa. A sosit cuplul cu care ei vor ieși în acea seară. 
Imediat ce intră, bărbatul face un compliment măgulitor 
cu privire la noua rochie a gazdei. Este o mică curtoazie 
inocentă. 

Dar nu și pentru soțul ei. El judecă complet greșit 
scena. Se simte îngrijorat, cu totul gratuit, că prietenul 
său a început să-i curteze soţia și nu poate fi convins de 
contrariu nici după multe ore de discuţii. 

Protagonista celui de-al doilea exemplu este o femeie 
pe care n-a deranjat-o cariera soțului, atât timp cât acesta 
nu a venit în contact cu persoane mai culte și mai stilate 
decât ea. Ea a fost întotdeauna alături de soțul ei. L-a 
ajutat să-şi termine universitatea, a organizat întruniri 
atunci când avansarea soțului a cerut aceasta. După toate 
semnele, ea părea o persoană echilibrată, care știe precis 
ce vrea. Căsnicia ei părea idilică, mai ales când a aflat 
într-o zi că soțul ei a fost promovat. 

Culmea ironiei este că acea zi s-a dovedit a fi şi 
începutul tuturor necazurilor sale. Soţul ei se îmbrăca 
acum mai bine, lua masa în sufrageria conducerii 
administrative şi se mişca printre oameni de succes, culți 
și umblaţi. Ea începea să aibă senzaţia că soțul ei se înălța 
deasupra ei. Când soțul a devenit mare şef, ea a rămas 
doar o „soţie de care el nu mai are nevoie“. 

Putea să facă soţul orice. Liniştea ei sufletească nu s-a 
mai restabilit. Căci ea își măsura propria valoare după 
măsura în care soțul ei avea nevoie de ea. Acum ea se 
simţea înspăimântată și ameninţată de succesele lui. 

Nu este o situaţie tristă? Amândoi au muncit din greu 
ani de zile pentru a-şi realiza visurile, şi tocmai atunci, 
din cauza sensibilităţii ei exagerate, visurile s-au 
transformat în coşmaruri. 

Oamenii geloşi, ţinând seama de faptul că se simt 
jigniţi de toate fleacurile, pot fi consideraţi ca paranoici. 
Cine altcineva s-ar alarma, aflând că partenerul a slăbit 
câteva kilograme? Şi totuşi, cu aşa ceva ne întâlnim 
frecvent la femeile și bărbaţii anxioși. Cu cât devine mai 
atrăgătoare persoana iubită, cu atât mai neliniştiți devin 
ei. Sporeşte pe zi ce trece sentimentul incapacității de a 
intra în competiţie cu toţi cei care flirtează sau încearcă să 
le seducă partenerul(a). 

Am consultat multe cupluri care aveau probleme 
serioase, datorită faptului că unul din ei încerca să țină 
legături mai strânse cu persoane din altă categorie 
socială. Acuzaţiile invocate de persoana geloasă sunau 
cam așa: „Cine te crezi? Un Rothschild?*, „Ce te face să 
crezi că oamenii aceştia vor să se amestece cu unii ca tine 
şi ca mine?“; „Ai uitat cumva cine ești? De ce nu stai la 
locul tău?*. 

Singurul scop al unor asemenea observaţii este 
evitarea competiţiei. Iată cât de temători sunt oamenii 
geloși. 

Pentru ei, concurența și posibila pierdere a unei 
persoane iubite sunt obsesii constante. Ei sunt asemenea 
indivizilor care au comis crime şi cred că poliţia îi 
urmăreşte după fiecare colț. Sau asemenea persoanelor 
cărora în copilărie le-a fost inoculată teama şi din această 
cauză nu-şi pot învinge nici mai târziu frica de stafii, de 
câini sau de singurătate. 

Teama de a fi respins, de a nu fi iubit și, deci, teama 
de a fi o persoană lipsită de valoare este atât de putemică, 
„ încât acești inşi suferă toată viaţa. 

Pentru a da o imagine mai completă despre cât de 
înspăimântați pot fi oamenii care cred că nu mai sunt 

iubiţi, iată o relatare a cărei transcriere cuvânt cu cuvânt, 
aici, o facem cu permisiunea celei în cauză. 

„Nici nu ştiu de unde să încep. Singurul cuvânt pe 
care pot să-l rostesc este: «Ajutor!» Sunt la capătul 
puterilor şi mă simt tot mai prost. Sufletul îmi pare ars de 
teamă ca de un fier roşu, o teamă adânc înrădăcinată şi 
foarte dureroasă. Ea mă sfâşie şi mă torturează atât de 
mult, încât simt că mă va ucide într-o bună zi. 

Când prietenul meu se uită la o altă femeie, mă 
copleșește furia, o furie incontrolabilă, care îl străpunge 
şi pe el ca un pumnal, iar pe mine mă sfâșie pe 
dinăuntru, de parcă aş avea acolo un diavol. 

Când se uită la acele femei frumoase, cu sâni 
voluptuoși, care se întind goale pe ecranul televizorului, 
simt că mor de o mie de ori. Sau când răsfoiește o revistă 
cu femei dezbrăcate aproape că dau ortu! popii. Gândul 
că el se holbează la acele femei mă face să mă simt urâtă 
şi pe dinafară şi pe dinăuntru. 

L-am rugat pe Dumnezeu să mă ajute, dar El îi ajută 
numai pe cei care se ajută singuri, iar cu nu mă pot ajuta 
singură. Nu pot să mă mai bucur de viaţă. Cândva 
zâmbeam oricărei persoane pe care o întâlneam. lar acum 
mă simt de parcă m-aș afla la marginea mormântului. 

Vă rog, vă implor tot ajutorul pe care mi-l puteţi da“. 

Nu este obligatoriu ca cineva să ajungă aici. Oriunde 
ar apărea, gelozia este pretutindeni aceeași: (a) o nevoie 
nevrotică de a fi apreciat de ceilalți, și (b) un sentiment 
intens de inferioritate. Cel care este în măsură să înfrângă 
aceste două stări, nu va deveni niciodată gelos, nici chiar 
dacă partenerul lui se culcă cu altcineva. Mai mult, 
partenerul se poate culca în repetate rânduri cu alţii, fără 
ca dumneavoastră să deveniți gelos, în cazul în care nu 
suferiţi de un sentiment de inferioritate şi nici de nevoia 
nevrotică de a fi aprobat de alții. 

Gelozia este o necesitate? 


Mulţi afirmă că gelozia este un comportament uman 
firesc, de vreme ce este atât de răspândită. Poate fi 
întâlnită oriunde în lume. Un european cult este adesea 
tot atât de gelos ca şi un vânător canadian de blănuri. Un 
profesor universitar se poate simţi tot atât de ameninţat 
de un compliment făcut de altul soţiei sale, ca și un 
docher. Cei frumoși pot fi scoşi din sărite ca și cei urâţi 
de atenţiile acordate partenerilor lor. 

Gelozia apare nu numai între un bărbat adult şi o 
femeie. Ea apare cu o mare frecvenţă și între fraţi, între 
surori, sau între frați şi surori. Povestea lui Cain şi Abel 
este cel mai faimos exemplu de gelozie între fraţi. Se 
întâmplă adesea într-o familie ca copiii mai în vârstă să 
fie geloşi pe fraţii lor mai tineri, care de multe ori sunt 
mai alintaţi de părinţi. 

Gelozia dintre părinte și copil este mai puţin 
frecventă, dar nu atât de rară încât să nu fie și ea întâlnită 
din când în când. Sunt cazuri când părintele este gelos pe 
tinereţea şi frumuseţea copilului. Alteori, copilul este 
gelos pe influenţa și pregătirea părintelui. lată ce mi-a 
scris o fostă pacientă: 


„Voi încerca să vă prezint cât se poate de exact ceea ce 
am observat la fiica mea. Până spre vârsta de zece ani, 
era cel mai dulce copil din lume. De îndată ce a intrat în 
pubertate, ceva i s-a întâmplat. S-a schimbat atât de mult, 
încât n-am mai recunoscut-o. Desigur, toţi copiii se 
schimbă, dar cu ea s-a întâmplat oarecum altfel. În ochii 
ei am desluşșit duşmănia. Era cuprinsă, frecvent, de furie 
împotriva mea. Nu mă lăsa să o sărut sau să o 
îmbrăţișez. Am copleșit-o cu daruri, fără să pot realiza 
ceva. 

La cincisprezece ani şi-a făcut un obicei din a se 
compara în toate cu mine şi se simţea slabă şi urâtă și era 
convinsă că nu va ajunge niciodată ca mine. Pe măsură 

ce a crescut a devenit o adevărată frumusețe, dar 
întotdeauna își găsea un cusur la sprâncene sau la dinţi, 
sau la altceva. 

Când primeam un compliment de la cineva din familie 
sau de la un prieten al ei, se înfuria pe mine. Am învăţat 
în ce fel să evit complimentele altora, ca ea să nu se mai 
simtă ameninţată, dar nici asta nu a ajutat la nimic. Acum 
ea este deja căsătorită, dar relaţiile noastre s-au răcit şi 
mai mult. În repetate rânduri i-am cerut explicaţiii, dar 
n-am primit nici una. Mă putea răni cu un singur lucru: 
scoțându-mă din viaţa ei; şi asta a și făcut. Și chiar se 
bucura de asta. În mod sigur, crede acum că, în sfârşit, 
îmi este superioară mie“. 


Există la San Francisco un mic grup de tineri care își 
spun Kerista Village. Grupul este format, în prezent, din 
cinci femei și trei bărbaţi. Ei se culcă liber şi de bunăvoie 
unii cu alţii, în mod curent. Nici unul nu este gelos. 
Nimic nu demonstrează mai bine acest lucru, decât faptul 
că sunt împreună de nouă ani. 

Pentru ca un străin să intre în grup se cere 
consimțământul tuturor membrilor. Aceștia trebuie să-l 
aprecieze pozitiv pe noul candidat, altfel el sau ea este 
respins. 

Dacă nouă persoane pot face asta, de ce nu și 90 de 
milioane (nu să trăiască într-o astfel de comunitate, ci să 
trăiască fără gelozie)? 

Mormonii au făcut asta de ani de zile. Brigham Young 
a avut numeroase neveste. Se prea poate ca unele dintre 
ele să fi fost geloase, dar cu siguranţă nu toate. 

Și ce putem spune despre numeroasele neveste ale 
şefilor de trib din Africa de altădată? Dacă ele au putut 
ajunge la un asemenea grad de rafinament, de ce nu am 
putea și noi? (Din nou, nu mă refer la poligamie, ci 
numai la capacitatea de a ne înfrânge gelozia.) 

Clarificarea termenilor 


99 ce 23 e 3 


Cei patru termeni: “gelozie”, “posesivitate”, “invidie’ 
şi “suspiciune” sunt, în general, vag înţeleși de către 
cititorul mediu. Faptul nici nu are prea mare importanță 
până în momentul în care noi, personal, nu devenim 
robii sau victimele primelor două. În acest caz e bine să 
clarificăm în ce constau aceste stări emoționale și care 
sunt deosebirile între ele. Să le luăm, deci, pe rând, 
într-o ordine ușor diferită. 


Invidia. Această stare emoțională poate fi şi pozitivă, 
deoarece ne poate stimula să atingem ținte pe lângă care, 
altfel, am putea trece fără să le observăm. 

În primăvara anului 1980, s-a întâmplat să iau masa 
de prânz cu doi psihiatri, amândoi alergători pasionaţi. În 
timpul prânzului, am aflat că ei alergau cu regularitate o 
milă în șapte minute și 15-20 de secunde, în timp ce eu 
alergam, în mod obișnuit, aceeași distanță în zece, nouă, 
sau, în cel mai bun caz, în opt minute. Acești bărbaţi 
erau mai tineri decât mine, dar nu cu mult. Într-o clipă 
am devenit invidios pe rezistența, iuțeala şi buna lor 
condiţie fizică. M-am hotărât să mă străduiesc să alerg de 
două ori, consecutiv, mila în șapte minute. Până acum 
am reuşit să alerg această distanță în șapte minute și 
jumătate, dar simt că mai am rezerve. Este o senzaţie 
extraordinară şi sunt mândru de performanţa mea. Nu 
sunt gelos pe timpii lor, aș dori, doar, să fiu și cu capabil 
să-i realizez. Aceasta este invidia. 


Gelozia. Dacă performanțele celor doi m-ar fi iritat, 
dacă aș dori ca eu să fiu singurul alergător bun, aceasta 
ar fi însemnat gelozie. Persoana geloasă vrea totdeauna 
să-l împiedice pe celălalt să obțină ceea ce dorește, 
indiferent despre ce este vorba. Ea tinde spre 
exclusivism, pentru că numai astfel se simte în siguranţă: 

să dispună ea singură de acel ceva, să reușească doar ea 
şi, în orice situaţie sau relaţie, să domine. Până nu-și 
realizează aceste dorinţe, o asemenea persoană se simte 
foarte prost. 

Cel care se irită atunci când soţia lui dansează cu un 
alt bărbat, are înclinații spre gelozie. Crede că ei ar trebui 
să-i placă să danseze numai cu el. Ea nu ar trebui să râdă 
niciodată de glumele unui alt bărbat și nici să se bucure 
de vreo altă companie în afară de cea a soţului. Aceasta 
este deja gelozie. Dacă ar fi vorba de invidie, el ar trebui 
să-și spună: “Oh, tipul acela de pe ringul de dans arată 
grozav. El şi soția mea par un cuplu strașnic. Aș vrea să 
pot dansa la fel de bine ca şi el”. 

Dar, nu, un asemenea om e lipsit de încredere în sine 
însuşi, se simte atât de nesigur, încât e convins că oricine 
poate să alerge un timp mai bun decât el. Şi atunci devine 
un dictator şi îi interzice soției fel și fel de lucruri, numai 
pentru a-şi atrage întreaga ei atenţie și să se asigure că el 
este singurul şi unicul bărbat din viaţa ei. Gelozia este 
totdeauna o stare emoţională nevrotică. 


Posesivitalea. Această stare emoţională se aseamănă 
geloziei, numai că, în acest caz, nu există o terță per- 
soană. Un asemenea om pretinde o atenţie şi o companie 
permanentă din partea partenerului, dar nu pentru că i-ar 
fi teamă să nu-l piardă sau să nu fie înlocuit cu altul, ci 
pentru că este convins că lipsit de dragostea acestuia, ar 
valora mult mai puţin. 

Persoanele posesive nu știu ce să facă cu ele însele. 
Dacă rămân singure, se simt la fel de abandonate, ca un 
copil părăsit de părinţi. Această senzaţie este, desigur, 
dureroasă, dar ea provine din aceeaşi sursă ca şi gelozia, 
adică din nevoia excesivă de dragoste. Persoanele 
posesive cred că reprezintă o valoare numai când ci- 
neva le iubeşte şi dovedeşte aceasta, acordându-le toată 
atenţia. 

Jelozia şi posesivitatea sunt stări emoționale prin care 
on ul își taie singur craca de sub picioare. În timp ce 
in  idia este un stimulent în realizarea unui scop, gelozia 
şi posesivitatea contribuie la ratarea lui. Cu cât devine 
mai imperioasă nevoia de a fi iubit, cu atât e mai puţin 
probabilă satisfacerea ei. Mânia, conduita dictatorială şi, 
mai presus de toate, sentimentul pronunţat de infe- 
rioritate care stă la baza lor, nu fac din nimeni un 
partener ideal. 

Cuvintele următoare aparţin unci femei tipic posesive: 

“Îl vreau numai cu mine tot timpul. Simt că 
înnebunesc când el nu este acasă. Vreau ca totul să facem 
împreună. Când el pleacă, devin încordată, nervoasă şi 
furioasă, şi ştiu foarte bine că aceste sentimente se 
acumulează întruna în mine, ca apoi, la fiecare două 
săptămâni să izbucnească într-o ceartă. Așa mi s-a 
întâmplat și în prima căsătorie. Eu trebuie să explodez la 
fiecare două săptămâni. Și nu știu de ce. Poate nu am 
parte de suficientă atenţie. Eu trebuie să simt că el mă 
iubește. Dacă ţipă la mine, ştiu cel puţin că mă iubește. Îi 
supun unor teste. Dacă el nu le acceptă — asta ar dovedi 
că nu mă iubeşte. Dar dacă intră în discuție cu mine și 
acceptă criticile mele, aceasta dovedeşte că, totuşi, mă 
iubește”. 


Suspiciunea. Dacă o femeie crede că iubitul ei se dă în 
vânt după cea mai bună prietenă a sa, aceasta încă nu 
înseamnă că este geloasă. Se prea poate să aibă dreptate. 

Îşi petrece cea mai mare parte a timpului departe de 
casă? Pare să aibă tot mai puţini bani? E mai puțin activ 
sexual în ultimele luni? Sună telefonul mai des, fără ca la 
capătul firului să fie cineva? Toate acestea ar putea fi 
semne îndreptăţite că relaţia respectivă s-a deteriorat. Dar 
toate acestea nu trebuic să conducă neapărat la gelozie. 

În măsura în care nu se transformă în gelozie, suspi- 
ciunea poate fi considerată şi ca o manifestare a capaci- 

tătii de observare, de presupoziţii inteligente și de in+;=s- 
tigări detectiviste. Ca atare, suspiciunea este un se, ti- 
ment pozitiv, care ne avertizează de eventuale pericaie. 
Ea nu trebuie alungată. Dar nici convertită în gelozie. 


Cazul lui Ted şi Amy 


Dialogul următor ne înfățișează clar multe din caracte- 
risticile persoanelor geloase: 


PACIENTUL: Seara trecută, Amy și cu mine am ieșit la 
plimbare și ne-am întâlnit cu o fostă prietenă a mea. Am 
salutat-o și am schimbat câteva cuvinte. “Cine-i asta?”, 
m-a întrebat Amy. l-am spus că e o veche prietenă a 
mea. “De ce-ai vorbit cu ea?”, m-a întrebat. l-am răspuns 
că n-am intenţionat decât să fiu prietenos. La care ea a 
replicat: “Bine, atunci şi eu voi [ace la fel”. I-am spus: 
“Fă ce vrei, pe mine nu mă deranjează”. Ea mi-a 
răspuns: “S-a terminat cu logodna noastră”. l-am 
răspuns: “Cred că glumești. Suntem atât de aproape să 
ne căsătorim. Nu pot să cred așa ceva”. 

A doua zi m-am simţit îngrozitor. Să renunţi la tot — 
Chiar şi la o căsătorie apropiată — numai din cauza 
geloziei! Cu greu pot concepe așa ceva. Acum chiar că 
ezit să mă însor. 

TERAPEUTUL: Nu credeţi că după căsătorie ea s-ar 
putea schimba. 

PACIENTUL: Nu-mi dau seama. 

TERAPEUTUL: Şi vreţi să convieţuiţi cu cineva 
dominat de acest sentiment? 

PACIENTUL: Nu cred. 

TERAPEUTUL: Dar asta-i ceea ce s-ar putea să obţineţi. 

PACIENTUL: Duminica următoare ne-am dus să bem 
ceva împreună cu prietena ei. Amy a fost geloasă, 

deoarece Sue și cu mine lucrăm, amândoi, în comerţ și 
aveam teme comune de discuţie. Și Amy îmi spune: “De 
ce nu ieşi cu ea?” Eu, însă, nu am nici un chef să ies cu 
Sue. Trebuie să mă gândesc bine ce spun față de Amy, 
ca să n-o scot din sărite. 

TERAPEUTUL: Sunt probleme neplăcute și nu are nici 
un sens să vă căsătoriți cu cineva care se confruntă cu 
ele. 

PACIENTUL Credeţi că Amy va fi vreodată fericită cu 
cineva? Sau se va comporta la fel cu oricine? 

TERAPEUTUL: Pot să spun doar că, în general, orice 
persoană geloasă este geloasă deoarece nu are încredere 
în sine. Ea consideră că toată lumea vrea să o domine. O 
astfel de persoană se simte inferioară tuturor celorlalți. 
Şi, de aceea, în orice zâmbet, în orice gest și în orice 
remarcă, ea citeşte ameninţări. 

PACIENTUL: Știu că se simte inferioară, a și zis că nu 
este “nimic altceva decât o simplă muncitoare în fabrică”. 
Cred că în parte aceasta este și cauza pentru care ea nu se 
simte o fiinţă importantă. 

TERAPEUTUL: Așa este. Ea se desconsideră destul 
de mult pe sine. Din cauza aceasta crede că dum- 
neavoastră nu ţineţi cu adevărat la ea. Nu poate crede 
contrariul. 

PACIENTUL: Nu credeţi că dacă ne căsătorim își 
redobândeşte încrederea de sine? 

TERAPEUTUL: Câtuşi de puţin. Ce ar obţine 
căsătorindu-se? 

PACIENTUL: Siguranţă. 

TERAPEUTUL: Dar dumneavoastră i-aţi dat deja dovezi 
că vă preocupaţi de ea, că o iubiți și așa mai departe. Și 
cu toate acestea nu aţi reusit să o convingeţi că este o 
fiinţă care merită să fie iubită. 

PACIENTUL: Ea nu poate crede una ca asta. 

TERAPEUTUL: Asta și vreau să vă spun. Ea nu poate 
crede că este o persoană care poate fi iubită. lată o fiinţă 

deşteaptă, frumoasă şi delicată — dar cine este cel care 
nu crede aşa ceva? 

PACIENTUL: Ea nu crede. 

TERAPEUTUL: Ea nu crede, într-adevăr. Dacă nici 
dumneavoastră nu o puteți determina să creadă acest 
lucru, nimeni nu o va convinge. 


Observaţi că aici avem de-a face cu un caz tipic de 
gelozie pronunţată. Amy este o tânără sensibilă. Ted nu 
poate saluta nici măcar o fostă prietenă, fără ca Amy să 
nu se simtă amenințată. Este irascibilă şi impulsivă, un 
adevărat dictator: “Dacă te porți drăguţ cu foste prietene, 
nu mă mai mărit cu tine”. Acesta este, probabil, ultimul 
lucru pe care și l-ar dori, dar cu toate acestea ea este cea 
care îl îndepărtează pe Ted. Se simte inferioară: orice 
relaţie ar avea Ted cu o altă femeie, fie chiar de cel mai 
nevinovat gen, e suficient ca Amy să reia aceeaşi placă. 

Ea se distruge singură. Un lucru este cert: ea singură 
e de vină că Ted nu o mai iubește. 

Rezultă clar și faptul că ea așteaptă de la Ted toate 
acele schimbări care ar contribui la ușurarea ei 
sufletească. Nici prin cap nu-i trece că problemele care 
trebuie soluționate sunt, de fapt, ale ei. În schimb, 
transpune toată responsabilitatea asupra celuilalt. 

Nu mai trebuie să spun că relaţia lor are doar o mică 


şansă de supravieţuire. 

PROPRIA NOASTRĂ GELOZIE 


ADESEA OAMENII EVITĂ SĂ MEARGĂ LA UN 
consult psihiatric de teama a ceea ce ar putea fi dezvăluit. 
Şi nu numai din acest motiv. Ei se tem că în cursul 
consultației ceva “oribil” ar putea fi descoperit, ceva care 
nu ar mai putea fi remediat. Nu-i de mirare, deci, că 
oamenii evită autocunoașterea. 

Din fericire, există prea puţin adevăr în aceste păreri. 
Înainte de toate, ceea ce omul ar putea afla despre el 
însuși în timpul unei asemenea consultaţii nu conține, în 
general, nimic ieşit din comun. Eventual, ar descoperi că 
este sensibil, că îi este teamă de neacceptarea lui de către 
ceilalţi, şi că e exagerat în toate şi așa mai departe. Ei și? 
Sigur că are anumite probleme, căci, dacă nu le-ar avea, 
s-ar simţi într-al nouălea cer. 

n al doilea rând, cine ar putea afirma că nu se poate 
face nimic în legătură cu asemenea necazuri? Se prea 
poate să ne confruntăm ani de-a rândul cu o problemă 

emoţională, dar aceasta nu înseamnă, totuşi, că ea trebuie 
să dureze o viaţă întreagă. 

Nu este adevărat că comportamentul este de 
neschimbat. Sunt, desigur, câteva obiceiuri care nu pot fi 
modificate. Dar să ne gândim o clipă la acele cunoştinţe 
de-ale noastre care fumau zilnic mai multe pachete de 
țigări şi care, după ce medicul le-a interzis fumatul, l-au 
abandonat de pe o zi pe alta. La fel se întâmplă şi cu 
persoane care timp îndelungat au fost robi ai alcoolului 
sau ai drogurilor. Să nu minimalizăm asemenea rezultate. 
Astfel de obiceiuri sunt greu de abandonat. 

De ce nu am fi în stare să ne schimbăm și deprinderile 
care ţin de personalitatea noastră? Aceasta este, de fapt, 
treaba psihiatrului. El îşi învaţă pacienţii cum să-și 
schimbe tocmai aceste deprinderi. Mânia, depresia 
nervoasă, stările de nelinişte, indecizia și gelozia pot fi 
toate biruite. 

Amintiţi-vă proverbul: zor învățul are şi dezvăţ. Dacă 
ne-am însuşit un mod de comportare neplăcut, aceasta 
înseamnă doar că am fost buni învăţăcei, dar am avut un 
prost profesor. Am adunat aceste deprinderi pe vremea 
când, tineri fiind, nu aveam capacitatea de a discerne şi 
acceptam fără rezerve tot ce ne spunea profesorul. Dar 
astăzi nu ne mai găsim în această situaţie. Am devenit 
adulţi. Putem gândi independent. Nu ne mai este 
îngăduit să credem tot ce ne-am însușit când eram tineri. 

Să ne folosim mintea și să nu mai credem în afirmaţii 
de genul: (a) cel care nu este perfect e lipsit de valoare; 
(b) este valoros numai cel care este iubit; (c) 
comportamentul celorlalţi ne poate scoate nemijlocit din 
fire. Din momentul când încetăm să mai credem în 
asemenea idei iraționale, se schimbă în bine și 
deprinderile noastre. 

Ne-am deprins să fim o persoană geloasă și posesivă. 
Dar nu din naștere avem asemenea comportări, şi nu 
aceasta ne este firea. Să nu spunem niciodată: „A șa sunt 

eu. Nu pot să mă schimb. Am fost întotdeauna un om 
gelos“. 

Mai degrabă să spunem: „Am învăţat să mă apreciez 
şi să mă compar cu ceilalţi după propriul meu 
comportament. Am învăţat să cred că eu trebuie să fiu cel 
mai bun. Am învăţat să mă judec pe mine însumi prin cei 
care mă acceptă. Prin urmare, dacă analizez aceste idei şi 
mă conving că sunt prostii, termin şi cu deprinderea 
geloziei“. 

Nu este acest mod de a privi lucrurile dătător de 
speranţă? Vedem limpede acum cât de aproape ne este 
liniştea sufletească. Cum am putea fi descurajaţi 
cunoscând toate acestea? Psihiatrii întâlnesc tot timpul 
persoane care jură că au fost bolnăvicios de geloase 
înainte, iar acum nu mai sunt deloc. Asta nu mă 
surprinde, deoarece aud același lucru de la alţii şi în 
legătură cu stările de mânie, pe care nu credeau că le vor 
putea ţine vreodată sub control (fiindcă sunt „roșcovani“ 
sau „irlandezi“!), sau despre trândăvie („fiindcă rareori 
s-au putut autodisciplina!“). 

Comportamentul poate fi schimbat. Or, gelozia este 
un comportament. O deprindere. Ea poate fi schimbată, 
dacă îi cunoaştem cauzele și dacă ne străduim din 
răsputeri să o combatem. 

Să fim surâzători. Ziua eliberării se apropie. 

Pentru a scăpa de gelozie și posesivitate este decisiv 
să ştim ceea ce ne învaţă psihologia modernă despre cele 
mai recente tehnici în acest domeniu. Numai știind cum 
devenim geloși, în primul rând, şi ce avem de făcut în 
legătură cu gelozia, în al doilea rând, vom putea 
redobândi liniştea sufletească și trata rănile provocate de 
ea. Pentru aceasta trebuie să ne însușim abecedarul vieții 
sufleteşti. Poate aţi citit câte ceva despre tulburările 
emoţionale, dar nu e rău să vă reîmprospătaţi memoria. 

În fond, omul simte două tipuri de dureri: fizice şi 
sufleteşti. Durerea fizică se manifestă în mod evident: 

oase rupte, sânge, vânătăi şi altele de acest fel. Durerea 
psihică este profund interioară şi nu are nici unul dintre 
semnele fizice de mai sus. 

Dacă cineva este lovit cu pumnul, este ușor de 
constatat cine a cauzat rana. Nu el singur s-a rănit. Nu eu 
l-am rănit. Nici mătuşa lui. Ci acel ins. Durerea a fost 
cauzată de un pumn și nu e prea mult de făcut în legătură 
cu această durere, decât să fie îngrijită şi cu timpul se va 
vindeca. 

Dar să presupunem că cineva este atacat nu cu 
pumnul, ci prin cuvinte. Să presupunem că este înjurat. 
Cum se simte el după acest atac? Îl doare? Probabil. lată 
durerea sufletească, pentru că fizic n-a suferit nimic. Nu 
sângerează, nu i s-a rupt nici un os, nu are rupturi 
musculare. 

De unde provine, atunci, durerea dacă nu din limbajul 
trivial al celuilalt. Ea provine, de fapt, din propriile 
noastre cuvinte, din propriile noastre gânduri, din 
propriul nostru limbaj interior. Dacă în continuarea 
acelor afirmaţii triviale, ne formulăm anumite enunţuri 
dureroase pentru noi, atunci aceste enunțuri dureroase ne 
pot cauza mari suferinţe sufleteşti, care se pot manifesta 
prin stări de depresie, de vinovăţie, inferioritate, mânie, 
teamă sau gelozie. 

Să analizăm în mod temeinic această constatare. Ea ne 
poate schimba viața. Dacă ne decidem să gândim logic și 
raţional şi nu ne lăsăm dominați de isterie, ne putem 
proteja de oricare din aceste suferințe. 


Gândurile iraționale ale persoanelor geloase 


1. Nu sunt bun de nimic, dacă nu mă iubeşte cineva. 
Prostii! Cine poate afirma așa ceva? Desigur, numai și 
numai un om gelos. Dacă omul se acceptă pe sine așa 

cum este el, prin aceasta se protejează chiar și în cazul în 
care alţii nu-l acceptă. Doar nu este un copil care are 
nevoie să fie iubit. Ce s-ar întâmpla dacă partenerul ar 
muri? Aţi pieri și dumneavoastră? N-aţi fi în stare să 
depăşiţi acest moment după o perioadă firească de doliu? 
Sigur că puteţi. După perioada copilăriei, omul nu mai 
are nevoie de iubire, chiar dacă viaţa este mai frumoasă 
atunci când are parte de ea. 

In plus, de ce am crede că avem nevoie tocmai de 
iubirea acelei persoane, când, în cea mai mare parte a 
vieţii nu ne-am bucurat de ea? Dacă ne-am îndrăgostit la 
vârsta de douăzeci şi unu de ani, putem presupune, oare, 
că am fost o persoană nenorocită în toți anii de dinainte? 
Probabil, am avut ani întregi de vremuri bune mai înainte 
ca iubita să fi apărut. Şi vom avea ani întregi de vremuri 
bune şi dacă iubita ne va părăsi într-o bună zi. 

In sfârşit, de ce altul să fie judecătorul propriei 
noastre valori? A devenit, oare, fiinţa iubită un expert în 
aprecierea meritelor şi valorilor noastre? A obținut, oare, 
o diplomă universitară în clasificarea ființelor umane? Eu 
unul n-am auzit de vreo astfel de specializare. 

Dacă ne gândim bine vom termina cu astfel de lozinci 
nevrotice: „Sunt un nimic, pentru că nimeni nu mă 
iubeşte“. 


2. Îmi aparții, şi să faci, deci, ceea ce îți ordon. 

Una din cele mai primejdioase prejudecăţi ale 
oamenilor geloşi și posesivi este aceea, potrivit căreia, o 
dată cu dragostea împărtășită, persoana iubită este 
considerată un bun personal. Atunci când unul din soți 
constată că sentimentele sale s-au schimbat, în capul 
celuilalt îşi face loc ideea infantilă că o persoană poate 
avea în posesie o altă persoană („Suntem căsătoriți, deci 
îmi aparții“). 

„Eu am obținut autorizaţia de funcţionare, eu cumpăr 
alimentele, hainele, eu plătesc pentru casă, eu plătesc 

medicul, eu câștig banii. Ești cu totul a mea“ — spune 
el. 

„Eu îţi nasc copii, eu gătesc, curăţ, țin casa, eu fac un 
milion de sacrificii pentru tine şi copii. Am dreptul la 
compania ta, la fidelitatea ta, la veniturile și dragostea ta. 
Nici o altă femeie nu are vreun drept asupra ta“ — spune 
ea. 
Dar nici unul, de fapt, nu-l are în posesie pe celălalt, 
nici chiar acolo unde legile ţării permit aceasta. 
Asemenea legi sunt și au fost totdeauna greșite. Din 
nefericire, sclavia nu s-a stins încă și, probabil, nici nu 
se va stinge vreodată. Este atât de uşor să crezi că 
legămintele făcute în faţa altarului sunt echivalentul unor 
condamnări pe viaţă... Dar ele nu sunt și ar fi bine nici să 
nu fie. 

O legătură de dragoste nu este, nici mai mult, nici mai 
puţin, decât un acord între doi indivizi de a îndeplini 
anumite condiţii în vederea menţinerii relaţiei respective. 
Un contract, prin care ei se angajează să-şi satisfacă 
reciproc cele mai profunde dorinţe şi nevoi, atât timp cât 
fiecare în parte doreşte aceasta. Dacă una dintre părți 
dorește să rezilieze acel contract, nimeni și nimic nu 
trebuie să o împiedice. 

In cartea mea intitulată Making Marriage Work (Să 
facem astfel încât căsătoria să meargă bine) am prezentat, 
pe larg, teoria privind reciprocitatea în dragoste și 
caracterul mercantil al căsătoriei. Eu consider căsătoria 
similară unei relaţii de serviciu, fiecare având dreptul să 
părăsească locul de muncă, oricând doreşte. 

Nu are nici o importanţă contribuţia adusă la relația 
respectivă. Nici unul nu are dreptul să-i ceară celuilalt să 
rămână în cadrul acestei relații. Nu contează dacă unul 
din parteneri și-a sacrificat ani şi ani pentru această relaţie 
sau dacă a fost înşelat de celălalt. El nu are nici un drept 
moral să interzică celuilalt să divorţeze, dacă acesta vrea 
să întrerupă relaţia. Nu este obligatoriu ca omul să fie 

bun. Lumea aceasta nu este o lume dreaptă şi partenerul 
nu este obligat să se comporte decent. Dacă cineva a fost 
înşelat, nu are rost să tot repete că aşa ceva nu e cu 
putință și că el nu a meritat asta. Mai degrabă să încerce 
să ajungă la un compromis în privinţa frustrărilor pe care 
le-a declanşat acea situaţie, să se separe de celălalt sau 
chiar să divorţeze. De ce să faceţi eforturi pentru a păstra 
un slujbaş care nu mai vrea să muncească pentru 
dumneavoastră? De ce stăruiți în ideea că partenerul nu 
vă poate părăsi, când el sau ea nu are nici cea mai mică 
dorinţă să mai rămână? E mai bine să scăpaţi de o astfel 
de persoană, şi pentru dumneavoastră și pentru ea. 

Vă îndoiţi de asta? Ce aţi spune dacă cineva v-ar zice: 
„Dacă nu poţi fi a mea, să nu fi nici a altuia. Dacă mă 
părăsești, te omor“. Acestea nu sunt simple vorbe, ci o 
ameninţare foarte gravă. 

Dacă cineva gândeşte astfel, problema este serioasă și 
ar fi bine să fie analizată mai profund. Să nu credem că 
oamenii pot avea în posesie alte fiinţe umane, aşa cum 
posedă case, haine și mașini. 

Să nu considere nimeni că asemenea manifestări de 
ataşament nevrotic îl fac mai iubit în ochii celui care vrea 
să se despartă de el. Probabil că partenerul vrea să-l 
părăsească, deoarece se simte sufocat, pus sub 
sechestru, dominat, ţinut ca într-o temniţă. Nu-i de 
mirare că relaţia lor se destramă. 

Să nu credem că, depăşind perioada copilăriei, am 
mai avea nevoie de cineva. Desigur, partenerul este 
important pentru noi. Dar este irațional să susţinem că: 
(a) vom muri dacă pierdem iubirea lui; (b) fără partener 
suntem lipsiţi de orice valoare şi (c) nu vom găsi 
niciodată un alt partener. 

Dacă ne eliberăm de asemenea prejudecăţi, s-ar putea 
să începem să acţionăm din nou a fiinţe raționale și 
partenerul să ne găsească atrăgător şi chiar să dorească să 
rămână cu noi. 

3. Trebuie să obţin ceea ce vreau. Dă-mi ascultare 
deplină, căci aşa este drept şi corect. 

Nu. Nu trebuie să fie totdeauna așa cum vrem noi. 
Desigur, merităm să fim recompensaţi. Totuşi, asta nu 
înseamnă că, în mod obligatoriu, trebuie să avem 
dreptate. De exemplu, se cuvine şi este drept ca soțul 
(soţia) să ne aprecieze sacrificiile. Şi se cuvine și este 
drept să ne așteptăm la așa ceva. Deoarece ne comportăm 
corect în societate, nu flirtăm la petreceri, nu ne ignorăm 
partenerul, dorim să fim împreună cu el. Prin urmare, 
simțim că el sau ea trebuie să ne răsplătească întocmai. 

Aceasta este o pretenţie și constituie deja o mani- 
festare nevrotică. De ce ar trebui ca iubitul (iubita) să fie 
onest(ă) numai fiindcă și noi suntem onești? Nu are, 
oare, oricine dreptul de a fi lipsit de maturitate și egoist? 
Oricine în lume are dreptul de a greși, de a fi stupid, 
nesăbuit și imperfect. Aceasta, desigur, nu este ceva 
plăcut, dar fiecare om are dreptul de a fi om. 

Sugerez, oare, că dacă nu ne manifestăm dezacordul 
cu un astfel de comportament, trebuie să acceptăm 
comportările nechibzuite? 

Nu, nu trebuie să acceptăm asemenea comporta- 
mente. Dar, în loc să ne înfuriem din cauza unui com- 
portament egoist al partenerului, să încercăm să ne 
calmăm și apoi să acționăm hotărât şi raţional, în direcția 
rezolvării situaţiei. 

Să presupunem că soţul ridică receptorul şi nu spune 
cu cine vorbeşte la telefon. Nu trebuie să ne supărăm. 
Să-i acordăm dreptul de a fi ridicol păstrând pentru sine 
asemenea „secrete“ și, la rândul nostru, să procedăm în 
aceeași manieră, sau să nu-l băgăm în seamă, eventual să 
părăsim încăperea. Sau să ne vedem de treabă. Dar 
nicidecum să nu ne lăsăm pradă gelozici. Ar fi cel mai 
rău lucru pe care l-am putca face. 

Controlul mânici, ranchiunei și violenţei este atât de 
hotărâtor în învingerea gelozici, încât mă simt obligat să 

dau explicaţii mai detaliate cu privire la aceste stări 
emoţionale. După părerea mea, furia este cea mai gravă 
problemă, după autoînvinuire. Dacă dorim să învingem 
acest sentiment distructiv, trebuie să ne însuşim două 
deprinderi. În primul rând, să ne acceptăm așa cum 
suntem (să nu ne urâm pentru slăbiciunile noastre; să ne 
acordăm iertare pentru ele, oricât de neplăcute ar fi). În al 
doilea rând, să iertăm şi altora slăbiciunile lor. 

Să ne deprindem să nu învinovăţim niciodată pe 
nimeni. Nici pe noi înşine și nici pe alții. Prin autoînvi- 
nuire înțeleg neacceptarea propriilor greșeli și a propriei 
persoane, în totalitate, ca fiinţă umană. Aceasta conduce 
invariabil la apariţia sentimentelor de: (1) vinovăţie, 
(2) inferioritate, (3) depresie nervoasă. 

Invinuirea celuilalt apare atunci când respingem 
comportarea inacceptabilă a altora şi, totodată, pe ei ca 
ființe umane. Acest act conduce la sentimente de: 
(1) furie, (2) ranchiună, (3) ură și (4) adesca, de supe- 
rioritate și trufie. 

O dată ce eliminăm învinovăţirea, ne eliberăm singuri 
de toate aceste stări emoţionale dureroase. Prin urmare, 
să deprindem bine această lecţie. Ea este una dintre cele 
mai importante concluzii ale cunoașterii psihologice pe 
care ni le putem însuşi. 

În devenirea mânici desluşim șase trepte: (Explicații 
mai complete se găsesc în cartea mea intitulată Calm 
Down: How to cope with frustration and anger”). 

I: „Vreau. Vreau devotamentul tău deplin. Vreau să 
fiu extrem de important pentru tinc“. 

Până aici, toate sunt bune. Deocamdată, nici o 
problemă. A dori ceva este sănătos și plăcut. 

II: „Nu am obținut ceea ce am vrut şi mă simt 
frustrat. Tu nu pe mine mă consideri cel mai grozav. Te 


* Această carte, cu titlul provizoriu în limba română Fii calm! — Cum să 
facem faţă frustrării şi mâniei, va apărea în curând la editura noastră.. (Nota red.) 

distrezi cu alţii la fel de bine sau chiar mai bine decât cu 
mine. Nu-mi place asta“. 

Din nou, până aici toate sunt bune. Încă nu a fost 
Stârnită mânia. A existat o dorinţă care nu a fost 
satisfăcută, astfel că a apărut frustrarea, dar nu mânia. 
Așa ceva se întâmplă adesea în viaţă, de pildă când 
începe să plouă la un picnic sau nu descoperi o comoară, 
sau nu ajungi în viaţă stea de cinema. 

III: „Este groaznic şi înspăimântător să nu obţii ceea 
ce vrei. Urăsc concurenţa. Pierderea atașamentului tău 
este mai rea decât moartea. Dacă nu sunt cel mai 
important în viaţa ta, nu sunt nimic“. 

Aici apare punctul critic, în care comportamentul 
normal şi sănătos devine nevrotic. Dacă n-am fi 
considerat frustrarea o catastrofă, nu ne-am fi ieșit din 
fire. Să analizăm temeinic aceste lucruri și ne vom 
convinge că nu avem nevoie de un atașament total, iar 
concurența poate fi benefică pentru relaţia noastră. 

IV: „Nu trebuie să mă amăgești. Totul trebui să fie 
cum vreau eu. Tu nu trebuie să ai alte interese. Ele ar 
putea să-ți distragă atenţia. Nu-mi pasă ce vrei tu. Îmi 
pasă numai ce vreau cu“. 

Cel care a ajuns aici începe să devină un dictator greu 
de suportat, deoarece crede că numai el are dreptate. Se 
comportă ca un copil mic, care confundă pe a vrea ceva, 
cu a avea nevoie de ceva. 

V: „Eşti rău(rea) pentru că îmi provoci decepții. Dacă 
faci asemenea lucruri, îi săruţi pe alţii, dansezi, râzi sau 
iei masa cu alţii, eu voi respinge nu numai compor- 
tamentul tău, dar şi pe tine în totalitate. Tu și acţiunile 
tale sunteţi una“. 

Oricât de mult ne decepţionează cineva, nu trebuic să 
o declarăm, din această pricină, rea. Oamenii se poartă 
urât fiindcă sunt: (a) supuşi greșelii (şi nu pot învăţa 
să se poarte fără greșeală); (b) ignoranţi (nu au avut 
prilejul să înveţe să se poarte fără greşeală), (c) tulburaţi 

(și în această stare nu pot pune în valoare ceca ce au 
îm ăţat). 

VI: „Oamenii răi trebuie pedepsiţi. Tu meriţi să fii 
certat(ă), bătui(ă), pedepsit(ă) sever deoarece eşti 
rău(rea). Poate îţi vei îmbunătăţi purtarea, dacă te voi 
trata și cu rău“. 

Comportamentul violent nu produce dragoste şi 
aprecieri favorabile. Urâm aproape totdeauna oamenii 
care, în mod constant, se comportă irațional. Fermitatea 
nu se confundă cu brutalitatea, cruzimea sau dezapro- 
barea severă. Nu ne putem aştepta ca cineva să devină o 
personalitate puternică și stabilă, negându-i nevoile 
fundamentale ale dezvoltării sale emoţionale. 

De fiecare dată când ne înfuriem, să ne străduim să 
devenim conştienţi de acest proces și să-l oprim cât mai 
devreme cu putinţă. Să studiem cu grijă aceste momente 
după fiecare incident de furie şi va veni ziua când 
dezacordul nostru cu cineva sau ceva îl vom manifesta cu 
eleganţă, demnitate și fermitate. 


4. M-ai făcut de râs. 

A șa ceva nu este posibil. Nimeni nu ne poate face de 
râs, decât dacă noi credem că suntem de râs. Să nu ne 
simţim ridicoli dacă prietenii râd de noi fiindcă soţia 
ne-a fost necredincioasă. Nu noi am greşit. Cum am 
putea fi atunci ridicoli? Soţia trebuie să-şi examineze 
comportarea, ea trebuie să stea faţă în faţă cu propria 
conștiință. Aceasta este problema ei. Să nu uităm: 
poate fi scos din sărite numai cel care se lasă scos din 
sărite. 

Dacă soțul se uită după orice gleznă fină sau după 
orice bluză icşită mult în relief, să nu-i acuzaţi că vă face 
de râs. În ochii majorităţii oamenilor el se face pe sine 
însuşi de râs. Nu vă neliniștiţi din cauza nechibzuinţei 
lui. Ignoraţi-l sau procedaţi şi dumneavoastră la fel sau 
coborâţi liniştită din mașină și luaţi un taxi spre casă. 

Mergeţi cu mașina proprie la petreceri şi astfel veți pu za 
să vă schimbaţi planurile pe loc, dacă este neces rr. 
Orice faceţi, nu vă pierdeţi calmul, nu vă dispreţu.ţi 
gândindu-vă că purtarea lui vă face de râs. 

Dacă avem o profundă consideraţie pentru noi înșine, 
vom rămâne invulnerabili la actele mărunte și meschine 
ale celorlalţi. 


5. Niciodată nu mă voi mai îndrăgosti. 

Când ni se pare că persoana iubită se îndepărtează de 
noi, ne cuprinde teama că vom rămâne pentru totdeauna 
singuri și lipsiţi de iubire. Desigur, aceasta ar fi ceva 
foarte neplăcut, dar, oare, ar fi ceva chiar atât de tragic 
cum cred cei mai mulţi? Oamenii gândesc astfel: 

„De ani de zile nu am pe nimeni. Încet, încet uit şi 

cum se face o cunoștință. Cei care s-ar potrivi cu mine 
sunt toţi căsătoriţi. Sunt disponibili doar cei pe care nu-i 
vrea nimeni. Cum aș putea găsi un partener atrăgător 
acum, când sunt între două vârste? Nu mai sunto 
puicuţă primăvăratecă, iar bărbaţii vor partenere tinere, 
cu pielea netedă și forme plăcute“. 
* Nu-i de mirare dacă ne speriem atunci când apar 
tensiuni în căsnicia noastră. Dacă vă proiectaţi un viitor 
atât de sumbru, vă puteţi aștepta la o prăbușire. O clipă 
însă! Să analizăm mai îndeaproape gândurile 
dumneavoastră. 

Nu v-aţi mai dat întâlniri de ani de zile și aţi pierdut 
deprinderea. Nu va fi ușor să o redobândiţi, dar dacă vă 
veţi acorda un timp suficient, veţi [i în măsură să vă 
organizaţi viața socială. Vă întâlniți cu mulţi oameni — la 
locul de muncă, în anturajul prietenilor, în cluburi, la 
petreceri sau întâmplător. Nu are importanţă cum se 
realizează întâlnirea, ci faptul că ca are loc. Majoritatea 
oamenilor divorțaţi se recăsătoresc după câțiva ani. Dacă 
veţi avea în minte acest lucru, veţi fi mai puţin alarmat în 
cazul că vă pierdeţi partenerul. 

6. Cei care s-ar potrivi cu mine sunt toți căsătoriţi. 

Așa pare să fie, dar nu este. La urma urmei, au loc 
peste 160 000 de divorţuri pe an, în Marea Britanie. 
Persoanele divorțate stau singure, în medie, numai câțiva 
ani. Prin urmare, dacă intenţionaţi să faceţi cunoștințe, 
veţi întâlni, mai devreme sau mai târziu, o persoană la fel 
de plăcută ca şi dumneavoastră. V-a trecut vreodată prin 
minte că și celelalte persoane divorțate spun, probabil, 
același lucru și vă includ în categoria celor inabordabili? 


7. Nu mai Sunt tânăr. Cum pot să plac cuiva acum, 
când mi-am pierdut prospețimea şi înfățișarea plăcută? 


Până la un punct aveţi dreptate. 


Dar acest argument 


este valid doar în cazuri extreme. Ceca ce vi s-a întâmplat 


dumneavoastră de-a lungul anil 
altora. Totuși, dacă vă neliniştesc 
apucaţi-vă de un program de antre: 
la o dietă alimentară. Se prea poat: 
vă pomeniţi mai zvelt și mai si 
vreodată. Isprăviţi cu ideea că tri 
naftalină pur și simpu, fiindcă aţi t 
cincizeci de ani. Cunosc indivizi 
care aleargă o milă sub șapte min 
flotări. Unii dintre ei nu realizau ac 
erau mai tineri. 

Ceca ce aţi pierdut ca atracții 
probabil, prin trăsături de persona 
atractive. Fiind mai în vârstă, s 
înțelept, mai îngăduitor, mai înţele 
aveţi mult mai multă experiență. Su 
lume, vă adaptaţi mai bine, vă dc 
hățișurile vieții. Pute!: conversa 
subiecte, acum puteţi râde fără rețin. 


Gusturile dumneavoastră s-au matui 
Ma v-aţi simți mai binc cu un 


chiar dacă aţi încerca, 
partener mult mai tânăr. 


„ s-a întâmplat și 
“ilogramele în plus, 
ment fizic și treceţi 
‘a, în scurt timp, să 
ătos decât aţi fost 
lic să vă puneţi la 
“ut de patruzeci sau 
te cincizeci de ani 
şi fac cincizeci de 

e performanțe când 


fizică, compensaţi, 
late de departe mai 
iteți probabil mai 
itor. Cu siguranţă, 
“ţi mai umblat prin 
urcați mai bine în 
espre numeroase 
„în loc să chicotiți. 
at, încât, probabil, 


60 GELOZIA 


8. Nu voi mai avea niciodată un partener ca cel 
dinainte. 

Chiar așa? Cum de ştiţi asta, pentru numele lui 
Dumnezeu? Aveţi un glob de cristal care vă prezice 
viitorul? ÎI puteţi prevedea? 

Cu aceeaşi îndreptăţire aţi putea afirma și că noua 
dumneavoastră iubire va fi mai agreabilă decât oricare 
alta de până acum. Nu vă pot garanta că așa se va 
întâmpla. Dar şansele dumneavoastră cresc direct 
proporţional cu practica şi experiența dumneavoastră. 
Această regulă se aplică în aproape toate domeniile 
comportamentului uman, de ce nu și în cazul poveştilor 
de dragoste? 

Toate aceste aspecte sunt de partea dumneavoastră. 
De ce aţi mai fi deprimat? Aveţi mai multe de oferit unei 
partenere decât oricând înainte. Oricine ar fi bucuros să 
vă aibă alături și sunteţi și disponibil. 

Imaginaţi-vă că tocmai v-a părăsit iubita pentru altci- 
neva. Mâhnirea şi gelozia dumneavoastră sunt intense. 
Nu puteţi mânca, dormi sau lucra, fiindcă mintea 
dumneavoastră este total absorbită de această tragedie. 
Nimic nu vă aduce alinare, nici băutura, nici călătoriile, 
nici plânsul sau confesarea durerilor înaintea celor mai 
buni prieteni. Sunteţi obsedat de gândul umilirii 
dumneavoastră, de ideea că veţi [i totdeauna lipsit de 
iubire, că veţi înnebuni. Tot timpul vă preocupă aceste 
idei nefericite. Acesta este specificul ideilor obsesive. 

O obsesie este un gând de care pur și simplu nu 
puteți scăpa. Ea poate fi plăcută atunci când, de pildă, vă 
închipuiţi că o anumită dorinţă vi se va îndeplini. Dar 
poate fi şi dureroasă, ca în situaţiile amintite. In ambele 
cazuri, ca vă subjugă gândirea atât de mult, încât nu mai 
aveți timp să vă gândiţi la nici una din nenumăratele 
probleme zilnice curente. Eficienţa dumneavoastră scade 
drastic, aceste idei prinzându-vă creicrul ca într-o 
menghină. 

Există două modalităţi de a stăpâni astfel de procese 
mentale. Prima vizează anihilarea fundamentelor filo- 
sofice profund iraționale care vă alimentează neliniștea 
şi temerile. Utilizaţi înainte de toate această metodă, 
aplicând-o cât mai des, pentru a preveni ca asemenea idei 
să ajungă să vă domine. Unii consideră însă aceasta o 
sarcină dificilă. O altă metodă, care și-a făcut debutul 
recent în câmpul psihologiei învăţării, atacă mai curând 
simptomele, decât rădăcinile problemei. Voi descrie mai 
întâi această ultimă metodă, care ar putea fi numită 
tehnica stopării gândurilor (thought-stopping technique), 
iar ulterior voi explica în ce fel pot fi schimbate ideile 
proprii sistemului nostru de convingeri. 

Deborah Phillips, în cartea sa How zo Fall out of 
Love (Cum să pui capăt dragostei) aplică tehnica stopării 
gândurilor în cazul persoanelor geloase. 

Ori de câte ori suntem copleșiți de asemenea gânduri 
chinuitoare, să ne spunem imediat: „Gata! Ajunge!“ 
Spuneţi asta liniştit, în şoaptă, sau în gând, sau dacă 
credeţi că e mai bine, spuneţi cu glas tare. Apoi, într-o 
clipă, gândiţi-vă la o scenă plăcută, la o amintire dragă, 
sau la o reprezentare fericită. Menţineţi gândul acestei 
scene, insistaţi asupra detaliilor, până când vă simţiţi mai 
bine, apoi vedeţi-vă de treburile zilnice. Dacă obsesia 
reapare, repetaţi acest procedeu. Faceţi asta toată ziua, 
ori de câte ori apar asemenea gânduri chinuitoare. 
Luaţi-vă notițe. Veţi observa că situaţiile zilnice vor fi 
mult diferite. Nu vă pierdeţi cu firea. Continuaţi această 
tehnică de distragere a atenţiei și veţi vedea că, după 
câteva săptămâni, va interveni o ameliorare. 

În treacăt fie zis, doar un singur gând plăcut poate 
ajunge să ne plictisească. Să avem la îndemână mai multe 
gânduri plăcute, pentru a conferi varietate visării noastre 
zilnice. 

n ce constau aceste divagaţii plăcute? Ele pot 
reprezenta orice, începând cu un dineu într-un restaurant 

elegant, până la o partidă de călărie pe un cal alb, de-a 
lungul unei pajişti verzi, într-o dimineaţă liniştită de 
primăvară în Irlanda. De la câştigarea unui titlu olimpic, 
i la ascultarea ecourilor ploii în mijlocul unei păduri. 
ntotdeauna le cer pacienţilor mei să aleagă o scenă 
odihnitoare. Şi ştiţi care este imaginea cea mai frecventă? 
Vacanţa. O plimbare cu maşina printr-o regiune 
pitorească, sau o plajă pe ţărmul unei mări. Aceasta 
rămâne, însă, o problemă personală. Alegeţi fiecare ceea 
ce vi se pare că este cel mai plăcut. Este greu să fim scoși 
din sărite, dacă ne concentrăm gândul asupra unor 
lucruri plăcute. Nu se poate ca, în același timp, să te 
gândeşti şi la ceva încântător şi plăcut, și la ceva 
înspăimântător. 

+ Omul gelos se torturează singur, plasând obiectul 
iubirii sale pe un piedestal înalt de sute de metri. Aceasta 
duce la adoraţie și idolatrizare. Și chiar dacă este vorba 
despre oameni excepționali, ei nu merită, totuși, să fie 
plasați printre zei şi zeițe. lar dacă se întâmplă așa, atunci 
pierderea lor va fi simțită, într-adevăr, ca o durere 
chinuitoare. 

Cum putem alina această durere? Dacă vom fi sinceri 
faţă de noi înşine. Să fim realişti. Nimeni nu este perfect, 
nimeni nu este atât de frumos şi atât de neînlocuit cum ne 
imaginăm că este partenerul nostru. Totul este o 
născocire a imaginaţiei. Coborâţi-l înapoi pe pământ, 
printre ceilalţi muritori de rând. Să terminăm cu 
glorificarea oamenilor care nu sunt nici zei, nici lipsiţi de 
cusururi şi de meschinării. 

Să fim oneşti cu noi înşine și cu ei. Să-i vedem exact 
așa cum sunt în realitate şi nu doar prin trăsăturile lor 
frumoase şi admirabile. lubitul(a) este şi el (ea) un om, 
şi ca om este expus greşelilor, nebuniilor şi eşecurilor, 

Dacă privim astfel iubitul(a) infidel(ă), atunci nici 
pierderea lui (ei) nu ne va durea atât de mult. lar dacă 
această metodă nu dă roade, să facem un pas mai 

departe. Să luăm în cosideraţie nu doar trăsăturile sale 
negative, ci să ni-l imaginăm și într-o situaţie ridicolă. 

i place partenerului dumneavoastră să fie îngrijit şi 
bine îmbrăcat? Atunci încercaţi să vi-l imaginaţi căzut pe 
burtă în noroi: cu faţa murdară, hainele lipite de corp, 
mustind de mocirlă neagră. Sau îi place să se afle în cen- 
trul atenţiei? Se simte el excesiv de important? Face pe 
grozavul? Sau vă cicăleşte mult şi vă găseşte tot timpul 
greşeli, dumneavoastră şi altora? Atunci căutaţi să vi-l 
înfățișaţi primind în faţă un tort cu frişcă. E amuzant, nu? 
E o glumă inocentă, fiindcă există numai în mintea dvs. 

Am arătat anterior că una din cele mai mari dificultăți 
ale omului gelos şi posesiv constă în faptul că nu are în- 
credere în el însuşi. În orice controversă, fie că oponenții 
sunt rude, prieteni sau chiar copii, el are convingerea că 
va pierde competiţia. Pe scurt, el nu se crede în stare să 
câștige nici chiar împotriva celui mai slab oponent. 

Această lipsă de încredere în sine provine din faptul 
că nu-și respectă îndeajuns propria persoană. Dacă s-ar 
respecta mai mult, s-ar teme mai puţin de alții. Cea mai 
gravă problemă a sa este aceea că nu se poate accepta pe 
sine aşa cum este. 

Cum putem învăța să ne acceptăm pe noi înșine, 
indiferent de nasul coroiat, de picioarele crăcănate, de 
capul chel, de dinţii ieşiţi în afară, de accesele copilăreşti 
de furie, de educaţia lipsită de rafinament şi de sute de 
alte defecte? Separând aceste trăsături, caracteristici şi 
particularităţi de noi ca persoane. Exact așa cum ne 
putem arunca pantofii deoarece au găuri în talpă, dar nu 
ne aruncăm și picioarele, tot aşa ne putem lepăda de 
unele trăsături, fără să ne lepădăm de noi înşine. 

Dacă nu ne-am desconsidera atât de des, cum am 
putea eşua în respectul propriei noastre persoane? Ar fi 
imposibil, nu-i așa? Încercaţi şi veţi vedea. 

Dar să punem problema şi într-un alt fel. Cei care se 
înfricoșează uşor, și se simt vinovaţi sau inferiori, 

aproape totdeauna își acordă două calificative pentru tot 
ce fac. Primul calificativ este pentru ceea ce au făcut; al 
doilea, pentru ei înşişi ca fiinţe umane. Acest al doilea 
calificativ este cel care creează nesiguranța și gelozia. 

De exemplu, dacă dansaţi prost, e corect să vă 
acordaţi calificativul de „insuficient“ la dans. Dacă vă 
ţineţi copilul tot într-o cicăleală şi ţipaţi într-una la el, 
făcându-i zilele de nesuportat, aţi avea tot dreptul să vă 
notaţi cu „insuficient“ ca părinte. 

Dacă aţi decide să vă îmbunătăţiţi aceste calificative, 
luând lecţii de dans sau învățând să fiți mai înţelegător cu 
propriul copil, veţi fi, treptat, în stare să le ridicaţi la 
„suficient“, apoi la „bine“ şi poate chiar la „foarte bine“. 

Asta-i ceea ce aţi încercat să faceţi întreaga viață, 
începând cu anii de școală. Uneori le-aţi îmbunătățit, 
alteori deloc. În cele din urmă aţi obținut calificative care 
v-au spus cât sunteţi de bun la citire, la ortografie, la 
matematică. 

Majoritatea oamenilor nu se opresc aici, din 
nefericire. Ei îşi acordă calificative şi ca ființe umane. 
Și aici începe necazul. Dacă credeţi că sunteţi o persoană 
de nota „insuficient“ pentru că sunteţi un dansator de 
nota „insuficient“, vă veţi simţi prost în sinea 
dumneavoastră. Dacă vă displace propria persoană 
fiindcă nu vă place felul în care vă trataţi copiii, vă veți 
simți vinovat și inferior. Calificativele de „insuficient“ şi 
„suficient“, pe care vi le daţi ca persoană, sunt cele care 
vă fac nesigur de dumneavoastră înşivă. Când vă 
convingeţi, zi de zi, că nu sunteţi bun de nimic (în loc să 
constataţi doar că aveţi unele deprinderi negative), sunteţi 
tentat să credeţi că şi ceilalți vă consideră lipsit de 
valoare. 

ncetaţi cu această autocalificare. Să nu fiți niciodată 
propriul judecător. Intotdeauna să vă judecaţi numai 
acţiunile, fie că alţii o fac sau nu. Atunci nu vă veţi urî 
niciodată propria persoană. 

Acceptaţi-vă cu propriile defecte, şi, dacă puteţi, 
schimbaţi-le. Iar dacă nu le puteţi schimba, acceptaţi-vă 
aşa, ca persoană imperfectă, care nu trebuie să fie 
dispreţuită niciodată din cauza neajunsurilor sale. 

„lubeşte pe aproapele tău ca pe tine însuţi“, suntem 
în mod constant sfătuiţi. Dacă, însă, majoritatea dintre 
noi ne-am iubi semenii ca pe noi înșine, le-am trage o 
bătaie zdravănă. 

Întotdeauna judecaţi-vă acţiunile, dar niciodată nu vă 
judecaţi propria persoană, fie la bine, fie la rău. În lume 
nu există oameni buni sau oameni răi. Există numai 
oameni care fac lucruri bune sau rele. 

Aşa trebuie înțeleasă acceptarea propriei persoane. Pe 
această cale vom reuşi să ne construim o imagine proprie 
cu care să putem convieţui. 


Partenerul vă este necredincios? 


Cu un prilej, o femeie m-a întrebat dacă îi pot ajuta 
pe cei care au descoperit că partenerul le este infidel. Aşa 
i s-a întâmplat ei și ar dori să ştie dacă este „firesc ca să 
se simtă deprimată, nesigură, înjosită şi umilită“. După 
cum mi-a spus, ea și-a pierdut acum încrederea în sine și 
conştiinţa propriei valori, tocmai pentru că până acum a 
fost atât de sigură de căsnicia ei. A devenit nehotărâtă, îi 
trece prin minte să procedeze și ea la fel, se simte trădată, 
rănită şi geloasă. 

Descrierea de mai sus este una obișnuită. Persoana 
respectivă se comportă cu totul normal. Dar într-un mod 
care o conduce la eșec. Am sfătuit-o să fie mai puţin 
normală, dar mai sănătoasă. lată cum ar trebui să 
procedeze. 

În primul rând, nu trebuie să se judece pe sine după 
acţiunile partenerului. De ce se simte ea, dintr-o dată, 

lipsită de valoare? Cât de mult s-a schimbat ea? Ce a 
făcut ea atât de rău? Legătura amoroasă a avut-o el, nu 
ea. Și atunci de ce trebuie să se chinuiască singură, 
pentru ceea ce a făcut el 

Am putea, oare, presupune că ea l-a împins spre 
această legătură? Puțin probabil. Se prea poate că ea l-a 
decepţionat în decursul anilor, dar în mod sigur şi el a 
decepţionat-o pe ea. În mod cert, el a fost din când în 
când excesiv, tăios în observaţii, respingător în 
comportament. Totuşi, ea nu a reușit să facă faţă 
situaţiei, aşa cum a făcut el. 

n al doilea rând, ea nu trebuie să se considere o 
fiinţă mai puţin valoroasă, fiindcă soţul ei iubește pentru 
un timp o altă femeie. Cei mai mulţi dintre noi se simt 
inferiori atunci când sunt părăsiţi de partenerul lor. Dar 
de ce trebuie să se întâmple așa? Cel care crede că o 
femeie este mai puţin valoroasă ca persoană, deoarece 
soţul ei iubește pe altcineva, acela îl face pe soţ 
judecătorul propriei soţii. Dar de ce ar constitui un 
simplu refuz un criteriu de apreciere a valorii unei femei? 
Poate fi el considerat expert în aprecierea oamenilor? 
Cine l-a autorizat să stabilească meritele ei? 

n realitate, aceste judecăţi aparţin soţiei. Ea se 
compară cu cealaltă femeie şi, în mod eronat, consideră 
că dacă soțul o preferă pe aceea, ea este mai puțin 
valoroasă. Dacă s-ar gândi mai bine, ar putea ajunge 
ușor la concluzia că preferinţele soțului s-au deteriorat, 
întrucât preferă pe altcineva. De ce n-ar fi acesta 
adevărul? 

În al treilea rând, întreagă această experiență 
regretabilă ar trebui tratată de ea ca o problemă care cere 
o soluţie. În loc de a lua prea în tragic comportamentul 
soțului, ea trebuie să-şi dea seama că ceva nu merge în 
căsnicia ei şi acest ceva trebuie examinat cu atenţie. Şi de 
cele mai multe ori despre așa ceva este vorba. O legătură 
extraconjugală apare, de obicei, datorită uneia din 

următoarele două cauze: unul din soți ori s-a plictisit de 
partener şi doreşte o schimbare, ori se simte atât de 
(rustrat în căsnicie încât își caută fericirea în altă parte. 

Dacă acesta din urmă este cazul, soţia ar putea ajunge 
destul de repede la fondul problemei, vorbindu-i soţului 
şi aflând de ce este atât de nefericit. Apoi, ea s-ar putea 
strădui să redobândească afecțiunea soțului, până când 
senzaţia lui de frustrare va dispărea cu totul. Aceasta ar 
spori atașamentul lui faţă de ea şi ar grăbi, probabil, 
părăsirea amantei. 

n Sfârşit, ea trebuie să înveţe să nu se mai compă- 
timească atunci când este tratată atât de vitreg. Dacă va şti 
să evite mânia și ranchiuna faţă de infidelitatea lui, şi-ar 
micşora considerabil suferința. Acesta este scopul pe 
care ea ar trebui să-l urmărească cu înţelepciune. Ar 
preveni astfel o sporire a suferinței ei și întreaga 
problemă s-ar reduce doar la infidelitate. Altfel, ea ar 
suferi nu numai din cauza infidelităţii soțului, ci şi din 
cauza tulburărilor ei emoţionale (depresie, mânie, 
gelozie). Da, știu, nu sunt uşor de stăpânit astfel de 
sentimente, dar dacă reuşim, ne vom influenţa în bine 
sănătatea și recăpăta liniştea sufletească. 


Ascundeţi-vă gândurile geloase! 


Cel mai rău lucru pe care îl pot face persoanele ge- 
loase este să se vaite continuu. În spaima lor suportă cu 
greu ca partenerul să arunce măcar o privire asupra unei 
persoane de sex opus, dar ceea ce este şi mai rău, co- 
mentează la nesfârșit orice apariţie a unei posibile rivale. 

De ce nu putea ea să-și ţină sub tăcere bănuielile? 
Trebuie, oare, să-și exprime un sentiment, pur și simplu 
fiindcă îl are? Desigur că nu. În fiecare zi din săptămână 
ca trebuie, probabil, să înghită o mulţime de banalități de 

la proprietar, de la părinţi şi chiar de la prieteni. Dacă 
și-ar exprima de fiecare dată sentimentele, ar fi dată afară 
din apartament, respinsă de părinţi și alungată de 
prieteni. 

Dar aceeaşi persoană care, în mod repetat, dovedeşte 
o admirabilă stăpânire de sine faţă de oricare alt ins, 
pentru care are numai un interes trecător, proferează 
injurii, acuzaţii și comentarii caustice la adresa celui la 
care ţine cel mai mult. 

Conversaţia următoare a avut loc cu o tânără femeie, 
atrăgătoare, dar geloasă. 


_ PACIENTA: M-am săturat până-n gât să-mi tot dau 
viaţa peste cap. 

TERAPEUTUL: Cum așa? 

PACIENTA: Nu pot avea o legătură normală cu un 
bărbat. Am niște crize teribile de gelozie. Îmi ies complet 
din fire. De obicei mă pot stăpâni, dar când îmi ies din 
fire ajung la un punct în care acuz bărbaţii de lucruri 
ireale şi, deşi ştiu ce are să se întâmple, nu mă pot opri. 

TERAPEUTUL: De pildă? Ce fel de acuzaţii obișnuiți 
să le aduceţi? 

PACIENTA: Că se distrează cu alte femei. Că nu mă 
iubesc. Că își petrec timpul cu alte lucruri, cu orice în 
stare să le abată atenţia de la mine. Și perseverez în 
asemenea acuzaţii. Chiar mi s-a spus că asta urmăresc şi 
încerc să-mi creez probleme singură. Scotocesc prin 
lucrurile prietenului meu, caut urme. Abia aștept să aflu 
ceva rău. Se poate să nu fie nimic rău, dar eu tot insist 
să-l aflu. 

TERAPEUTUL: Și atunci ce faceţi? 

PACIENTA: Examinez facturile de telefon. Caut 
apeluri către alte femei. Numere necunoscute de telefon. 
Mesaje aparte. 

TERAPEUTUL: Vreţi să spuneţi că telefonul sună, el 
răspunde, iar dumneavoastră vă întrebaţi, de fiecare dată, 
dacă nu este o altă femeie? 

PACIENTA: Da, de multe ori. 

TERAPEUTUL: Şi în ce alte feluri vă arătaţi 
nesiguranța? 

PACIENTA: Mă scoate din sărite dacă un bărbat îşi 
petrece timpul liber flirtând cu o altă femeie. 

TERAPEUTUL: Orice bărbat? 

PACIENTA: Prietenul meu. 

TERAPEUTUL: Şi ce trebuie să facă el pentru ca să 
credeți că flirtează? 

PACIENTA: Este greu de spus. E suficient dacă 
vorbeşte într-un mod care să mă scoată din sărite. 

TERAPEUTUL: Nu trebuie să o ţină de mână, să o 
sărute sau să danseze cu ea? 

PACIENTA: Nu, nici vorbă. E suficient dacă îi acordă 
mai multă atenţie decât mie, dacă o privește îndelung sau 
ceva de genul ăsta, şi atunci mă întreb de ce nu sunt eu 
privită. 

TERAPEUTUL: Câţi prieteni aţi pierdut în felul 
acesta? 

PACIENTA: După cum îmi amintesc, această poveste 
a început la vârsta de douăzeci și ceva de ani. Când eram 
la liceu, ca să spun așa, m-am întâlnit cu același băiat 
doi sau trei ani, până m-am plictisit de el. Apoi, după 
vârsta de douăzeci de ani, am început să-mi dau întâlniri 
şi cu alţii, și atunci a apărut acest model de 
comportament. 

TERAPEUTUL: Ce model? 

PACIENTA: Îmi dau întâlnire cu cineva. La început 
relaţia nu mă pasionează prea mult, apoi devenim foarte 
apropiaţi. După aproximativ o lună, mergem la o 
petrecere şi el face ceva care mă scoate din sărite și eu 
îmi pierd cumpătul şi încep că urlu la el. 

TERAPEUTUL: În faţa celorlalți? 

PACIENTA: Da. Chiar și acolo. După aceea, îl înfrunt 
direct. Apoi, la o lună după asta, apare un alt incident și 
nu trec şase luni (dacă o persoană poate să stea cu mine 

atâta timp) şi îl înnebunesc de-a binelea. Nu trece o 
săptămână să nu mă leg de ceva. 

Cu ultimul băiat am fost împreună aproape doi ani şi 
eram pe cale să ne căsătorim, dar, până la urmă, am 
procedat la fel. El mi-a spus atunci să consult un 
specialist. Mi-a zis: „Nu-mi pasă ce se întâmplă cu noi. 
Vreau să consulţi un psihiatru“. 

Ştiam de mult că trebuia să fac aceasta, dar îmi era 
într-adevăr greu. Doream cu adevărat. Îmi amintesc că 
încă la vârsta de douăzeci de ani voiam acest lucru şi 
chiar acum, aseară, prietenul mi-a spus: „Indiferent ce se 
întâmplă cu noi, chiar dacă ne vom despărţi, cred că 
pentru tine este o problemă de viaţă şi de moarte să 
găseşti un ajutor“. 

TERAPEUTUL: Mai sunteţi logodită cu această 
persoană? 

PACIENTA: Am trăit împreună cincisprezece luni, iar 
în ultimele câteva luni, din când în când. Lucrurile nu 
s-au petrecut exact cum voiam eu. M-am gândit să mă 
mut, să renunţ la el. Nu sunt sigură că este persoana 
potrivită pentru mine. A făcut unele chestii la care aş 
avea de obiectat chiar dacă m-aş îndrepta. Dar în clipa de 
faţă ştiu că, dacă mă mut fiindcă nu sunt fericită, m-aș 
încurca din nou cu altcineva şi totul s-ar termina în 
același fel. Și sunt sătulă de asta. 

TERAPEUTUL: Câte legături s-au destrămat în felul 
acesta? 

PACIENTA: Vreo zece. 

TERAPEUTUL: Zece de la vârsta de douăzece de ani? 
Adică, în medie, una pe an. Desigur, aceste relaţii vi s-au 
părut promițătoare un timp şi apoi toate au sfârșit la fel: 
l-aţi îndepărtat pe bărbaţi cu gelozia şi posesivitatea 
dumneavoastră? 

PACIENTA: Exact. Și tocmai pe aceia care mă 
preocupau în mod serios. M-am întâlnit şi cu bărbaţi care 
nu mă interesau cu adevărat și până la urmă am renunţat 

la ei. Dar cu cei cu care doream să continui, care mă 
interesau, se întâmpla totdeauna la fel. 

TERAPEUTUL: Deci, cu cât vă pasă mai mult de un 
bărbat, cu atât deveniti mai geloasă, nu-i așa? 

PACIENTA: Exact. Mi se întâmplă chiar şi cu Benny, 
cel cu care sunt acum. la început nu mi-a păsat efectiv 
prea mult de el. Când am început să mă întâlnesc cu el, 
prima mea impresie a fost: „Ce aştept cu de la acest 
bărbat? Efectiv, nu văd nimic deosebit la el. Dar am să 
ies cu el. Pare destul de drăguţ“. Toţi mi se atașează, 
până nu-și dau seama că ceva nu este în regulă cu mine. 


Ascultaţi acum ce spune ea după șase şedinţe de 
consultaţii: 


PACIENTA: Într-adevăr, n-am mai avut nici un 
sentiment de gelozie sau vreun incident de când am 

vorbit ultima dată cu dumneavoastră. Nu ştiu de ce, atât 
doar că lucrurile pe care le spuneți încep să capete sens. 
Acum nu mă mai preocupă atât de mult tema „Benny și 
alte fete“. Am ieșit cu el vineri seară la o petrecere. 

Erau mai multe fete cu care el a vorbit şi am putut 
observa că le trata exact ca pe bărbaţi, știți, exact ca pe 
un partener de discuţie. Şi eu am discutat cu alţii şi m-am 
distrat de minune. 

TERAPEUTUL: Ce v-aţi spus de v-a făcut să vă 
simţiţi mai putin ameninţată când îl vedeaţi vorbind 
cu alte femei? Înainte nu procedaţi în felul acesta, nu-i 
așa? 

PACIENTA: Păi, aceasta depinde, probabil, de ceea ce 
simt. Ultima oară când am fost geloasă, tot în această 
societate eram. Benny s-a ridicat spunând că merge la 
baie, iar eu voiam să aduc ceva de băut pentru mine și 
pentru o prietenă. Am trecut pe lângă el şi l-am găsit 
vorbind cu o altă fată şi îmbrăţişându-se. Probabil nu se 
văzuseră de o bună bucată de vreme. În acea clipă am 
fost cu adevărat geloasă şi m-a scos din sărite faptul că 
ajunge să mă ridic de pe scaun şi îl și găsesc făcând așa 
ceva. Dar el nu văzuse fata asta de mult timp și fusescră 
doar prieteni, iar îmbrăţișarea lor a fost și ea doar 
prietenească și, de fapt, nici nu mă prea deranja. 

' TERAPEUTUL: S-a întâmplat recent asta? 

PACIENTA: Nu, a fost acum vreo trei sau patru 
săptămâni. Atunci m-am supărat şi ne-am şi certat puţin. 
L-am întrebat ce urmăreşte. Dar acum, când mă gândesc 
la acea întâmplare, ea nu mă mai scoate deloc din sărite. 

TERAPEUTUL: Perfect. Dacă asta s-ar întâmpla astăzi, 
cum aţi reacționa? 

PACIENTA: Oh, aş spune că-i o fată pe care cl n-a 
văzut-o de multă vreme. Că sunt prieteni buni. Mare 
scofală. 

TERAPEUTUL: Asta aţi gândi? 

PACIENTA: Da. 


Propria noastră gelozie 73 


TERAPEUTUL: Ce altceva ar trebui să vă spuneţi 
pe iru a vă asigura că nu veţi deveni geloasă? 

PACIENTA: Habar n-am, chiar acum nu-mi dau 
scama ce ar trebui să mai spun. 

TERAPEUTUL: Bine, dar dacă aţi începe să vă simţiţi 
un pic geloasă, să zicem că aşa v-aţi simţi, ce altceva ar 
trebui să vă spuneţi ca să scăpaţi de acest sentiment? 

PACIENTA: Şi ce dacă el o îmbrățișează? Și ce dacă el 
o consideră atrăgătoare? Mare lucru! Sunt atât de multe 
persoane atrăgătoare în lume! 

TERAPEUTUL: „Nu am nevoie de acest bărbat“. 

PACIENTA: Mda, încep şi eu să spun asta. 

TERAPEUTUL: Corect. „N-am să mor dacă el mă 
respinge şi se îndrăgosteşte de ea“. 

PACIENTA: Adevărat. 

TERAPEUTUL: Nu-i aşa că începeţi să simţiţi deja 
astfel? 

PACIENTA: Da. 

TERAPEUTUL: „N-ar fi un lucru prea frumos din 
partea lui. M-ar dezamăgi şi m-ar întrista“. Nu-i aşa? 

PACIENTA: Întocmai. 

TERAPEUTUL: Dar de fapt simţiţi că aţi muri din 
cauza asta? 

PACIENTA: Nu. 

TERAPEUTUL: Și ar însemna că nimeni altcineva nu 
vă va mai iubi? 

PACIENTA: Da” de unde. 

TERAPEUTUL: A şa că ce mare problemă? 

PACIENTA: Mda. 

TERAPEUTUL: Poate că uneori prietenul dum- 
ncavoastră manifestă un interes mai mare faţă de unele 
femei. Dar de cele mai multe ori el este nevinovat. Există 
însă şi cazuri când, într-adevăr, el poate dori mai mult 
alte femei şi le preferă în locul dumneavoastră. Și aş dori 
ca nici în acest caz să nu fiți geloasă. 

PACIENTA: Da. 

TERAPEUTUL: Aceasta este cheia problemei. Ch ar 
dacă prietenul dumneavoastră rupe relaţiile, aş vrea să . ti 
capabilă să supravieţuiţi respingerii și să vă conving ţi 
singură că nu este sfârşitul lumii, pentru că aţi fost 
părăsită, că totul e în ordine, indiferent dacă Benny... ei? 

PACIENTA: Mă iubește sau nu. 

TERAPEUTUL: Vă iubește sau nu, corect. 

PACIENTA: În ultima vreme n-a existat nimic care să 
mă facă efectiv neîncrezătoare, astfel că probabil acesta 
nu este un test bun pentru așa ceva. 

TERAPEUTUL: Ei bine, sper să nici nu aveţi parte de 
un asemenea test. Dar dacă totuși..., acesta este modul în 
care trebuie să procedaţi. Recunoașteţi? 

PACIENTA: Da. 

TERAPEUTUL: „Dacă lui îi place mai mult de ca decât 
de: mine, ei bine, va trebui să trec și peste asta, asta-i tot. 
Nu sunt lipsită de valoare din cauza a ceca ce face el. 
Doar nu-s nătângă. Am să supraviețuiesc. Eu nu sunt o 
fată rea“. lată ceea ce trebuie să vă spuneţi, şi atunci veţi 
putea înfrunta orice posibilă respingere. Dacă gândiţi în 
felul acesta, nu vă veţi ieși din fire şi nu veţi deveni 
geloasă. Nici n-aţi putea. 


Să nu ne simțim jigniţi niciodată de 
comportamentul altora 


Oamenii geloși prezintă semnele unei personalități 
paranoice. Au o sensibilitate deosebită; sunt înclinați să 
arunce întotdeauna vina asupra altora; au obiceiul de a 
descoperi în comportamentul altora lucruri pe care 
nimeni nu le observă; au un fei excesiv de a reacţiona la 
o presupusă injustiţie, reacţie total lipsită de măsură — 
toate acestea suni semne caracteristice ale paranoicului. 
Dacă asemenea manifestări nu vă sperie, atunci sunteți 
într-o mare încurcătură. Oricum, trebuie să manifestaţi 

mult mai multă înțelegere, atât față de alţii, cât și faţă de 
dumneavoastră înșivă. Cel aflat într-o asemenea situaţie 
este primul care are nevoie de o consultaţie de spcialitate. 
Și partenerul are nevoie de ajutor, dar nici pe departe atât 
de mult cât aveţi dumneavoastră. Dacă înţelegeţi acest 
lucru, daţi dovadă de sinceritate și maturitate și nu de 
slăbiciune şi de un psihic bolnav. În timpul consul- 
taţiilor, una din primele lecţii de psihologie pe care o veţi 
deprinde va fi aceea că nu trebuie să priviţi orice drept o 
jignire personală. 

Un lucru trebuie înțeles foarte bine: oamenii se 
comportă cu dumneavoastră exact în modul în care se 
comportă şi cu alţii cu care sunt în relaţii similare. 

Dacă un prieten vă bârfeşte pe la spate, nu vă simţiţi 
insultat. Aveţi răbdare și veți vedea destul de curând cum 
îi bârfeşte la fel şi pe alți prieteni ai săi. Dacă soția vă 
spune să nu priviţi nici la stânga, nici la dreapta, ci doar 
înainte, să nu vă ieşiţi din fire, mai degrabă să o 
compătimiţi. La fel s-a purtat şi cu fostul soț sau cu foștii 
săi prieteni. Veţi descoperi că are un model de compor- 
tament și că face numai ceea ce obişnuia să facă. Atunci 
când un asemenea tip de personalitate se află împreună 
cu prietenul(a), gelozia sa se revarsă asupra acestuia 
(acesteia). Când este cu mama, tatăl, sora, fratele, 
prietenul, logodnicul sau fostul ei soț, gelozia sa se 
indreaptă asupra acestora. Comportamentul său este 
intotdeauna acelaşi. 

Oricui îi place, nu-i așa, dacă, cu prilejul primei 
Întâlniri, partenerul se comportă drăguţ și prietenos. Şi 
acesta este un model de comportament. În mod firesc, se 
va comporta prietenos şi cu alţii. Așa sunt oamenii 
prictenoşi. Ei nu se comportă în felul acesta pentru a-l 
lace pe celălalt nesigur, ci pentru că acesta este felul lor 
de a fi. Ei se pot schimba, desigur. Deocamdată, însă, 
acceptaţi-i cu defectele lor iritante și încercaţi cu calm și 
în mod raţional să-i schimbaţi. 

De exemplu, dacă vă enervează faptul că soţia 
conversează prietenos la telefon cu colegii de serviciu, 
nu luaţi asta drept o jignire personală. Să nu credeţi că se 
pune la cale o poveste fierbinte de dragoste. Faceţi 
inventarul modelelor sale de comportament şi veţi 
observa că ea vorbeşte cu oricine într-un mod prietenos. 

Mai întâi, spuneţi-i că nu vă place atitudinea ei prea 
intimă şi rugaţi-o să şi-o modifice. Dacă asta nu dă 
rezultatele aşteptate, aplicaţi principiul „cui pe cui se 
scoate“ şi vorbiţi şi dumneavoastră la fel cu alte femei. 
Dacă ea nu se simte ameninţată, cu atât mai bine, s-ar 
putea să vă placă acest model de comportament și să 
doriţi să-l menţineţi. Dacă, totuşi, dezaprobaţi profund 
astfel de familiarităţi, atunci consideraţi că aveţi de-a face 
cu un caz nevroltic și că ea este incapabilă să se abțină să 
nu flirteze sau să nu se fandosească (dacă asta-i ceeea ce 
vă închipuiți că face ea). 

Sarcina soţului, în cele din urmă, va fi să înveţe cum 
să convieţuiască cu un om nevrotic. Să înțeleagă că este 
vorba despre un obicei prost şi că soţia sa s-ar comporta 
la fel şi cu un alt soţ. Așa sunt femeile cochete. Acesta 
este tipul de comportament provocator. 

Soţul să nu considere, deci, acţiunile soţiei, ca 
îndreptate, personal, împotriva lui, şi să se aștepte, ca și 
în continuare, conversațiile ei telefonice să fie purtate pe 
același ton. Mai mult, să se aștepte ca ca să se simtă 
flatată de atenţia ce i se acordă. Se prea poate să fie vorba 
de un comportament imatur şi prostesc pentru o persoană 
de vârsta ei, dar la ce altceva ne putem aştepta de la o 
persoană iubită care are această supărătoare înclinație? 
Amintiţi-vă că şi dumneavoastră aveţi o serie de defecte, 
dintre care cel mai supărător este acea manifestare 
fievrotică de a vă schimba la faţă ori de câte ori telefonul 
sună pentru ea. 

Ascultați-vă partenerul 


Cunoaşteți, desigur, expresia că nu eşti în stare să 
vezi pădurea din cauza copacilor. Ea se potriveşte și în 
cazul persoanei geloase și al partenerului (partenerei) 
acesteia. 

Când partenerul(a) vă spune ce tâmpenie este această 
permanentă suspiciune, nu respingeţi automat astfel de 
acuzaţii. În majoritatea cazurilor, partenerul are dreptate 
şi nu dumneavoastră. Nu uitaţi trăsăturile dumneavoastră 
paranoice, sentimentele dumneavoastră profunde de 
nesiguranță și inferioritate, care, practic, vă constrâng să 
vedeţi intenţii rele chiar și acolo unde ele nu există. 

ncercaţi să priviţi lucrurile cu ochii partenerului 
(partenerei) şi să analizaţi cu seriozitate de ce, de foarte 
multe ori, imaginaţia dumneavoastră vă înăbuşă raţiunea. 

Prietenii şi vecinii sunt adesea în stare să ne arate 
meritele şi defectele mult mai precis decât noi înșine. Ei 
pot chiar să formuleze judecăţi despre copiii noştri, care 
nouă ne scapă. Ei privesc lucrurile cu ochi mai puţin 
părtinitori decât ai noştri. 

Capacitatea de a judeca a omului gelos este atât de 
mult influenţată de prejudecățile sale, încât se dovedește 
un ghid nedemn de încredere în aprecierea comporta- 
mentului altora. A-ţi pune la îndoială convingerile proprii 
în această privinţă, înseamnă a-ţi oferi unul din cele mai 
cliciente instrumente spre a te ajuta singur. A admite că 
ui putea greși este un pas enorm în direcţia cea bună. 
Întocmai cum o mamă nu poate accepta că fiul ei merită o 
condamnare la închisoare, fiind prea dominată de 
sentimente, tot astfel un om gelos este în așa măsură 
stăpânit de temeri subiective, încât îşi pierde aproape 
complet obiectivitatea. 

Deci, nu-i spuneţi partenerului că greşește atunci 
când vă acuză că sunteţi hipersensibilă. Pentru că 
probabil sunteți hipersensibilă. 

Îmi dau seama că vă este teamă, că sunteţi tulburată, 
că nu aveţi încredere în propria dumneavoastră persoană 
şi nu vă vine să credeţi că puteţi renunţa la suspiciunile 
dumneavoastră Chiar şi-așa, nu uitaţi niciodată că gelozia 
este unul dintre primele simptome ale paranoiei. lar omul 
paranoic, în general, nu dă crezare altora, și acceptă doar 
propriile păreri. De aceea, de cele mai multe ori greşeşte. 
E mai bine, deci, să avem în vedere faptul că imaginaţia 
poate anihila capacitatea noastră de judecată. Să accep- 
tăm, deci, mai des opiniile altora. Dacă vom proceda 
astfel, probabil ne vom descurca mult mai bine. 

PARTENERUL IDEAL 


PÂNĂ ACUM, ÎN PRINCIPAL, AM SCRIS DESPRE 
tehnicile pe care o persoană geloasă le poate utiliza 
pentru a se schimba pe ea însăşi. Schimbându-se, va 
avea, probabil, o influență pozitivă şi asupra 
partenerului. Să cercetăm acum metodele prin care ea 
poate influenţa cealaltă persoană. 

De vreme ce, pentru un om gelos, pericolul pierderii 
partenerului reprezintă principala grijă, orice atenuare a 
acestei ameninţări îl va face să se simtă mai bine. Înainte 
de toate este însă esenţial ca el să înțeleagă ce este 
iubirea. Numeroase noţiuni curente despre iubire sunt 
incoerente şi nerealiste. Ceea ce am de gând să prezint în 
legătură cu iubirea provine din ani de reflecţie, de lecturi 
şi consultări, şi fiecare zi care trece mă convinge tot ma: 
mult că teoria mea despre reciprocitate în iubire este cu 
adevărat validă (vezi lucrarea mea menţionată deja, 
Making Marriage Work). 

Dar să nu mă înţelegeţi greșit: nu-mi place în mod 
deosebit ceea ce am descoperit. Aş fi dorit ca natura 
umană să fi fost alta. Dar nu este. Așadar, la o parte cu 
orice idei romantice şi poetice despre iubire şi priviţi 
acest subiect cu obiectivitate. 

Iubirea este acel sentiment puternic pe care îl 
manifestăm faţă de oricine satisface cele mai profunde 
dorinţe şi nevoi ale noastre. 

Oamenii iubesc pe cineva atunci, și numai atunci, 
când aceasta le produce plăcere. Iubirea este un 
sentiment egocentric. Mă refer, aici, numai la acel tip de 
iubire între indivizi cu care ne întâlnim în relaţiile dintre 
doi oameni în idile, în căsnicii, în familie şi în cadrul 
unor prietenii. Nu mă refer la conceptul de iubire faţă de 
umanitate sau la cel care ne îndeamnă să ne comportăm 
cu alţii ca nişte fraţi. Acestea nu cer reciprocitate. Când 
trimiţi un pachet cu ajutoare unei familii înfometate, 
într-o ţară străină, nu şti sau nu-ţi pasă în mod deosebit 
cine îl primeşte. Şi nu te aştepţi la nimic în schimb. Este 
pur şi simplu un act de generozitate şi este frumos. 

Iubirea intimă, însă, aşteaptă întotdeauna o răsplată. 
Fiecare dintre noi are dorinţe şi nevoi profunde, şi dacă 
aceste dorinţe şi nevoi nu sunt satisfăcute într-o măsură 
rezonabilă, iubirea noastră se sfârşeşte. Lucrurile sunt 
simple. Ideea iubirii fără condiţii este nobilă, dar în 
realitate nu se dovedește viabilă. Nu este conformă cu 
realitatea. Cel care nu pretinde răsplată pentru eforturile 
sale, acela este: a) fie un sfânt; b) fie un nevrotic. Dar 
majoritatea oamenilor nu sunt sfinți. 

Sunt, în schimb, nevrotici, pentru că îngăduie să fie 
trataţi rău și tolerează abuzul. Arată prea puţină 
preocupare faţă de propria persoană şi își deprind 
partenerul să fie atât de egoist încât devine imposibil de 
trăit cu el sau cu ea. 

În toți aceşti ani în care am dat consultaţii oamenilor 
nu am întâlnit nici o persoană care să fi renunţat la iubire, 

fiindcă partenerul lui sau al ei era perfect. Există 
întotdeauna o lungă listă de nemulțumiri pe care o 
persoană le are față de alta. Am descoperit că pot 
contribui la potolirea tensiunilor dacă reuşesc să fac ca 
partea respinsă să înțeleagă ce frustrări îl frământă pe 
celălalt şi să le îndepărteze. Dacă dragostea nu este cu 
totul moartă, prin această metodă poate fi reînviată, de 
regulă, chiar şi flacăra care abia mai pâlpâie. 

Este crucial ca acest lucru să fie bine înţeles de omul 
gelos. Când simţiţi că interesul partenerului începe să 
scadă, să nu-i refuzaţi nimic din ceea ce îi satisface cele 
mai profunde dorinţe şi necesităţi. Or, tocmai acest lucru 
nu-l faceți atunci când începeţi să atacați, când deveniți 
prea posesiv sau vă manifestaţi nesiguranța. Partenerul 
nu s-a căsătorit cu dumneavoastră ca să fie criticat tot 
timpul. El sau ea aşteaptă să fia făcut(ă) fericit(ă) şi să 
aibă o viaţă plăcută cu dumneavoastră. 

Deci, dacă soţul dumneavoastră doreşte o casă mai 
curată, faceţi curăţenie. El vă va iubi mai mult pentru 
asta. 

Dacă soţia dumneavoastră vrea să se distreze mai 
mult, îngăduiţi-i aceasta. Astfel, căsnicia dumneavoastră 
sc va întări. 

Dacă soțul dorește să danseze cu fiecare femeie, 
lăsaţi-l. Veţi obține mai mult decât dacă îi faceţi o scenă. 

Să ne gândim bine: noi iubim, în mod nemijlocit, nu 
pe celălalt, ci ceea ce face el pentru noi. Noi iubim actele 
sale, nu pe el. 

Dar ce se întâmplă dacă el dorește să aibă o legătură 
amoroasă? Să-l lăsăm să o aibă şi apoi să ne așteptăm la 
mai multă iubire? Nicidecum. Există un punct dincolo de 
care nu putem trece pentru a fi pe placul cuiva. Să 
numim acest punct pragul rezonabil de satisfacție 
emoțională. 

Să presupunem că ne sunt necesare o mie de calorii 
pe zi pentru a ne menţine la limita sănătăţii. Consumăm o 

mie de calorii pe zi, dar le şi înlocuim cu o altă mie în 
fiecare zi. 

Să presupunem acum că am consumat cele o mie de 
calorii zilnice, dar le înlocuim numai cu nouă sute. După 
35 de zile ne vor lipsi trei mii cinci sute de calorii şi, 
drept urmare, vom slăbi o jumătate de kilogram. 
Avansând în acest ritm, în câţiva ani vom ajunge numai 
oase și piele și vom muri prin inaniţie. 

Aşa cum pentru păstrarea sănătăţii fizice avem 
nevoie, printre altele, de o anumită cantitate de calorii, tot 
așa ne este necesară şi hrana emoţională pentru a ne 
păstra sănătatea şi mulţumirea psihică. Această hrană 
emoţională sunt dezmierdările. Ele se constituie dintr-o 
atingere pe braţ, o mângâiere pe obraz, o mână pe umăr, 
un sărut, un zâmbet, un compliment, o favoare, un dar. 

Să zicem să sunt necesare zece dezmierdări pe zi 
pentru a ne satisface în limite rezonabile din punct de 
vedere emoţional. Dar să presupunem că, în mod repetat, 
primim doar nouă. Cea pe care o dorim, poate, cel mai 
muit este atenţia din partea partenerului. Am vrea să ne 
simțim importanţi, şi dacă suntem neglijaţi, simţim o 
foame psihică. Atunci când această stare continuă 
săptămâni şi luni în şir, va veni ziua când vom fi atât de 
înfometați emoţional, încât vom fi nevoiţi să constatăm 
că am rămas sub pragul rezonabil de satisfacție 
emoţională. 

Acesta este momentul critic în orice legătură. Dacă 
rămânem prea mult sub nivelul acestui prag, în 
majoritatea cazurilor vor rezulta următoarele trei 
consecinţe. Prima, vom deveni apatici şi nefericiţi, 
deoarece ne vom simți tot timpul frustrați. A doua, vom 
începe să ne pierdem dragostea pentru partenerul nostru. 
Și, a treia, ne pierdem încrederea într-o relaţie de 
dragoste. : 

Asimilarea acestei informaţii este vitală pentru 
persoana geloasă. Aceasta înseamnă, pur şi simplu, că 

atunci când suntem nefericiţi cu partenerul, să nu forțăm 
prea mult schimbarea comportamentului său, altminteri îl 
pierdem cu totul. 

Dacă îi interzicem partenerului să danseze cu 
altcineva, satisfacţiile intime în relaţia de dragoste încep 
să se diminueze. Dacă insistăm să nu se ducă la o bere cu 
prietenii sau să nu ia masa cu prietenele, totalul 
elementelor favorizante ale conviețuirii va scădea și mai 
mult. 

Să avem grijă, întrucât partenerul poate ajunge în 
scurt timp sub pragul rezonabil al satisfacţiei emoţionale, 
va deveni neliniştit, iubirea lui se va împuţina, iar 
atașamentul pentru căsnicie va scădea şi mai mult. 

Dar ce se întâmplă dacă partea geloasă se va simţi în 
continuare nefericită? I-a cerut partenerului să se schimbe 
şi aceste schimbări au avut loc. Acum vrea mai mult, dar 
ştie că asta va duce la alte neînțelegeri. Deci, ce e de 
făcut? 

Dacă preţul fericirii noastre este nefericirea celuilalt, 
să ne retragem şi să ne resemnăm cu faptul că primim 
mai puţin decât ne aşteptam. Dacă însă asta ne face foarte 
ncfericiţi, deoarece rămânem sub pragul rezonabil de 
satisfacţie emoţională, să ne gândim la despărţire sau la 
divorţ. 

Persoana geloasă trebuie să-și dea bine seama până 
unde poate merge cu presiunile asupra celuilalt, înainte 
ca refuzul şi ura să ia locul iubirii. Dacă ea vrea cu 
adevărat să-şi păstreze partenerul, trebuie să fie în 
măsură să-și spună sieși „Sunt mulțumită; îmi place să 
fiu lângă tine, nu sunt prea îngrijorată, mă bucur că 
nc-am căsătorit“ și, totodată, să-i ofere zilnic satisfacţii 
partenerului. Altfel, atât persoana geloasă cât și relația 
însăși vor fi la mare ananghie. 

Se pare că toţi cei care se căsătoresc, dar mai ales 
persoanele geloase şi posesive au o idee vagă despre 
ceea ce este cu adevărat căsnicia. Cred despre căsnicie că 

este o legătură consfinţită în ceruri și că inelul, qdată pus 
în deget, devine și un belciug invizibil prins de nas. 
Ideea că cei doi își aparțin unul altuia şi că vor rămâne 
împreună și la bine şi la rău este o idee cu adevărat 
sublimă, dar pe care nu toată lumea o ia în serios. 

Cel care îşi dă seama de baza reală a căsătoriei nu va 
mai considera căsnicia o stare care trebuie să dureze 
veşnic. Oamenii geloși ar voi ca partenerul lor să creadă 
acest lucru, pentru ca ei să poată face tot ce le place, fără 
oprelişti. 

Unul dintre cei mai răi tirani pe care i-am întâlnit 
vreodată a fost un bărbat care, în gelozia lui, nu-i 
îngăduia soţiei să depășească un simplu „bună ziua“ în 
relaţiile cu vecinii. Dacă cineva îi adresa soţiei lui chiar și 
cel mai nevinovat compliment, el o hărțuia atât de mult, 
încât ea evita orice reîntâlnire cu acea persoană. Şi era 
vehement împotriva divorțului. Am putut uşor înţelege 
de ce. Atâta timp cât ea credea că printr-un „Da“ spus 
cândva, a devenit proprietatea lui, el o putea persecuta 
oricât, fără să-şi facă nici un fel de griji. Se pare că el n-a 
înţeles niciodată că o căsătorie seamănă foarte mult cu o 
afacere. 

Înainte de căsătorie, ea credea că va fi mai fericită cu 
el, decât fără el. Așa că s-a căsătorit cu el, aşteptându-se 
la o viaţă fericită. Când au început să apară, la el, 
semnele unei gelozii excesive, sentimentele ei de 
dragoste s-au stins, deoarece el nu-i mai satisfăcea, într- 
un grad rezonabil, cele mai profunde nevoi şi dorinţe. 
Totuşi, ea simţea că trebuie să suporte această situaţie, o 
dată căsătorită cu el. 

După părerea mea, orice persoană căsătorită poate 
opta oricând pentru desfacerea căsătoriei, la fel cum 
suntem liberi să ne dăm, oricând, demisia dintr-o slujbă 
dezagreabilă. 

Să presupunem că aveţi un loc de muncă unde vă 
aşteptaţi la un venit mai mare şi nu-l obţineţi. V-aţi simţi 

vinovat dacă aţi părăsi acea slujbă? Desigur că nu. Ei 
bine, de ce ar fi căsătoria altceva? Când partenerul(a) vă 
face să suferiţi ani de zile, faceţi tot posibilul ca el (ea) să 
se schimbe; dar dacă nu apare nici o schimbare, 
pândiţi-vă să scăpaţi de el (ea), exact aşa cum aţi 
concedia un angajat. Pentru că asta şi suntem: parteneri 
Wc afaceri la firma „DI. Smith și soția“. Atât timp cât 
ielaţia de parteneriat în care vă găsiţi vă satisface în mod 
ezonabil pe amândoi, păstraţi-o. Dacă se dereglează, 
părăsiţi-o, vindeţi-vă acţiunile şi reîncepeţi în altă parte. 

De ce ar fi altceva o căsnicie? 

În anul 1980, în S.U.A., un milion de cupluri au 
divorţat exact din asemenea motive. Persoanele geloase 
trebuie să înveţe că partenerii lor au tot dreptul să-i 
concedieze, la fel cum orice patron are dreptul să-şi 
concedieze orice angajat. Poate sună cam dur, dar așa 
stau lucrurile. 

Succesul unei afaceri se măsoară prin profitul ei. 
Succesul unei căsătorii se măsoară prin fericirea pe care 
o aduce. Dacă incertitudinea care vă macină este atât de 
mare încât partenerul nu este fericit cu dumneavoastră, 
băpaţi de seamă să nu exageraţi, altfel s-ar putea să vă 
treziți în faţa unui divorţ. A șa ceva se întâmplă mult mai 
des persoanelor geloase, decât altora. Necazul este că un 
om gelos nu concepe similitudinea dintre un partener de 
căsnicie şi un angajat. 

Dacă în familie, la locul de muncă, între prieteni sau 
în căsnicie întâlnim un comportament inacceptabil, avem 
de ales între următoarele patru soluții sau opțiuni. 
Primele trei sunt opțiuni raţionale, sănătoase. A patra 
este singura pe care nu o recomand. 

Cel care dorește să fie un partener ideal trebuie să 
înţeleagă că şi în faţa partenerului sau a partenerei stau 
aceleași opţiuni şi dacă îl(o) constrânge să recurgă la o 
anumită opțiune, mai ales la cea de-a doua și a treia, şi, 
întrucâtva la a patra, el va fi cel care va pătimi. 

Prima opțiune este: toleranță fără resentimeni. 
Maturitatea și bunul simţ ne spun că nu trebuie să ne 
alarmăm de orice dezamăgire. Dacă aveţi o înclinaţie spre 
gelozie, vă recomand în mod deosebit această opţiune. 
Toleraţi telefoanele adresate soţiei dumneavoastră. Tole- 
raţi dacă soţul dumneavoastră ia masa cu reprezentante 
ale unor firme cunoscute, cu prilejul unor afaceri. 
Toleraţi comportamentul ieşit din comun al soției 
dumneavoastră când vă întâlneşte prietenii şi-i sărută 
politicos. Toleraţi impulsul soțului de a se uita la alte 
femei și de-a răsfoi reviste cu femei goale. Convingeţi-vă 
că toate acestea nu vă ameninţă cu adevărat. Chiar dacă 
se dovedeşte că s-a creat un triunghi amoros, este 
preferabil să-l abordaţi ferm, dar senin, decât încruntat. 

e Sunt adeptul acestei opţiuni, în primul rând pentru că 
majoritatea consecinţelor de care ne temem, pur și simplu 
nu var avea loc niciodată. 

Un tânăr, să-l numim Mark, a fost îndrăgostit ani de 
zile de o fată. După terminarea liceului, fata a intrat la o 
facultate, iar băiatul a intrat în lumea afacerilor. La 
început, corespondau frecvent, apoi scrisorile s-au rărit. 
Fata începuse să fie interesată de altcineva. 

Mark era nebun de gelozie. A ajuns deprimat, 
mânios şi speriat că rămâne singur. Prima lui soluţie a 
fost să-i telefoneze în fiecare seară. Apoi o vizita la 
fiecare sfârșit de săptămână. Până la urmă, umbla după 
mila ei. Acesta este momentul în care el a venit să-mi 
ceară sfatul. 

~ L-am rugat să analizeze de ce se simte atât de 
tulburat. După cum era de aşteptat, el insista că totul se 
datora faptului că ea îl respinsese. Am refuzat această 
interpretare, întrucât Mark se ambala singur. 

l-am spus să stea liniștit, să nu facă prea mare caz 
din faptul că fata are pe altcineva, și să supraviețuiască 
unei respingeri dacă așa s-a întâmplat. L-am asigurat, de 
asemenea, că dacă se comportă echilibrat și matur va 

obţine respectul acestei prietene, poate chiar va recâștiga 
iubirea ei. Nu este exclus ca ea să fi simţit nevoia unui 
experiment. Acesta ar putea fi util relaţiei lor. 

Băiatul s-a liniştit. În următoarele șase luni a fost 
deosebit de atent cu fata și în cele din urmă a reușit să o 
recucerească. Opţiunea numărul 1 a fost eficace. 

Să presupunem că persoana iubită se comportă atât 
de iritant, încât toleranța iese din discuţie. Ce putem face 
în acest caz? Sfatul meu este ca, în acest caz, să treceţi de 
la supunere la afirmarea decisă a drepturilor. Să nu cedaţi 
în nici o privinţă, până când nu obţineţi o anumită 
concesie. Dacă nu faceţi astfel, nivelul dumneavoastră de 
satisfacţie scade sub pragul acceptabil, veţi deveni 
neliniștit, veţi pierde din dragostea faţă de partenerul 
dumneavoastră şi vi se vor diminua chiar şi sentimentele 
privitoare la relaţia însăși. 

Mă puteţi întreba pe drept: „Până unde se poate 
merge în. căutarea adevărului?“ 

Vă propun să luptaţi pentru el până la atingerea 
țelului, cu toată vigoarea de care dispuneţi. Să nu 
cedaţi şi veţi vedea că aceasta va putea avea efecte 
benefice asupra relaţiei dumneavoastră. Dacă nu 
puteţi promova toate dorinţele dvs., persistaţi până ce 
obţineţi un compromis acceptabil. Orice câștig cât de mic 
este mai bun decât nimic. fa plus, va fi profitabil şi pe 
termen lung, dacă nu renunţaţi la luptă, întrucât 
partenerul va învăţa cum să se comporte cu dum- 
neavoastră. 


A doua opțiune o numesc greva sau războiul rece. 
Consider că sunt termeni potriviți și redau esenţialul. Ei 
exprimă o tactică judicioasă şi viabilă pentru a face să 
funcţioneze o căsnicie. Prin aplicarea ei se pot repara 
căsnicii sau relaţii de cuplu sortite eşecului, deoarece prin 
ea se pot corecta foarte bine dezechilibre în frustrările 
între cele două părți. 

n acest moment sunt întrebat adesea: „Bine, dar ce 
se întâmplă dacă forţez degeaba schimbarea compor- 
tamentului partenerului și nu obţin nici un rezultat? Ce se 
întâmplă dacă lucrurile vor merge şi mai rău? Ce trebuie 
să fac atunci?“ 

Situaţia devine mai tensionată aproape de fiecare dată 
când ne decidem să nu mai cedăm. Nimănui nu-i place să 
abandoneze maniere de comportare care i-au făcut 
plăcere și l-au satisfăcut. Schimbarea are loc, de obicei, 
atunci când unul din parteneri primeşte un ultimatum sau 
o ameninţare. 

Dar să nu ne speriem. Amintiţi-vă că sunteţi deja 
destul de nefericit. Poate vă veţi simti mai prost un timp, 
dar este un preţ care trebuie plătit pentru a corecta 
defectele relaţiei respective de cuplu. Permiteţi-mi să vă 
îndemn să rezistaţi și să luptaţi pentru drepturile dum- 

neavoastră, până când speranţele vă vor fi satisfăcute 
într-un grad rezonabil, 

Prin urmare, fiţi cutezător şi hotărâţi-vă să nu faceţi 
nici un fel de concesii până când nu primiţi ceva în 
schimb. Faceţi orice consideraţi că este etic. Nu fiţi 
cooperant. Fiţi amabil, calm, dar nu cedaţi. Chiar dacă se 
va arunca vina asupra dumneavoastră, să nu cedaţi. 
Chiar dacă vi se va spune că sunteţi nebun, nu cedați. 
Dacă vă prețuiți sănătatea şi dragostea pentru partenerul 
dumneavoastră, și dacă vă pasă de familie, nu cedaţi. 
Dacă nu obţineţi creşterea nivelului de satisfacție peste 
gradul critic, veţi continua să suferiţi şi, împreună cu 
dumneavoastră, vor suferi și soțul (soţia), precum și 
copiii dumneavoastră. O soție sau un soţ nefericit nu este 
de preferat în nici o relaţie de cuplu. Rezistaţi tentaţiei de 
alinare temporară, altfel veţi fi cu toţii nefericiţi în cele 
din urmă. 

„Vorbiţi într-adevăr serios?*, mă puteţi întreba. 

Niciodată mai serios. Dacă muncitorii sunt 
nemulţumiţi de condiţiile de lucru, intră în grevă — aşa 
se întâmplă în întreaga lume. Greva este o practică 
acceptată şi respectată între părţile nemulțumite. Ea a 
contribuit ani la rând la îmbunătăţirea vieţii muncitorilor. 
Și poate face la fel şi în cazul îndrăgostiţilor. 


Iubirea necondiționată 


Ideea că cel mai bun mod de a conserva o relaţie, 
cum este o căsnicie, este să-l iubeşti pe celălalt 
necondiţionat s-a transmis din generaţie în generaţie, 
de la părinţi la copii. Nu contează ce face celălalt, 
nu contează cât de neîngrijită ajunge casa și nu contează 
de câte ori sparge unul sau altul din ei mobila, un 
astfel de comportament se consideră că va înceta 

numai atunci când cel în cauză va avea parte de suficientă 
dragoste. 

Mulţi oameni de bună-credinţă cred în minunile 
jertfirii de sine şi ale dragostei care nu aşteaptă răsplată. 
Să dai şi mereu să dai, fără să ţi se ceară nimic în 
schimb, să dai tot mai mult, până ajungi să suferi din 
această cauză; să iubeşti în mod absolut și să accepţi 
orice agresiune — aceasta este, pe scurt, sfânta îndurare. 
Dacă cineva nu este capabil de iubire necondiționată, să 
nu se simtă vinovat. Spre deosebire de părerea multora, 
eu nu cred că acest tip de iubire este de preferat. 

Iubirea necondiționată îşi servește scopul înalt numai 
când este oferită unor persoane care merită acest 
sacrificiu: copilul și adultul matur. Ei sunt singurii care 
de obicei nu abuzează de generozitatea și bunătatea 
arătate lor. Copilul mic nu a deprins încă jocul de-a 
induce în eroare pe altul, iar adultul matur recurge rar la 
el. 

Dacă un soț îşi ajută soţia să țină casa curată, el îi 
răsplăteşte neglijenţa printr-un act de iubire. Dacă el face 
asta la fiecare sfârşit de săptămână, timp de o lună, soția, 
dacă este o persoană matură, va preţui preocuparea lui şi 
va ajunge să-și dea seama cât de drăguţ se comportă el. 
Iubirea pentru el va crește și pentru a-i fi pe plac, ea și-ar 
putea îndeplini altădată la timp muncile casnice, astfel 
încât să se bucure împreună de fiecare sfârşit de 
săptămână. 

Să PE plina însă, că ea începe să ia de bun 
ajutorul lui. li place ceea ce face el şi îl crede un bărbat 
grozav. Mai târziu, ea acceptă ca el să o ajute la spălatul 
rufelor, apoi la spălatul vaselor ș.a.m.d. Acesta este deja 
un abuz. Ea profită de serviciile lui amabile. Dragostea 
lui necondiționată nu este de folos nici unuia dintre ei, 
nu-i așa? 

Dacă o femeie se pune în mişcare ori de câte ori soțul 
ei începe să ţipe şi speră ca astfel să-și consolideze 

căsnicia, tot ce va izbuti în felul acesta este să-l deprindă 
să țipe şi mai des. Un bărbat natur, în schimb, ar spune: 
„Îmi pare rău că am ţipat la tine, iubito! Îți mulțumesc că 
mi-ai făcut acea favoare, dar pe viitor lasă-mă să te ajut și 
eu“. Bărbatul imatur începe să teoretizeze situaţia, 
considerând că a avut dreptate cu pretenţia lui şi că ea nu 
are nici un drept să se plângă. 

Prin iubire necondiționată noi răsplătim comporta- 
mentul partenerului, care poate fi matur sau imatur, în 
funcţie de tipul de om pe care îl avem alături. În cazul 
unei persoane oarecare, acest procedeu nu dă niciodată 
rezultate. Cu cât unul din parteneri devine tot mai 
insolent, celălalt va fi tot mai serviabil. Dar cum va 
ajunge primul să-şi dea seama care din acţiunile sale sunt 
inacceptabile? Oare numai prin simpla lor menționare? 
lată unde vreau să ajung. Numai un om matur este în 
stare să-şi recunoască greșelile din comportamentul său, 
atunci când este îndemnat cu blândeţe să se schimbe. 
Oamenii egoişti trebuie să fie confruntaţi cu păreri 
diferite de ale lor. Or, formularea hotărâtă a unor alte 
puncte de vedere nu concordă cu criteriile unei iubiri 
necondiționate. 

Cel care îşi iubeşte cu adevărat partenerul nu va 
îngădui ca el să devină o persoană egoistă şi meschină. 
Dacă iubirea noastră va fi condiţionată de anumite 
criterii, îl vom deprinde şi pe partenerul nostru cu ideea 
că, la rândul său, trebuie și el să dea, nu' numai să 
primească. „lubeşte-ţi aproapele ca pe tine însuţi“ — vă 
mai amintiţi? Cel total îngăduitor are în vedere doar 
interesul celorlalţi. 

După părerea mea, la fel cum aţi disciplina un copil 
pentru a-l face să se poarte mai frumos, trebuie să 
procedaţi şi cu un adult imatur emoţional, pentru a-l face 
să respecte nevoile și dorințele profunde ale partenerului 
(partenerei). Astfel veţi deveni şi dumneavoastră mai 
fericit şi va spori respectul pentru propria persoană, iar 

partenerul(a) dvs. va deveni, tot mai mult, o persoană 
care merită să fie iubită. 

Vă rog să mă credeţi că, prin aplicarea opțiunii 
numărul 2, mai multe căsnicii pot fi salvate şi mai multe 
căderi nervoase prevenite, decât în absenţa ei. 

Un singur avertisment: înainte de a deveni mai 
sever(ă) cu partenerul(a) dumneavoastră, comportaţi-vă 
cât mai plăcut cu el (ea), cel puţin timp de o lună. Cu cât 
este mai dificil partenerul(a), cu atât mai afectuos 
(afectuoasă) să fiţi dumneavoastră. Prin această strategie, 
chiar şi omul cel mai imposibil poate fi determinat să 
devină cooperant. 

Dacă, totuși, nu obţineţi rezultatele așteptate, 
accentuaţi presiunile asupra partenerului (partenerei) și 
deveniți mai intransigent(ă). Dacă nu vreţi să vă simţiți ca 
şi cum aţi fi fost călcat(ă) de un tăvălug, să nu iubiţi 
niciodată necondiționat. 


Despărțirea sau divortul 


Cea de-a treia opțiune este despărțirea sau divorțul. 
Dacă nu puteţi tolera fără resentimente comportamentul 
celuilalt (opțiunea nr. 1) şi aţi încercat, fără nici un 
rezultat, să exercitaţi presiuni asupra lui, pentru a-l 
face să-şi schimbe comportamentul (opțiunea nr. 2), 
atunci puteţi încerca opțiunea nr. 3: despărțirea sau 
divorțul. 

După ce aţi suportat ani de-a rândul cheltuielile 
bănești excesive ale soţiei, probabil că v-aţi gândit să 
rezolvaţi problema prin despărțire sau divorţ. 

După ce aţi suportat ani de-a rândul rezultatele, sub 
orice critică, ale soțului, la locul lui de muncă, probabil 
Că v-aţi gândit să rezolvaţi problema prin despărţire sau 
divorţ. 

Rareori oamenii recurg la aceste măsuri cu ușurință. 
Nu le recomand nici eu decât în cazul când primele două 
soluții n-au avut nici un efect. Atunci și numai atunci 
această a treia opţiune devine o alegere potrivită. În 
această privinţă, însă, părerile specialiştilor în problemele 
de căsnicie diferă. Unii îndeamnă soţii să rămână 
împreună orice s-ar întâmpla. Deşi tot a doua zi sunteţi 
supus unor torturi şi simţiţi că încet-încet vă pierdeţi 
minţile, unii specialiști vă îndeamnă să suportati pe mai 
departe crizele de gelozie ale partenerului și acuzaţiile lui, 
deoarece așa aţi făgăduit că veţi face când v-aţi legat prin 
taina căsătoriei. lată de ce mulți dintre cei care se gândesc 
la opțiunea nr. 3, renunţă la ea. Ei se simt vinovaţi că 
nu-și ţin făgăduiala. Eu însă nu cred că e vorba de așa 
ceva. 

Când cineva se angajează solemn că îşi va iubi 
partenerul la bine şi la rău, are, în general, și câteva 
rețineri (chiar dacă ele nu sunt exprimate) și care pot 
anula aceste promisiuni. Poate că este de acord să-și 
îngrijească partenerul care și-a pierdut un picior sau a 
suferit o paralizie parţială sau se confruntă cu anumite 
tulburări. Dar, oare, putem include aici şi certurile 
nocturne, bătăile frecvente, infidelitatea, comportamentul 
abuziv cu copiii, jocurile de noroc care împing familia în 
sărăcie, incestul sau bolile venerice? 

Orice om care gândește pune, în mod tacit, anumite 
limite îngăduinţei sale față de comportamentul 
partenerului său. Este, totdeauna, recomandabil să se 
precizeze înainte de căsătorie care sunt aceste limite. Dar 
indiferent că s-a discutat sau nu despre ele, aceste limite 
există. Practic, nimeni nu crede cu adevărat că, 
întotdeauna, orice trebuie tolerat. 

Despărțirea sau divorţul pot fi soluţii viabile atunci și 
acolo unde ele se impun. Există speranţa că acel partener 
cu care, prin alte mijloace, nu s-a putut obţine o 
înţelegere, cu timpul va deveni mai rezonabil. Unii au 

nevoie de două sau trei divorţuri pentru a se trezi, la fel 
cum unele persoane învață să se comporte corespunzător 
la serviciu, abia după ce au fost date afară de mai multe 
ori. Soţia sau soțul care cere despărţirea sau divorţul este 
de obicei deprimat și însingurat pentru un timp, dar se 
simte mult mai bine când ia în considerare întreaga lui 
situaţie. 

Despărțirea are două avantaje asupra divorțului. În 
primul rând, oferă ambelor părți timp suficient pentru 
a-şi da seama cam ce ar însemna un divorţ. Și îi poate 
îndemna la eforturi mai mari spre un compromis. Am 
văzut multe căsnicii îmbunătăţite considerabil după o 
perioadă de despărţire de cel puțin câteva luni. Într-unul 
din cazuri, un bărbat și-a părăsit familia, spre marea 
uimire a soţiei sale. Se vedeau periodic, luau masa 
împreună, vorbeau, şi erau atenţi să observe dacă au loc 
schimbări importante. Când ameliorarea a fost destul de 
mare, au fost de acord să trăiască din nou împreună, 
stabilind reguli noi. 

Al doilea avantaj constă în faptul că despărţirea 
permite negociere, discuţii și tatonări, fără desfacerea 
formală a căsătoriei. Cheltuielile sunt mai mici, iar 
impactul emoţional asupra întregii familii este, de 
asemenea, mai mic. Divorțul seamănă cu o intervenţie 
chirurgicală radicală pentru extirparea unui mădular. 
Despărțirea seamănă cu o intervenţie chirurgicală radicală 
prin care mădularul poate fi salvat. Diferenţa este uriașă. 
Dar oricât de dureroasă ar fi, opțiunea nr. 3 este oricum 
de preferat celei de-a patra. 


Toleranţa cu resentiment 


Cea de-a patra opțiune, toleranja cu resentiment, nu O 
recomand nimănui. Căci este mai bine: 1) să toleraţi fără 

amărăciune, dacă puteţi; 2) să creaţi presiuni asupra 
partenerului până când intervin schimbări importante; 
3) să vă despărțiți sau să divorţaţi. Aceste trei opţiuni au 
sens şi pot, în cele din urmă, să reducă tensiunea sau să 
conducă la o ameliorare a legăturii. Opriunea nr. 4 diferă 
de acestea. Să nu alegem niciodată acest drum. 

Când tolerăm o situaţie oarecare cu resentiment, ne 
rănim singuri. Dacă această stare nu durează mult, nu 
sunt probleme deosebite. Dar dacă ţine luni de zile — 
lucrurile se schimbă. 

Nimănui nu-i face bine dacă tolerează, timp 
îndelungat, situaţii supărătoare, iar el devine treptat 
nevrotic. Nimeni nu câștigă prin acest procedeu. 

Când tolerăm frustraţii, dar simjim și ranchiuna, 
furia se interiorizează. Atunci când dorim să ne impunem 
voinţa, dar nu o facem, declanșăm o serie de complicaţii: 
tulburări de somn, tulburări în alimentare (pierdere sau 
creștere în greutate), iritabilitate, mânie, manifestări de 
nerăbdare, depresii nervoase, dureri de cap, ulceraţii, 
afecțiuni ale pielii, impuls sexual scăzut și comportament 
răzbunător — toate consecinţe caracteristice ale înăbuşirii 
resentimentului. 

Cu cât această stare durează mai mult, cu atât şi 
căsnicia suferă mai mult. S-ar putea ca unuia din cei doi 
să i se pară că lucrurile merg grozav şi să nu-şi dea 
scama cât de mult distruge amărăciunea acumulată bunele 
sentimente iniţiale ale partenerului frustrat. În această 
situaţie, învingătorul se îndreaptă, de fapt, spre propria 
picire. S-ar putea să obţină anumite ameliorări de 
suprafaţă, dar în vasul de presiune aburii se acumulează. 
Nimeni nu poate ghici când va avea loc explozia. Dar că 
cu va avea loc este sigur. 

În loc să lăsaţi ca dragostea să moară făcând 
temporar pe plac partenerului, în timp ce dumneavoastră 
vă măcinaţi nervii, aplicaţi mai degrabă una din primele 
iluuă opţiuni. 

Dacă recurgeţi la prima opțiune, toleranța însoţită de 
resentiment va fi înlocuită cu toleranța fără resentiment. 
Aceasta reprezintă o enormă îmbunătăţire, dar ca 
presupune însușirea deprinderii de a sta de vorbă cu tine 
însuţi, pentru a ieși din starea de tulburare psihică. S-ar 
putea să ajungeţi în situaţia să nu mai fiţi furioși din 
cauza nedreptăţilor din relaţia de cuplu, dar ea continuă 
să rămână deranjantă, iar frustraţiile ei să nu le puteţi 
tolera. 

n acest caz, alegeţi opțiunea nr. 2 (Greva). Asta va 
înrăutăţi imediat lucrurile, uneori chiar foarte tare. Ea 
este o tehnică ce se autoreglează. După ce își epuizează 
posibilităţile, se transformă fie în toleranţă fără 
resentiment (opțiunea nr. 1), fie în despărţire sau divorţ 
(opțiunea nr. 3). Dacă nu sunteţi prudent, aţi putea 
aluneca înapoi în toleranţă cu resentiment (opțiunea 
nr. 4). În acest caz, ajungeţi într-un carusel: suferiţi alte 
răniri, copiii suferă și ei, iar partenerul va avea alături, în 
cele din urmă, o fiinţă umană răvășită sau bolnavă, care 
se simte înşelată, rănită şi, din ce în ce mai mult, în afara 
iubirii. 

Există, oare, om cu mintea întreagă, care, dacă ţine 
seama de aceste consecinţe, recurge la o asemenea 
soluţie? 

Următoarea convorbire dovedeşte foarte clar ce se 
întâmplă când rămâi într-o relaţie plină de decepţii, pe 
care nu o mai poți schimba. Pacienta, o femeie 
atrăgătoare, în jur de 30 de ani, se simţea trădată, 
înşelată, rănită și deprimată, dar continua să ducă o 
bătălie pierdută. Ar fi fost mult mai bine să-şi găsească 
un nou prieten, dar ea răbda pe mai departe înșelătoria și 
minciunile partenerului, devenind din ce în ce mai 
răvășită. Este un caz tipic pentru cineva care optează 
pentru soluţia a patra. 


TERAPEUTUL: De când durează această legătură? 
PACIENTA: De patru ani. 

TERAPEUTUL: Şi l-aţi iubit pe acest bărbat? 

PACIENTA: Din păcate, îl mai iubesc și azi, deşi n-ar 
trebui, 

TERAPEUTUL: Este căsătorit sau trăieşte singur? 

PACIENTA: Trăieşte singur. Aveam nevoie de cineva 
cu care să vorbesc şi cu care să stau împreună şi, pe 
atunci, şi el avea nevoie de mine. Acum nu am pe 
nimeni. E o pilulă amară, greu de înghiţit. Cred că de 
aceea am şi venit la dumneavoastră. Dumneavoastră vă 
pot spune totul, dar dumneavoastră nu-mi puteţi spune 
orice. Cu prietenele mele, oricât de apropiate am fi, nu 
pot discuta aceste lucruri. Dacă aş avea din nou pe 
cineva, cu acela aș putea. Prietenelor nu le pot împărtăși 
orice. Am văzut prea multe lucruri de acest fel și n-ar 
avea sens. 

TERAPEUTUL: Aţi gândit bine. Când aţi descoperit că 
prietenul dumneavoastră are pe altcineva? Să-i dăm un 
nume. 

PACIENTA: Să-i spunem Jake. Am descoperit totul 
acum aproximativ un an. 

TERAPEUTUL: Deci, atunci aţi aflat că el se vede şi cu 
altcineva? 

PACIENTA: Exact, dar eu voiam să rămân în 
continuare cu el. Asta-i pilula cea amară; eu aveam atât 
de mare nevoie de el, încât doream mult să-i dau crezare, 
deşi ar fi trebuit să observ... El nu dorea să-mi ofere 
dovezi că eu însemn mult pentru el, sau oricum, mai 
mult decât cealaltă, deşi aș fi vrut acest lucru. Am fost 
nevoită să ajung la concluzia că nu mai sunt atât de 
importantă pentru el, cum este cealaltă. Dacă a fost sau 
nu ceva între ei, nu are importanţă. Desigur, eu îmi 
imaginez că a fost. 

TERAPEUTUL: Când v-aţi dat seama că el se vede cu 
ca, cum aţi reacţionat faţă de el? 

PACIENTA: Parcă ar fi apărut între noi un zid. Am 
devenit mult mai rece şi mi-a fost greu să comunic cu el. 

Simţeam că nu mă mai pot comporta cu el în mod firesc. 
Din momentul în care a început această stare depresivă, 
nu mă mai puteam bucura de nimic și nu mai puteam 
zâmbi ca altădată. Mă simt descumpănită din cauza asta. 
Nu i-am mai oferit de mult un zâmbet adevărat fetiţei 
mele dragi. Mă tem că şi ea a observat ceva. Nu că ea ar 
putea înţelege situaţia. Şi pe deasupra, sunt și supărată 
pe mine însămi. Viaţa este atât de scurtă și nu mă bucur 
de ea pe cât de mult aş dori. 

TERAPEUTUL: Aţi spus că el v-a făcut de râs. 

PACIENTA: Asta este ceea ce am simţit, că el a făcut o 
mare fraieră din mine! 

TERAPEUTUL: Explicaţi-mi asta. 

PACIENTA: Pe cât de proastă sunt, am crezut că mă 
iubește, I-am spus: „O.K., dacă faci asta şi asta, totul va 
fi iarăși de parcă nu s-ar fi întâmplat nimic.“ Dar m-a 
păcălit din nou. Ca urmare, am stabilit câteva condiţii 
noi, am luat totul de la capăt. Am declarat că nu mai stau 
de vorbă cu el, că rup relaţiile cu el. Apoi am retractat. 
Când suntem împreună nu pot argumenta tot atât de bine 
ceea ce am de spus. Mă simt bine cu el și mă liniștesc, 
dar imediat ce pleacă, totul se duce dracului, devin din 
nou agitată, ceea ce înainte nu mi se întâmpla niciodată. 

TERAPEUTUL: La ce vă gândiţi când vi-l imaginaţi 
cu o altă femeie? Cu ce anume vă scoateţi singură din 
fire? 

PACIENTA: Mă frământ imaginându-mi ce fac ei 
împreună, că își împart totul, că stau la taifas și că se 
bucură de viață. lar eu nu fac nimic. Doar şed şi sufăr. 

TERAPEUTUL: Când sunteţi geloasă, aveţi și un 
sentiment de inferioritate? 

PACIENTA: Din cale-afară. Simt că aceasta mă 
demoralizează complet. Cred că am avut din totdeauna 
sentimente de nesiguranţă, din foarte multe motive, iar 
acum ele s-au amplificat. Care e sursa nesiguranţei mele? 
Vârsta. Ea îmi creează o criză psihică. Văd cum ridurile 

se înmulţesc şi că trupul şi nasul nu mai sunt așa cum ar 
trebui să fie. Nu am o casă și nici haine așa cum aș dori. 
Din pricina aceasta încerc un sentiment de inferioritate. 
Dacă omul şi-ar planifica mai judicios viaţa și ar câștiga 
mai mulți bani, şi-ar putea permite multe. lată motivele 
care mă fac să mă simt nenorocită. 

TERAPEUTUL: Nu credeţi că sentimentul de inferiori- 
tate vă face să fiți geloasă? 

PACIENTA: Foarte probabil. 

TERAPEUTUL: Cum vedeţi asta? 

PACIENTA: Mă uit la cealaltă femeie și îmi dau seama 
că are nişte deprinderi pe care eu nu le am şi pe care, 
poate, şi eu le-aş fi putut învăţa, dacă aș [i fost mai 
disciplinată. Cred că este mai drăguță decât mine — știți, 
aspectul, faţa, totul — și din această cauză mă simt 
inferioară ei. Poate este mai sexy decât mine. Nu ştiu, 
dar mă simt foarte descumpănită. 

TERAPEUTUL: La ce vă așteptați de la el acum? 

PACIENTA: Doar la un miracol. Să-mi spună că nu 
s-a întâmplat nimic. Dar nu ştiu dacă aș putea să-i 
mai dau crezare vreodată. Ar trebui să-mi arate că mă 
iubeşte. 

TERAPEUTUL: Vă aşteptaţi la o demonstraţie de 
profundă și trainică afecţiune? 

PACIENTA: Da, şi nu creed că voi avea parte de ea. 

TERAPEUTUL: Care sunt simțămintele de care sunteţi 
hărţuită cel mai mult? Furie, deprimare, teamă? 

PACIENTA: Toate la un loc. Nu știu care iese mai 
mult în evidență. 


Recul neaşteptat 


Activitatea de consiliere familială m-a învăţat o 
grămadă de lucruri despre comportamentul uman. A 

existat, totuşi, o situație pe care n-am înțeles-o multă 
vreme, deşi am observat-o în repetate rânduri. 

După părerea mea, dragostea este acel sentiment 
puternic pe care oamenii îl au faţă de alți semeni ai lor, 
care: (a) le-au satisfăcut; (b) le satisfac sau (c) le vor 
satisface cele mai profunde dorinţe și nevoi. Când aceste 
dorinţe profunde rămân timp îndelungat nesatisfăcute, în 
căsnicie apar tensiuni. Pentru a ajuta la reducerea lor, va 
trebui să aflăm, mai întâi, care sunt aceste nevoi ce îşi 
aşteaptă împlinirea, şi apoi să indicăm cuplului în ce fel 
le poate satisface, în mod reciproc, cel mai bine. 

Potrivit teoriei mele, dacă nevoile profunde ale unei 
persoane pe cale de a-și pierde sentimentul de dragoste 
faţă de partener sunt din nou satisfăcute, ea ar trebui să-l 
îndrăgească din nou pe acesta. Dar adesea nu se întâmplă 
aşa. Multe din persoanele ale căror dorinţe au fost 
satisfăcute, potrivit rețetei mele, n-au răspuns imediat cu 
căldură și recunoştinţă. Dimpotrivă, au devenit mai 
distante, mai furioase şi mai puţin iubitoare. 

Am fost derutat de acest fapt, și la fel și pacienții 
mei. Când în cele din urmă am înțeles fenomenul, l-am 
numit recul neaşteptat. Cauzele lui sunt următoarele: 

1. Când cel care face paşi spre împăcare devine 
întrucâtva mai blând, celălalt, în mod firesc, își exprimă 
mai uşor sentimentele de mânie și ranchiună. S-au 
adunat în el ura şi amărăciunea, şi ele trebuie lăsate să se 
epuizeze încetul cu încetul, înainte de a fi în stare să 
iubească din nou. Acest proces poate dura zile, 
săptămâni sau luni, în funcţie de intensitatea furiei. Cu 
cât mai convingător este discursul său interior, prin care 
se străduieşte să alunge aceste sentimente, cu atât mai 
repede se va descotorosi de ele. 

” 2. Se întâmplă ca unul din parteneri să devină furios, 
pentru că celălalt s-a schimbat după numai câteva 
discuţii cu consilierul specialist în problemele familiale. 
Această experienţă poate fi, desigur, neplăcută. Primul a 

discutat ani de zile cu partenerul său, a venit cu 
argumente, a plâns, a protestat — şi toate degeaba. Și 
iată, acum, după câteva întâlniri cu psihiatrul, partenerul 
ajunge să înţeleagă considerentele expuse de acesta și se 
petrec în el schimbări esenţiale. Nu este, deci, de mirare 
că cel care dorea schimbarea se simte acum dezamăgit, 
chiar dacă apreciază favorabil faptul că ea a avut loc. 

3, Se prea poate ca partenerul dezamăgit, în decursul 
multor luni sau ani, să-și fi făcut o serie de iluzii despre 
ce va face după divorţ. Şi-a imaginat cu cine va trăi în 
viitor. Şi-a făcut planuri privind noua sa viaţă. lar acum 
se vede silit să renunțe la toate aceste proiecte. Aceasta 
este, lesne de înţeles, un alt motiv de supărare şi 
resentiment. Deşi e posibil ca el să se bucure de 
reînvierea căsniciei sale, preţul plătit este pierderea unei 
perspective care ar fi putut să-i aducă mari satisfacţii. 

In acest moment se produce reculul neaşteptat. 
Trebuie să fim pregătiţi să ne confruntăm cu el, atunci 
când încercăm să refacem legătura sentimentală. Această 
reacţie poate dura luni de zile. Să o lăsăm să-şi urmeze 
cursul. Recomand să nu luptăm împotriva ei. Cele mai 
generoase gesturi de apropiere vor continua să fie 
răsplătite cu atacuri verbale, răceală şi reproşuri legate de 
fapte de mult uitate. 

Să fim răbdători. Să nu întreprindem nimic cel puţin 
trei până la șase luni. Dacă partenerului i-a mai rămas o 
fărâmă de sentiment, în acest răstimp iubirea poate să 
reapară. Dacă în răgazul celor trei-şase luni sentimentele 
de dragoste nu reînvie, deși au fost satisfăcute cele mai 
profunde dorinţe şi nevoi ale partenerului, atunci şi 
numai atunci putem fi siguri că dragostea, după toate 
probabilitățile, a murit. 

Să câștigi sau să pierzi 


Nu veţi fi niciodată un partener ideal, dacă veţi insista 
să fie numai cum vreţi dumneavoastră, cu orice preţ. În 
general, nimeni nu-i iubește pe cei hrăpăreţi, nechibzuiţi, 
răsfăţaţi. Dar tocmai un asemenea om devine cel care 
refuză orice compromis și încearcă să-și impună în toate 
voinţa sa, mult deasupra propriului prag rezonabil de 
satisfacție. 

Această expresie (pragul rezonabil de satisfacţie) este 
cheia pentru a putea înţelege cât de mare trebuie să fie 
presiunea exercitată, pentru a avea câștig de cauză. A 
câștiga este ceva extrem de important. Nici nu se pune în 
discuţie. Sunt convins că oricui îi place să învingă, 
pentru a fi sănătos şi fericit. Dar așa cum am menţionat 
deja, victoria totală a unuia înseamnă, de obicei, 
înfrângerea celuilalt. Dacă soţul reușește să-și convingă 
soţia că au suficienţi bani în bugetul familiei pentru a 
cumpăra o barcă cu vele, totul e bine. Dacă însă acordul 
soției este obținut după săptămâni de tracasări, desigur că 
pentru soț aceasta însemna o victorie totală, în schimb 
pentru soție va reprezenta o înfrângere categorică. În cele 
din urmă, însă, și victoria soțului se va transforma într-o 
înfrângere. 

Dacă, în sinea sa, soțul își dă seama că procurarea 
bărcii nu reprezintă, de fapt, o problemă de viață și de 
moarte, el trebuie să încerce o presiune rezonabilă pentru 
a i se accepta sugestia. Dacă nu reuşeşte, să renunțe. 
Altfel, el depăşeşte limitele a ceea ce este rezonabil. 

Dar de unde putem şti dacă o dorinţă este rezonabilă 
sau nerezonabilă? Trebuie să ne examinăm sentimentele. 
Dacă gândul că nu vom avea barca ne amărăşte, să nu 
cedăm și să rămânem ferm pe poziţie. Dar, atenţie! Dacă 
procedăm mereu în felul acesta, în cele din urmă vom 
pierde dragostea celor asupra cărora ne-am impus voinţa 
şi va trebui să învăţăm să nu mai fim atât de insistenți. 

Vom ajunge, astfel, să judecăm mai matur ce anume este 
rezonabil şi ce nu este. Viaţa însăși ne furnizează acele 
semnale prin care ne putem da seama de erorile pe care le 
facem. Dar dacă doar pretindem şi iar pretindem, cu 
convingerea fermă că numai noi avem dreptate, şi nu 
facem nici un fel de compromisuri, atenţie! Se apropie 
prăbuşirea. Să presupunem că soțul pretinde că are 
dreptul să interzică soției sale frecventarea cursurilor unei 
universităţi serale. Ea protestează, dar el o convinge, 
susținând că altfel şi-ar neglija copiii. El câştigă. Ea 
pierde. 

Apoi, el îi interzice să activeze în cadrul unui partid 
politic şi, după întrunirile de seară, să meargă împreună 
cu alții la un local până la 11 sau 12 noaptea. Ea 
protestează, dar el devine atât de furios, încât ea cedează. 
Din nou, el câștigă şi ea pierde. 

Lui nu-i place exuberanta ei în societate, felul ei de a-i 
îmbrățişa şi săruta prietenește pe ceilalți, aşa cum se 
obișnuiește azi. În mod repetat, o acuză că vrea să-l facă 
gelos şi insistă ca ea să se comporte mai decent. Soţia se 
împotriveşte, dar după ce el vine acasă beat şi se ceartă 
până la trei dimineaţa, cedează. El câştigă. Ea pierde. 

Soţia ar vrea o mașină. Ea are o slujbă și contribuie la 
venitul familiei. Chiar dacă n-ar fi-așa, ea ar vrea totuşi O 
mașină pentru ea. Doreşte asta de ani de zile. Soţul nu 
vrea să piardă controlul asupra ei şi să-i dea prea multă 
libertate. Cu cât trage el mai tare de frâu, cu atât se simte 
mai în siguranță. Astfel că el din nou își impune voinţa și 
crede că n-a depăşit pragul pe care îl consideră rezonabil. 
Din nou, el câştigă și ea pierde. 

Nu trebuie să fi un geniu ca să-ţi dai seama că acest 
învingător va pierde, în cele din urmă, dragostea soției, 
iar căsnicia lui se va destrăma. El va deveni mai trist şi 
mai înțelept, tocmai datorită numeroaselor sale victorii şi, 
poate, se va comporta (cu ea sau cu o altă parteneră) mai 
rezonabil, micșorându-şi așteptările şi permiţând 

partenerei sale să ajungă şi ea deasupra pragului ei de 
satisfacție. 

Cel mai înţelept lucru pe care îl putem face pentru a 
deveni un partener ideal este să câştigăm, dacă putem, 
dar să facem în așa fel ca și partenera noastră să câştige. 
Nimeni nu va fi împins în braţele altuia, dacă ne 
comportăm corect. Nu e nevoie nici de parfumuri, nici 
de maşini luxoase, nici de paşi de dans eleganţi. Desigur 
şi acestea pot fi importante. Dar a fi cinstit, înţelegător şi 
plin de tact este de o mie de ori mai eficace și nici nu ne 
costă nimic. 


Șantajul emoţional 


Strâns legat de strategia câşti g/pierdere este șantajul 
emoţional. Cel care recurge la această tehnică rezolvă 

repede problema învingătorului/învinsului şi crede că în 
felul acesta își consolidează legătura sentimentală. Dar, 
din nou, preţul victoriei este prea mare şi, în cele din 
urmă, se întoarce împotriva lui. Și de ce nu? Să ne oprim 
o clipă şi să examinăm câteva exemple tipice de şantaj 
emoțional, şi apoi să ne punem următoarea întrebare: 
Cum ne-am simţi dacă cineva ne-ar trata cu aceleaşi 
metode de şantaj? 

Primul exemplu: Lui Alice nu-i place faptul că Brad 
acordă prea multă atenţie copiilor. Cât timp lucrurile 
merg cum vrea ea şi se bucură de destulă atenţie, nu-i 
pasă. Lui îi place să se joace cu copiii, chiar dacă aceştia 
nu sunt ai lui. Ea îl iubește profund pe Brad, dar dacă nu 
se simte înconjurată de destulă afecţiune recurge la niște 
presiuni care, vorbind la figurat, sunt adevărate lovituri 
sub centură: frustraţiile sale le revarsă asupra copiilor. 
Dintr-odată devine severă cu ei şi-i trimite la culcare mai 
devreme, pentru orice fleac. Deseori ţipă la ei sau îi bate 
pentru lucruri pe care altădată nici nu le observa. Apoi se 
întoarce spre soţ, acuzându-l că lasă toată munca pe sea- 
ma ei și că este nedrept ca ea „să nu aibă nici un ajutor“. 

Mesajul răzbate limpede. Vreau mai multă atenţie, 
altminteri copiii vor trage ponoasele. Acesta este șantaj 
emoţional. Soţul este într-o situaţie dificilă şi îşi dă 
seama de aceasta. Dacă ar face ceea ce ar dori el şi copiii, 
ar câştiga ei, iar soţia ar pierde. Dacă acordă mai multă 
atenţie soţiei, atunci învinsul va fi el, împreună cu copiii, 
şi va câștiga ea. În adâncul lui, suportă greu asta, 
întrucât simte că ea loveşte sub centură. Posesivitatea ei 
o consideră nedreaptă și de fiecare dată când e pus în 
această situaţie, dragostea lui faţă de ea scade. În timp, 
ea va putea câştiga bătălie după bătălie, dar va pierde 
războiul. Pe această cale nimeni nu va deveni un partener 
ideal. 

Al doilea exemplu: Lui Floyd nu-i place faptul că soția 
sa ar vrea ca el să stea mai mult pe acasă şi casa lor să 

devină un adevărat cuib familial. EI, în schimb, ar vrea 
să meargă mai des pe terenul de golf, printre prieteni, cu 
care obișnuia să iasă la un pahar, după joc. Iar toamna îi 
place să meargă la vânătoare, dacă s-ar putea la fiecare 
sfârşit de săptămână. 

Protestele ei îl irită. Când se satură să mai asculte 
vociferările ei, pleacă de acasă și revine noaptea târziu, 
beat. După ce asta se repetă de câteva ori, ea învaţă să 
detecteze semnele din care poate să deducă o revoltă 
iminentă şi dă înapoi. Știe că este şantajată şi acuzată că îl 
scoate din sărite și astfel îl face să bea. Tactica lui 
funcţionează și el câștigă repriză după repriză. Dar în cele 
din urmă pierde și el, întrucât soţia nu-l mai respectă şi 
divorțează. Prin asemenea metode nimeni nu va deveni 
un partener ideal. 

Un om prost dispus, furios sau care ameninţă mereu 
cu sinuciderea, nu va fi în stare să-şi consolideze relaţia 
sentimentală. Oamenii, în mod instinctiv, simt când sunt 
manipulaţi. Este posibil să ne putem convinge partenerul 
că el este cauza unui asemenea comportament emoțional, 
dar, mai devreme sau mai târziu, asta nu va avea nici o 
importanță. Partenerul poate ajunge la concluzia că nu 
este în stare să vă facă fericit şi, din acest motiv, să 
dorească să vă părăsească. Sau să-şi dea seama de 
motivele dumneavoastră egoiste şi să fie dezamăgit. 

Un partener ideal trebuie să fie un om plăcut. Faceţi în 
aşa fel încât timpul petrecut cu dumneavoastră să fie cât 
mai agreabil. Să nu încercaţi să vă manipulaţi partenerul 
în nici un fel: nici cu acuzaţii de vinovăţie, nici cu 
argumente inteligente sau cu crize cardiace simulate, nici 
prin forţă. Se prea poate ca, recurgând la asemenea 
metode, să vă puteţi impune, timp îndelungat, voinţa şi 
să aveţi satisfacţii. În cele din urmă, nu veţi obţine totuşi 
altceva decât să fiţi considerat o persoană dificilă, 
încăpăţânată, egoistă, căreia nu-i pasă ce ar trebui să facă 
pentru a fi iubită. 

Atenţie! Nu protestaţi prea des, pentru că vă puteţi 
distruge legătura sentimentală. Să vă opuneţi numai 
atunci când obiectul protestului are o atât de mare 
importanţă, încât despărțirea sau divorțul sunt singura 
alternativă acceptabilă. Dacă nu există altă cale de ieşire, 
atunci luptaţi pentru ceea ce v-aţi propus. Dacă însă 
problema în cauză nu este prea importantă, capitulaţi cu 
un zâmbet. De ce să declaraţi război? Mai curând iubiţi, 
decât să luptaţi! 


Dragostea cere timp 


Oricât de surprinzător ar putea să pară, experienţa 
mea Clinică arată că dragostea cere timp. Fără timp, dra- 
gostea se ofileşte, aşa cum o floare se usucă dacă nu este 
udată. 

Asta n-ar trebui să fie o surpriză pentru noi, dacă ne 
amintim cum ne simțeam în zilele când făceam curte unei 
femei. lubiţii îşi caută compania, unul altuia. Se plimbă 
mână în mână, fără grabă, conversând în intimitate. Se 
duc împreună la filme, ţin telefonul ocupat lungi intervale 
de timp şi adesea nu-i pot suferi pe ceilalți care îi 
conturbă. 

Se pare că cei ce se iubesc au nevoie de timp pentru a 
se cunoaşte şi explora unul pe celălalt. Fără acest răgaz 
reciproc, oamenii rămân doar cunoştinţe, fără a deveni 
parteneri intimi. Timpul pe care două persoane îl petrec 
împreună acţionează ca un adeziv. Numai zilele petrecute 
împreună sunt în stare să reziste aventurilor, tiunghiu- 
rilor, divorţurilor, numai ele le pot învinge. Nu-i de 
mirare, deci, că lipsa de timp este adesea cauza nefericirii 
în căsnicie. Aveţi grijă să nu pătrundă în căsnicie 
elemente care vă pot ţine departe unul de celălalt. Dacă 
nu vă vedeţi suficient de des, atunci nici nu vă gândiţi 

îndeajuns unul la altul. „Ochii care nu se văd, se uită“, 
este o observaţie mai potrivită, mi se pare, decât 
„Distanţa înfrumuseţează iubirea“. 

Cum poate fi scăpat din vedere acest important factor 
numit timp? Planurile legate de serviciu sau de carieră ale 
soţului îi pot distruge ușor căsnicia. Dacă el muncește 
opt ore pe zi şi apoi stă cu ochii aţintiţi în hârtii în fiecare 
seară, ce poate aștepta soţia de la el — un corp obosit la 
ora zece seara. Cine are nevoie de el? 

Soții tineri, în special, sunt expuși la acest pericol. 
Pentru a se lansa într-o carieră, ei, de obicei, lucrează 
foarte mult. De la bărbaţii tineri, aflaţi în posturi de 
conducere, se aşteaptă să muncească atâtea ore câte sunt 
necesare pentru rezolvarea sarcinilor. Cunosc asemenea 
tineri care lucrează, în medie, chiar și 18 ore pe zi. Vă 
puteţi imagina ce înseamnă aceasta pentru viaţa lor 
sentimentală? Furia şi gelozia soţiei care îşi dă seama că 
s-a căsătorit, nu cu un bărbat, ci cu o carieră, sunt 
manifestări blânde faţă de reacţiile violente posibile. 

Bărbaţii care sunt robi ai muncii sau care vor să 
ajungă directori, ar trebui să împărtășească logodnicelor 
planurile lor de viitor înainte de a se căsători. Ele au 
dreptul să știe ce le aşteaptă. Dacă vor un partener care ia 
cina, în fiecare seară, acasă, ar fi mai bine să-și anuleze 
planurile de căsătorie. 

Copiii sunt o a doua sursă de reducere a timpului de 
care două persoane au nevoie pentru a-și menţine 
dragostea. Cu cât un cuplu are mai mulți copii, cu atât 
mai puțin timp le rămâne partenerilor. Oricât de minunaţi 
sunt copiii, ei cer foarte multă atenţie. Se întâmplă ca cel 
gelos să ia în nume de rău faptul că partenerul acordă mai 
multă atenţie copiilor decât lui. 

Pentru a îndepărta aceste probleme, decideți numărul 
copiilor pe care vreţi să-i aveţi. Planificaţi-vă familia și 
încercaţi să nu aveţi mai mulți copii decât ați căzut de 
acord cu partenerul dumneavoastră. 


Partenerul ideal 109 


În orice caz, trebuie să găsiţi timp unul pentru altul. În 
unele seri, duceţi copiii la culcare mai devreme, astfel ca 
voi doi să vă puteţi pregăti o friptură cu vin, la lumina 
lumânărilor. Asemenea momente sunt preţioase şi vă 
ajută să vă reîncărcaţi sentimentele de dragoste. 

Îndeosebi munca în ture diferite constituie o problemă 
dificilă pentru viaţa sentimentală. O femeie care munceşte 
în primul schimb, şi un soț care lucrează în schimbul 
doi, n-au timp să fie împreună cu excepţia sfârşitului de 
săptămână. Când ea vine acasă, el pleacă. Practic, au 
timp numai să se sărute în hol, când ea vine și el pleacă. 

Fie că este vorba despre serviciu, copii, ture diferite 
sau despre altceva, de exemplu despre diferite hobby- 
uri, ieşirile la un pahar cu prietenii, golful, tenisul, 
grădinăritul, aveţi grijă ca aceste activităţi să nu vă 
despartă. Uneori această despărţire temporară se poate 
transforma într-una permanentă. 

AM AJUNS ACUM LA CEA MAI IMPORTANTĂ 
problemă: cum să ne purtăm cu partenerul gelos. Cel 
care trăieşte cu un asemenea om ştie că problema nu este 
deloc ușoară. După părerea mea, convieţuirea cu un 
partener gelos este extrem de dificilă, deoarece: a) el este 
atât de speriat sau furios, încât refuză orice discuţie; b) 
crede că are întotdeauna dreptate; c) neagă orice 
responsabilitate personală pentru manifestările sale 
tulburente şi insistă că celălalt, considerat de el vinovat, 
trebuie să se schimbe. Când vă găsiţi în faţa unei 
asemenea situaţii, aveţi nevoie de ajutor. 


Nu vă lăsaţi torturat cu nesfârşite întrebări 


Primul sfat pe care doresc să vi-l dau este acesta: nu 
răspundeţi la cascada de întrebări pe care partenerul gelos 

le revarsă asupra dumneavoastră. Altfel veţi încuraja 
acest obicei al lui ori de câte ori veţi veni cu o oră mai 
târziu acasă. Tăcerea dumneavoastră va provoca, cu 
siguranță, o scenă, dar suportaţi-o. Ori de câte ori 
răspundeţi la o întrebare, declanşaţi alta. 

— „De ce ai întârziat o oră?“ 

— „Din cauza circulaţiei greoaie pe pod.“ 
„Ce s-a întâmplat?“ . 
„Nu ştiu, n-am putut să văd.“ 

— „A fost un accident sau se repara drumul?“ 

— „Habar n-am. Nici individul din maşina din faţă 
habar n-avea.“ 

— „Ce individ?“ 

Vedeţi cum se desfăşoară discuţia? Fantezia omului 
gelos nu are limite. 

Dacă apare vreun fapt pe care nu l-aţi menţionat de la 
început, rechizitoriul devine și mai intensiv. Sau dacă 
schimbaţi un amănunt faţă de prima relatare, creierul de 
computer al persoanei geloase monitorizează imediat 
nepotrivirea şi vă întinde din nou o cursă. 

Refuzul de a răspunde la întrebările pline de 
suspiciune contribuie de fapt la creșterea suspiciunii. 
Partenerul gelos va raţiona astfel: „Dacă nu ai nimic de 
ascuns, de ce nu răspunzi? Cel care are conştiinţa curată 
nu se dă în lături. Dacă nu răspunzi la întrebările mele 
inocente, în mod sigur ai ceva de ascuns.“ 

Dacă partenerul dumneavoastră exprimă cu voce tare 
asemenea gânduri, nu-i daţi atenţie. Refuzaţi să răspun- 
deţi la întrebările lui, fiindcă ele nu merită nici un 
răspuns, aşa cum nu merită răspuns nici alte întrebări 
absurde. 

Să presupunem că partenerul dumneavoastră vă 
întreabă foarte serios: „Tu l-ai omorât pe Abraham 
Lincoln?* Fireşte, nici măcar o clipă nu veţi considera 
întrebarea demnă de un răspuns serios, nu-i așa? 

n loc să vă apăraţi la nesfârşit împotriva unor acuzaţii 
absurde, încercaţi să vă educați partenerul să nu mai 
pună astfel de întrebări. Cel mai bine este să răspundeţi 
politicos o dată sau de două ori şi apoi să nu mai 
răspundeţi deloc. 

— „A trebuit să mă opresc la un magazin, iubitule. 
Mi-a luat mai mult timp decât am crezut.“ 

— „Cum, naiba, ţi-a trebuit o oră pentru asta? Un 
rolfilm poate fi cumpărat în cinci minute.“ 

— „Este adevărat. Dar ştii cum e, cu traficul, cu 
parcarea, și aşa mai departe.“ 

— „Şi totuşi nu-ți trebuia o oră.“ 

O.K., aţi răspuns de două ori. Și la ce rezultat aţi 
ajuns? Nu continuaţi să vă mai apăraţi. Faceţi una din 
două: ori tăceţi, ori vă concentrați asupra geloziei 
partenerului. Dacă alegeţi prima variantă, s-ar putea ca 

partenerul să se înfurie şi să devină şi mai insistent. Nu-i 
acordaţi nici o atenţie. Să nu-i răspundeţi chiar dacă vă 
ameninţă cu divorţ, şantaj emoţional sau violență. Pentru 
moment, nu va fi uşor, dar dacă sunteţi consecventă este 
posibil ca în câteva săptămâni să-şi piardă încrederea în 
metodele sale şi să le abandoneze. Să nu uitaţi: dacă un 
mod de comportament nu este eficient, el dispare. 
Partenerul dumneavoastră s-a folosit de metoda tracasării 
prin întrebări, deoarece i-aţi oferit favorul de a-i 
răspunde la nenumăratele lui insinuări. Culmea ironiei 
este că deşi aţi dorit ca interogatoriul să înceteze, de fapt 
l-aţi încurajat. Dacă doriţi să evitaţi acest lucru, nu mai 
răspundeţi la întrebări. 

Sau, puteţi să vă concentrați asupra geloziei 
partenerului. Răspundeţi în așa fel încât să-l faceţi pe el 
sau pe ea să devină mai conștient şi mai responsabil de 
propria sa gelozie, ca să se poată elibera astfel de ea. 
Spuneţi-i ceva de genul: „lubitule, iar începi? Eşti gelos 
şi suspicios. Ştii, ai putea într-adevăr să faci ceva în 
această privinţă. Ţi-am mai sugerat, vorbeşte cu un 
psiholog. N-ai făcut-o încă? Sau dacă nu vrei să faci 
asta, de ce nu citeşti o carte care ar putea să te ajute să-ţi 
înţelegi sentimentele? Sau ai prefera să asculți o casetă cu 
o înregistrare despre gelozie? Prietena mea mi-a vorbit de 
o astfel de casetă și sunt sigură că pot afla de unde am 
putea să o cumpărăm.“ 

Nu râdeţi. Știu tot atât de bine ca şi dumneavoastră că 
înainte de a spune măcar jumătate din aceste fraze, veţi fi 
copleșită de un baraj de insulte mânioase și pline de 
indignare. Nu contează. Dumneavoastră aveţi dreptate. 
Lăsaţi-o însă mai moale, dacă simţiţi că pentru moment 
aşa e mai prudent. Dar să nu vă schimbaţi strategia. 
Când reapare practica rechizitoriului, focalizaţi din nou 
discuţia asupra geloziei. 

Nu ezitaţi să completaţi poserva pild formulate până 
acum cu altele noi: 

1. „Dragule, de ce mai stărui să spui că eu te fac 
gelos? Ştii că nimeni nu te poate scoate din sărite, dacă tu 
nu vrei. Oamenii se pot răni unii pe alţii numai fizic, nu 
şi emoţional.“ 

2. „Dragule, te rog, încetează să mă mai acuzi că te 
fac gelos, prin faptul că nu-ţi acord totdeauna toată 
atenţia. Pe tine te supără nu faptul că eu stau de vorbă și 
cu alţii, ci ceea ce îţi spui tu singur în sinea ta: că nu-ţi 
acord suficientă atenţie. Dacă felul în care discut eu cu 
alţii te face gelos, atunci ar trebui să mă facă și pe mine 
geloasă atenţia pe care tu o acorzi altora. Mă vezi pe mine 
ieşindu-mi din sărite, când tu vorbeşti cu alte femei? 
Desigur că nu. Atunci cum poţi susține că modul în care 
eu conversez cu alții te scoate din sărite, de vreme ce pe 
mine nu mă deranjează când tu procedezi la fel?“ 

Pentru a sublinia și mai mult ceea ce doriţi să-i 
spuneţi, recurgeţi la următoarea analogie: „Dacă la un 
picnic ne prinde ploaia și ne udă până la piele, ne place 
sau nu, ne udă pe amândoi, căci ploaia este un fenomen 
natural. Dar dacă udătura ne scoate sau nu din sărite 
depinde în întregime de felul cum o privim. Dacă tu îţi 
spui că a fi ud este ceva tragic, nedrept, sau pe cale de 
a-ţi da o pneumonie, în mod sigur îţi vei ieşi din sărite. 
Dacă însă eu decid că a fi ud este doar ceva frustrant, 
doar ceva regretabil, ceva ce nu-mi place, atunci nu mă 
va scoate din sărite în mod serios. Totul depinde de 
modul în care interpretăm udătura, sau, în cazul tău, 
faptul că nu obţii întreaga atenţie pe care o dorești.“ 

Să nu vă aşteptaţi ca o asemenea argumentare 
raţională să aibă de la început efect asupra partenerului 
dumneavoastră, și poate nu va avea niciodată. Totuși, 
dacă nu încercaţi, nu veţi ști dacă străduinţele 
dumneavoastră constante de îndreptare vor avea sau nu 
efectul scontat. 

3. „Dragule, dacă doreşti într-adevăr să scapi de 
gelozie, aşa cum spui tu, de ce nu întreprinzi ceva în 

legătură cu ea? Pe mine scoate-mă din aceste treburi. 
Insişti mereu ce ar trebui să fac eu, pentru ca tu să-ţi 
recapeţi liniştea sufletească. În schimb, faci mult prea 
puţin pentru soluţionarea propriilor tale probleme. 
Gelozia şi posesivitatea sunt problemele tale, nu ale 
mele. Ce ai face, de exemplu, dacă în loc să fii chinuit de 
gelozie, ai avea o durere de dinţi? Desigur, n-ai aştepta 
de la mine să merg eu în locul tău la dentist sau să iau 
eu un calmant, nu-i aşa? Eu n-aş putea face nimic 
hotărâtor pentru durerea ta de dinţi. Aşa stau lucrurile și 
cu gelozia ta. Dacă aș rămâne acasă şi te-aş înconjura cu 
toată atenţia, dacă n-aş vorbi niciodată cu nimeni 
altcineva şi aş manifesta o nemărginită compasiune față 
de suferința ta, nici în aceste cazuri nu s-ar schimba 
nimic din ceea ce dă naştere în tine geloziei. Poate un 
timp te-ai simți mai bine, dar nesiguranța ta s-ar trezi din 
nou mai târziu şi te-ar ameninţa, întrucât nu ai întreprins 
nimic pentru anularea propriului tău sentiment de 
inferioritate sau a pretenţiei tale copilăreşti de a avea tot 
ce îţi doreşti.“ 

Desigur, rareori apare prilejul — poate niciodată — ca 
aceste răspunsuri, mult lungite, cuprinse în cele trei 
puncte anterioare, să le expuneţi atât de direct și sincer 
cum le-am prezentat aici. Dar vă puteţi face o idee 
oarecare despre ce anume ași putea spune, chiar dacă 
le-aţi relua doar fragmentar. Un partener gelos nu se 
va entuziasma de asemenea observaţii, deoarece ele 
plasează responsabilitatea schimbării asupra celui dator 
să facă aceasta. Şi, întrucât problemele care decurg din 
gelozie sunt adânci și complicate, rezultatele nu vor 
apărea prea repede. Să fiţi răbdător. Dar să nu vă lăsaţi 
abătut de la această strategie. Altfel situaţia se va 
înrăutăţi. 

Următoarea discuţie a avut loc cu un bărbat a cărui 
soţie dezaproba comportamentul sexual libertin al unor 
colegi și colege de serviciu ai acestuia. 

PACIENTUL: Eram odată la o petrecere și Joe mi-a 
spus ceva ce soţia mea nu a înțeles prea clar. Ea m-a 
îritrebat mai târziu dacă el n-a făcut cumva o remarcă la 
adresa unei colege, dar eu nu mi-am amintit imediat la ce 
anume se referea ea. După ce Emma m-a bătut la cap de 
cinci sau șase ori, mi-am adus aminte. 

Ei bine, asta a făcut-o să înceapă din nou. „Dacă poţi 
să-ţi aduci aminte acum, de ce n-ai putut să-ți amintești și 
mai înainte?“ a continuat ea să întrebe. 

Face aceasta desori. Vă jur că ea își poate aminti 
fiecare cuvânt, din fiecare conversaţie pe care a avut-o 
vreodată. Dacă răspunsurile mele diferă cât de puţin când 
le repet de patru, cinci sau șase ori, ca sesizează cea mai 
mică schimbare şi o luăm de la capăt. 

TERAPEUTUL: Niciodată nu veţi putea satisface 
curiozitatea soţiei. De aceea aș vrea să nu-i mai 
răspundeţi. Pentru că ea va da crezare doar unui singur 
lucru: recunoașterii vinovăţiei. Răspunsul afirmativ este 
singurul lucru pe care îl admite. Dacă vă întreabă: „Te 
uiţi după alte femei? Mă urăşti? Te gândeşti la alte femei? 
Vrei să te căsătorești cu altcineva? M-ai înșelat?“ — 
singurul răspuns pe care ea îl va accepta este «Da». 

PACIENTUL: l-am oferit o opţiune. l-am spus: 
„Dacă aceasta te face fericită, eu recunosc tot ceea ce 
vrei. Tu îţi ieşi din fire, apoi mă ierți și rezolvăm toată 
tărășenia.“ I-am spus că voi recunoaşte orice vrea, dacă 
problema se rezolvă în felul acesta. Dar nu acceptă nici 
aceasta. 

TERAPEUTUL: Pentru că așa ceva n-ar crede. 

PACIENTUL: O altă problemă este că am o colegă și 
soția nu poate înțelege că această colegă nu mă 
interesează ca femeie. Nu încerc să spun că orice fac eu e 
corect şi că soţia mea greșește în toate. Nici măcar nu 
vreau să insinuez asta. Dar eu sunt de şcoală veche. Nu 
flirtez, nu ciupesc femeile şi nu cred că femeile care 
permit astfel de lucruri sunt promovate în muncă. 

TERAPEUTUL: O.K., dar vă puteţi da seama și din 
aceasta că singurul răspuns pe care ea îl va accepta ar fi 
recunoașterea vinovăţiei. 

PACIENTUL: Este singurul care pare să o satisfacă. 

TERAPEUTUL: Eu i-aş spune: „Uite ce e, dacă 
singurul răspuns pe care eşti gata să îl accepţi este unul 
de recunoaştere a vinovăţiei, atunci de ce mai întrebi?“ 

PACIENTUL: Câteodată îi spun chiar și lucruri despre 
care știu că o vor înfuria, fiindcă nu vreau să mă prindă 
cu minciuna. De exemplu, a insistat să nu iau masa cu 
Joe şi Abe. Din când în când însă fac asta şi îi spun și ei, 
deși ştiu că o va face să explodeze. Trec prin iad o zi sau 
două, totuşi îi spun. 

TERAPEUTUL: Dacă aș fi în locul dumneavoastră aș 
continua să fac acelaşi lucru. N-aş lăsa ca nervozitatea și 
gelozia ei să-mi dicteze. Altfel m-aș zidi de viu. Să nu vă 
lăsaţi soţia să vă dirijeze fiecare pas şi să vă distrugă 
viața. Nu uitaţi că aceasta este problema ei și ea trebuie 
să o rezolve, iar dacă nu o va face, va trebui să accepte 
consecințele. lar dumneavoastră să staţi de vorbă, în 
continuare, şi cu alte femei. Să vă trăiţi viaţa în mod 
normal şi potrivit principiilor etice. Dacă soţia 
dumneavoastră doreşte să afle ce se întâmplă, explicaţi-i. 
Dar este treaba ei cum va reacţiona, nu a dumneavoastră. 
Nu vă ieșiţi din fire numai fiindcă ea nu are încredere în 
sine însăşi. Ea spune că nu poate avea încredere în 
dumneavoastră. Poveşti! Ea nu are încredere în ea însăși. 
Returnaţi-i responsabilitatea și spuneţi-i: „lubito, tu ai 
ceva. Și ai vrea ca să-ţi rezolv eu problema. Dar n-am 
cum. Tu ești geloasă, nu eu. Deci, dacă toate ţi se 
datorează ţie, geloziei tale și lipsei tale de siguranţă, de ce 
nu întreprinzi ceva ca să te refaci?* 

Adesea, cele mai rezonabile argumente întâlnesc ure- 
chi surde. Pentru a găsi o soluţie geloziei partenerului, 
mai devreme sau mai târziu veţi dori să măriţi presiunile 
asupra lui. Am sugerat deja o metodă prin care îi puteţi 
semnala că nu aveţi de gând să îndepliniţi schimbările 
cerute de el: rămâneţi tăcut şi în afara unor fraze 
politicoase şi amabile, nu răspundeţi rechizitoriului lui. 

Alte acţiuni pe care le puteţi întreprinde sunt: părăsiți 
camera, faceţi o plimbare, staţi în maşină sau, dacă 
puteţi, plecaţi de acasă pentru o noapte întreagă sau 
pentru un întreg sfârşit de săptămână. Aceasta se 
recomandă mai ales atunci când sunteţi ameninţat(ă) să 
fiţi bruscat(Ă). De aceea le sfătuiesc, de fiecare dată, pe 
femei să aibă ceva bani adunaţi sau un carnet CEC la 
îndemână, pentru a putea merge în orice clipă la un hotel, 
într-o cameră liniștită, până ce spiritele se potolesc. 

La început fricţiunile se vor intensifica. În această 
privinţă nu vă pot ajuta cu nimic. Adesea lucrurile merg 
mai rău înainte de a merge mai bine. Dacă cineva alege 
opliunea nr. 2, înseamnă că recurge la grevă şi ca poate 
fi neplăcută atât timp cât durează. În schimb este atât de 
eficientă, încât partenerul își va da seama, aproape sigur, 
că nu-și poate continua comportamentul de până atunci 
şi, dacă doreşte din nou o relaţie plăcută, va trebui să se 
schimbe, altfel situaţia s-ar înrăutăți. 

Cel care alege această soluţie va fi acuzat în fel şi 
chip, va fi considerat necinstit, nemilos și nepăsător. I se 
va spune că este egoist, că îşi impune totdeauna voinţa, 
că îşi distruge fără să-i pese căsnicia, că tulbură liniştea 
copiilor, dacă este femeie i se va spune că este o gâscă 
proastă, iar dacă este bărbat, un tiran medieval. 

___Nu are nici o importanță cum sunteţi considerat. 
Întrebaţi-vă cinstit dacă acuzaţiile sunt adevărate sau 
false. Dacă sunt adevărate, cereți-vă scuze şi cedați. Dacă 


120 GELOZIA 


sunt false, ignoraţi-le și faceți exact ceea ce vă spune 
propria judecată să faceţi. 

Acuzaţia că vă purtaţi nebunește are nevoie de o 
explicaţie în plus. Când auziţi spunându-se asta despre 
dumneavoastră, luaţi-o ca pe un semn de progres. Dacă 
sunteţi sigur, în adâncul inimii, că aveţi dreptate, fiţi 
bucuros dacă partenerul dumneavoastră crede că nu 
sunteţi întreg la cap. La urma urmei, cum s-ar putea 
discuta cu cineva care este nebun? Desigur, partenerul 
dumneavoastră nu crede în mod serios că v-aţi pierdut 
minţile, ci numai că aţi devenit atât de lipsit de 
logică, încât continuarea disputei ar fi fără sens. Când 
se întâmplă așa, ar putea să însemne că aţi câştigat. 
lar dacă speranţele dumneavoastră nu sunt lipsite de 
rațiune, atunci amândoi aţi câștigat. Ce ar putea fi mai 
bine? 

Acţiunile spun mai mult decât cuvintele, iar acţiunile 
hotărâte spun mai mult decât orice. De aceea, dacă 
acțiunile mai blânde de protest nu duc la schimbarea 
dorită, încercaţi să vă impuneţi mai hotărât. 

Dacă sunteţi ameninţată fizic, fiţi atentă şi nu turnaţi 
gaz peste foc. Dacă sunteţi lovită, nu trebuie neapărat să 
replicaţi la fel. Aşteptaţi până când partenerul 
dumneavoastră pleacă şi apoi puteţi chema liniştită 
poliţia. Cereţi să fie arestat. Așa este corect! Dacă 
permiteţi ca un astfel de comportament să treacă 
nepedepsit, veţi fi din nou ameninţată. Nu contează ce 
spun vecinii. Viaţa şi sănătatea dumneavoastră sunt mai 
importante decât opiniile lor. 

Ce-i de făcut dacă partenerul dumneavoastră se 
întoarce de la secţia de poliţie și vă atacă din nou? 
Puneţi-vă la adăpost şi înaintați o plângere pentru ultraj şi 
bătaie. In felul acesta, relația dumneavoastră sau se va 
îndrepta sau se va rupe definitiv. Este un risc pe care 
trebuie să vi-l asumaţi, fiindcă alternativa de a nu face 
nimic este mai rea. 

Ce-i de făcut dacă poliţia afirmă că nu se amestecă în 
certurile de familie? Din păcate, adesea așa se întâmplă. 
Dar chiar și așa, aţi demonstrat până unde sunteti în stare 
să mergeţi, și asta îl poate trezi pe partener. 

La urma urmei, puteţi recurge oricând la ultima 
soluţie: să plecaţi din casă sau să divorţaţi. Eu de obicei 
sugerez ca prim pas despărţirea. Procedând astfel îi veţi 
arăta partenerului cât de serios luaţi lucrurile. Dar pentru 
a fi eficace, despărţirea trebuie să dureze mai multe luni. 
Dacă plecaţi pentru o săptămână și apoi vă reîntoarceţi, 
fără să aveţi dovada că s-a produs o schimbare 
fundamentală în comportamentul partenerului, situaţia va 
deveni în scurt timp la fel de tensionată ca şi înainte. 


Și partenerul celui gelos poate alege 
una din cele patru opțiuni 


La fel cum o persoană geloasă are de ales între patru 
opțiuni în comportamentul său faţă de partener, tot așa și 
acesta din urmă are aceleași posibilităţi de opțiune. De 
exemplu, dacă partenera dumneavoastră v-a rugat să nu 
întârziați după partida de golf, şi chiar dacă consideraţi că 
această rugăminte se datorește geloziei, îndepliniți-o 
neapărat, dacă nu vă este greu, evitând astfel o dispută. 
Prin aceasta aţi recurs la opțiunea nr. 1, adică la toleranţă 
fără resentimente. 

Nu este sigur că orice pretenţie a unei persoane 
geloase este, în mod automat, şi iraţională. Deși omul 
gelos devine adesea nevrotic când simte că pierde 
atașamentul celor iubiţi, în alte sute și sute de situaţii el 
se comportă rațional şi cumpătat. Am cunoscut mulți 
directori influenţi ai unor mari întreprinderi, care erau 
adevărate modele de echilibru psihic, farmec, subtilitate 
şi umor, plini de respect pentru ceilalți, dar care şi-au 

pierdut calmul îndată ce soțiile sau prietenele lor acordau 
atenţie și altor bărbaţi. Cu toţii avem un călcâi al lui 
Ahile, care ne reaminteşte că suntem oameni. Să nu fim 
rigizi dacă partenerul nostru ne cere ceva imposibil. De 
multe ori, dacă ştim să cedăm, aceasta este în avantajul 
relaţiei noastre sentimentale. Adesea cedarea îl linişteşte 
atât de mult pe partenerul gelos, încât data următoare 
renunță să mai formuleze astfel de cerințe. 

May era o femeie atrăgătoare, cu o fire prietenoasă. 
Înainte de a se mărita cu Joe a avut câteva idile, care până 
la urmă s-au preschimbat în prietenii. Ar fi dorit să-și 
păstreze prietenii și după ce s-a căsătorit, dar Joe nici n-a 
vrut să audă de așa ceva. Ea a recurs la toate argumentele 
logice — în discuţiile cu el şi cu mine — susţinând că 
este dreptul ei să aibă atât prietene, cât şi prieteni. l-a 
reamintit lui Joe, în repetate rânduri, că el a știut înainte 
de căsătorie de aceste relaţii de prietenie ale ei şi că ea, 
prin firea ei, este o persoană sociabilă și prietenoasă. Aşa 
încât ce drept avea el, acum, după căsătorie, să se 
opună? i 

Am fost complet de acord cu ea. l-am reamintit, doar, 
să chibzuiască cu grijă, dacă n-ar putea îndeplini, fără 
resentimente, cererea lui, chiar dacă e nejustificată. Din 
fericire, ea a decis să mă asculte. El s-a simţit ușurat, mai 
sigur de ea, şi, în cele din urmă, a renunțat la pretenţia sa 
şi nu s-a mai simţit niciodată ameninţat când ea lua masa 
cu unul din foştii ei prieteni. Opţiunea nr. 1 a salvat 
situaţia! - 

Numai când pretențiile sunt mult prea nedrepte este 
necesar să protestați verbal sau prin acțiuni hotărâte. 
Chiar dacă, din când în când, ajungeţi sub pragul 
rezonabil de satisfacţie, vă recomand să nu intraţi imediat 
în grevă. Dacă însă simţiţi că partenerul, în mod cronic, 
depăşeşte măsura, atunci, şi numai atunci vă recomand 
să vă impuneţi voinţa prin această metodă eficientă. Nu 
începeţi un război din cauza unei ieșiri triviale. Opţiunea 

nr. 2 nu trebuie asumată cu ușurință, întrucât recursul la 
grevă poate avea consecințe grave. Aşteptaţi până când 
simţiţi că tratamentul care vi se aplică se înrăutățește atât 
de mult, încât vă justifică revolta. Numai în acest caz 
opțiunea nr. 2 va deveni eficientă, mai mult, doar ea 
poate duce la rezultatul scontat. 

Acelaşi sfat poate fi dat şi în ceea ce privește 
despărțirea sau divorțul. Mai cu seamă despărţirea este 
cea care îl poate readuce cu picioarele pe pământ pe 
pretenţiosul dumneavoastră partener. Dar dacă nu este 
suficient de justificată, dezamăgirea și zdruncinarea 
încrederii provoacă mari suferinţe și răni adânci, care nu 
se vindecă prea uşor. 

Pentru a evita opțiunea nr. 4, toleranţă cu resenti- 
ment, este nevoie de multă înțelepciune și de cunoștințe 
de psihologie. Majoritatea oamenilor sunt lipsiţi de 
ambele. Pentru a împlini lipsa de înţelepciune ar trebui să 
ne retrăim copilăria cu alţi părinţi, cu alţi fraţi și surori, 
cu alți prieteni — ceea ce este imposibil. Pentru a corecta 
a doua lipsă, putem recurge la lucrări de psihologie care 
ne învață cum să ne ajutăm singuri. 

+ În cele ce urmează, mă voi ocupa de acele manifestări 
emoţionale a căror înţelegere este necesară pentru a şti să 
aplicăm un tratament corespunzător unui partener gelos 
şi posesiv. 


Mila faţă de celălalt nu ajută la nimic 


Dacă doriţi să obţineţi unele schimbări în relaţiile cu 
partenerul dumneavoastră, dar discuţiile purtate cu tact 
nu îşi fac efectul, va trebui, periodic, să recurgeţi la 
procedee mai hotărâte. Aceasta nu este o treabă ușoară. 
Când înfruntaţi o persoană profund geloasă, aveţi de-a 
face cu una din cele mai rigide personalităţi din lume. 

Ajunge să cedați o singură dată și veţi fi în dezavantaj, pe 
care va trebui ulterior să-l depăşiţi. Starea psihică de care 
nu aveţi nevoie în momentul acela este mila faţă de 
celălalt. 

Aceasta înseamnă, pur şi simplu, să simţi că îţi pare 
rău pentru o altă persoană. Nu confundați acest 
sentiment cu compasiunea. Una este să-ți pese de 
durerea prin care trece o altă persoană când cineva 
încearcă să-i modifice comportamentul, şi altceva, cu 
totul diferit, să-ţi fie milă de acea persoană. Când îţi este 
milă de cineva, îţi pasă atât de mult de situaţia grea a 
celuilalt, încât uiţi de propriile tale probleme. În cazul 
nostru, însă, nu e loc pentru o generozitate nevrotică. 

Recent, discutam cu un tânăr care îmi povestea cu 
lacrimi în ochi cum tatăl său gelos a internat-o în spital 
pentru a treia oară pe blânda sa mamă. Copiii îi spuneau 
de ani de zile mamei lor să întreprindă ceva, să ceară 
ajutorul organelor în drept sau să-l părăsească, dar să nu 
mai suporte insultele lui. De fiecare dată, însă, când 
mama ajungea să întocmească actele de divorţ, el începea 
să se roage de ea să-şi schimbe hotărârea. El utiliza toate 
strategiile posibile: 

„A fost din vina ta.“ 

„Îţi promit că n-o să te mai jignesc niciodată.“ 

„Imi datorezi încă o şansă după toate câte am făcut 
pentru tine.“ 

„Mă voi sinucide.“ 

„Gândeşte-te la copii.“ 

Ea n-a putut niciodată să reziste acestui baraj de 
artilerie al declaraţiilor lui de autocompătimire şi de 
învinovăţire a ei. Această slăbiciune a ruinat cei mai 
frumoşi ani ai vieţii ei. 

Acestor victime le lipseşte deprinderea autoafirmării. 
Ceea ce ele numesc generozitate şi dragoste este în rea- 
litate laşitate. Ea provine din teama faţă de cinci situ- 
aţii — două de natură fizică, trei de natură sufletească: 

1) teama de maltratări corporale; 2) teama de pierderi 
financiare; 3) teama de a nu greși; 4) teama de a nu răni 
sentimentele celuilalt; 5) teama de a fi respins(ă). 

1) Teama de maltratări corporale. Până la un punct ea 
este perfect îndreptăţită. Soţia bătută nu este un obiect de 
haz, ci o problemă foarte serioasă. În faţa unui iubit care 
te ameninţă cu violenţa atunci când este frustrat, este mai 
înţelept să cedezi. 

Dar de ce să batem în retragere, dacă supunerea la 
violență nu rezolvă nimic, ci doar îţi face viaţa mai 
mizerabilă și fără speranţa unei îmbunătăţiri? Orice ai 
face vei fi bătută. Și atunci, mai degrabă asumă-ţi 
consecinţele și caută să-ți afirmi drepturile. Ce ai de 
pierdut? Când integritatea corporală îți este în primejdie, 
trebuie ori să lupi, ori să părăseşti terenul. 

După opinia pacienţilor mei, în asemenea situaţii se 
poate recurge cu succes la: întoarcerea loviturilor, apelul 
la poliţie sau la consultarea unui avocat în vederea 
divorţului. Mulţi bărbaţi le spun soțiilor: „Dacă nu-ţi 
place aici, împachetează și pleacă!“ Adesea însă aceiaşi 
bărbaţi duri devin nişte băieţei înspăimântați şi 
plângăreţi, când îşi dau seama că soțiile lor sunt gata să 
pună în aplicare cuvintele lor şi să-i părăsească. Atunci 
când o femeie îşi dă seama cât de mult se sperie soțul 
gelos de decizia ei, nu va fi surprinsă de faptul că el bate 
în retragere. 

Femeile sunt adesea uluite cât de repede soţii lor, 
altădată nemiloși, încep să le aducă flori, când înţeleg că 
situația a devenit gravă. Aceşti bărbaţi au nevoie de 
nevestele lor mult mai mult decât au ele nevoie de ei. 
Doamnelor, aveţi mai multă putere decât aţi visat 
vreodată. Folosiţi-o, și veţi fi uimite cât de repede se 
inversează rolurile. Numeroase femei pe care le-am 
consultat mi-au spus mai târziu: „Aş fi putut să pun capăt 
de mult tiraniei lui, dar nu am avut curaj. Aș vrea să mă 
pălmuiesc singură.“ 

E vorba însă de o manevră delicată. Deşi majoritatea 
femeilor dobândesc mai mult respect și libertate luptând 
împotriva violenţei, trebuie să recunoaştem că, în 
anumite cazuri, revolta lor poate declanşa violenţe și mai 
mari. Merită să ne asumăm acest risc, dar să nu uităm că 
totul se poate încheia și prost. 

2) Teama de pierderi financiare. De regulă, tot femeile 
se tem şi de această dată, fiindcă bărbaţii ţin cel mai 
adesea baierele pungii. Din chibzuinţă, multe femei 
suportă o căsnicie nefericită, deoarece se tem să nu fie 
aruncate în stradă fără un ban. Bărbaţii le pun în vedere 
tocmai acest lucru și le ameninţă, în plus, și cu luarea 
copiilor. 

În mare măsură aceasta este o cacialma. Nu bărbatul 
decide dacă va obţine el copiii sau îşi va lăsa nevasta 
săracă. Și în această privinţă, femeile au mai multe 
drepturi decât cred ele, mai ales de când aprecierea lor 
socială este în schimbare. 

După părerea mea, doamnelor, nu spuneţi adevărul 
când afirmaţi că nu divorţaţi pentru că „îl mai iubiţi“. 
Sunteţi mult mai interesate de siguranța dumneavoastră 
economică, decât de viaţa sentimentală. Întrebaţi un 
avocat, nu pe soţul dumneavoastră, ce şanse aveţi să 
obţineţi îngrijirea copiilor şi pensia alimentară. Efortul va 
fi instructiv și eficient. 

3) Teama de a nu greşi. Vasăzică nu sunteţi sigur(ă) 
că aveţi dreptul de a exercita presiuni asupra partenerului 
într-o chestiune sau alta. Nu contează. Dacă așteptați 
până când veţi fi sigur(ă), nu veţi acţiona niciodată. Mai 
degrabă, întrebaţi-vă dacă în urma frustrării: a) aveţi 
tulburări psihice? b) încercaţi un sentiment de 
dezamăgire? c) aţi ajuns să urâţi legătura dumneavoastră 
în aşa măsură încât doriţi să scăpaţi de ea? Dacă 
răspunsul dumneavoastră chiar și numai la una din aceste 
trei întrebări este afirmativ, e mai bine să vă convingcţi 
singur(ă) că nu trebuie să acordaţi o atât de mare 

importanţă dorințelor şi nevoilor partenerului. A sosit 
timpul ca, indiferent de sentimentele partenerului, să 
depuneţi toate eforturile pentru mai multe satisfacţii în 
viață. 

Dacă partenerul vrea să divorțeze, mai degrabă decât 
să vă ofere cel puţin un grad rezonabil de satisfacţie, 
acceptaţi divorțul. Dacă nu faceţi asta, va veni ziua când 
dumneavoastră veţi dori mai mult ca orice să divorțaţi. 

Şi încă ceva. Ce vi se întâmplă dacă greşiţi? Nu 
învăţăm, oare, toți din propriile greşeli? Nici soția 
dumneavoastră nu ezită să-şi impună voinţa, deşi este 
imposibil de dovedit cine are dreptate. Atunci de ce nu 
şi-ar asuma și soţul același risc? Dar dacă credeţi că nu 
este drept să pretindeţi soției să stea acasă tot timpul, 
gândiţi-vă bine, cereţi-i scuze şi acordaţi-i mai multă 
libertate. 

Dacă în calitate de soţie ați fost nerezonabilă, 
neacordându-i soțului suficient timp pentru hobby-urile 
lui, faceţi la fel. Numai acţionând vă puteţi convinge 
dacă aveţi dreptate sau nu. Așa încât, asumaţi-vă riscul. 
Suntem oameni şi nu putem fi perfecţi. Consumul este 
proba „pudding“-ului. Daţi-i drumul și vedeţi ce se 
întâmplă. 

4) Teama de a nu răni sentimentele celuilalt. După 
cum am spus, nimeni nu poate fi rănit emoţional, ci 
numai fizic. Nici un adult nu este şi nu poate fi rănit în 
sentimentele lui. Dacă partenerul gelos plânge, se 
bosumflă, este deprimat sau furios, să nu ne asumăm 
niciodată responsabilitatea pentru aceste stări. E 
adevărat, noi am fost cauza frustrărilor lui. Soţia nu i-a 
acordat suficientă atenţie soțului, iar soțul nu i-a spus 
niciodată cât de mult o iubește... şi așa mai departe. 
Acestea sunt frustrări. Dar dacă ele se transformă sau nu 
în tulburări emoţionale depinde aproape în întregime de 
felul în care fiecare din noi le percepe. Partenerul care 
spune „bietul de mine“, este deprimat. Cel care spune 

„nu suport dacă nu se întâmplă cum vreau eu“ devine 
furios. lar cel care spune „este oribil, nu mai pot 
suporta“ devine nervos şi agitat. 

Reţineţi, toate acestea le spune partenerul despre el 
însuşi. Numai în mod indirect sunteţi răspunzător pentru 
ele, prin faptul că alimentaţi frustrarea. Nu sunteţi de 
condamnat dacă această frustrare se transformă într-o 
problemă emoţională. Această transformare nu este 
rr ir nu € prescris ca partenerul să parcurgă acest 

rum. 

Țineţi-vă tare când știți că aveţi dreptate. Pentru a vă fi 
mai uşor, repetaţi: „Este problema ta. Dacă nu-ţi convine 
durerea psihică, încetează de a mai insista asupra unor 
lucruri iraționale. Nu mă acuza pe mine, pentru ceea ce 
tu singur îți faci.“ 

5) Teama de a fi respins(ă). Aceasta este probabil cea 
mai puternică teamă dintre toate (vezi cartea mea Why Be 
Afraid? — De ce ne temem?). Este incredibil cât de 
înspăimântate sunt unele persoane din cauza unei 
experienţe, care, în majoritatea cazurilor, nu este altceva 
decât un inconvenient, trist şi regretabil. Şi totuşi, 
pretutindeni în lume, bărbaţi şi femei în toată firea se 
comportă copilăreşte când au impresia că nu sunt iubiţi. 
Devin deprimaţi, furioși, geloşi sau înspăimântați de 
moarte. De ce? Pentru că cel drag lor nu-i iubeşte 
vremelnic sau nu-i va mai iubi, poate, niciodată. Dar 
acest lucru este dureros numai dacă este lăsat să fie 
dureros. Devine o experienţă chinuitoare numai dacă vă 
convingeţi singuri că așa este. Examinaţi-vă cu grijă 
ideile iraționale pe care le aveţi despre faptul de a fi sau 
nu iubit. Nimic nu este mai sănătos decât să vă acceptaţi 
cu toate calitățile și defectele dumneavoastră. A fi iubit de 
alţii este o senzaţie excelentă, dar nu se compară cu 
starea de împăcare cu tine însuți. Nu propovăduiesc 
iubirea de sine, care implică o autoapreciere prin care ne 
aprobăm toate acțiunile. Nu e un lucru bun. Cel care 

doreşte să fie sănătos, ar trebui să înveţe să se accepte şi 
când procedează bine şi când procedează rău. Numai în 
acest fel își va forma o imagine corectă despre sine. 

Cu alte cuvinte, vă scoate din fire gândul că nu sunteți 
iubit, deoarece credeţi că asta dovedește că sunteţi lipsit 
de orice valoare. Consideraţi că dacă aţi merita, aţi fi 
iubit. Noi, terapeuţii orientaţi de o gândire raţională, 
susţinem că numai acela care nu știe să se accepte pe sine 
însuşi resimte ca o nenorocire faptul că este respins. 
Aceasta este adevărata problemă. În timp ce aşteptaţi de 
la alţii să se apropie cu prietenie de dumneavoastră, dvs. 
înşivă nu vă sunteţi prieten. Aşa se comportă persoanele 
geloase. Se resping pe ele însele, fiindcă alții nu le 
iubesc. Ceea ce trebuie să facă este, însă, nu să se 
iubească, ci numai să se acceple pe ele însele. Aceasta 
este cheia forței interioare. Dar asta nu înseamnă să ne 
resemnăm cu defectele proprii. Ci să le acceptăm dacă nu 
le putem schimba. Dacă sunteţi mai scund decât v-ar 
plăcea, să fiți nemulţumit de înălțimea dumneavoastră, 
dar nu și de dumneavoastră înșivă. Asta înseamnă 
autoacceptare. Poate că alţii vă resping din cauza 
înălțimii. Dacă se întâmplă așa, nu-i de mirare că veţi fi 
trist, dar din această cauză să nu vă simţiţi inferior. Dacă 
credeţi că nu sunteţi bun de nimic, fiindcă sunteţi mic, 
gras, urât, lipsit de har, negru, alb, galben, femeie etc., 
atunci veţi suferi ori de câte ori vă va respinge cineva din 
cauza acestor trăsături. 

Dacă vă gândiţi de câte ori v-aţi despărţit de cineva 
drag şi până la urmă v-aţi refăcut, vă daţi seama că nici o 
respingere nu trebuie privită ca o catastrofă. 

In sfârşit, cum puteţi crede în mod serios că iubitul 
dumneavoastră vă este cu adevărat indispensabil, când, 
evident, nu veţi muri dacă îl veţi pierde? Tot ceea ce aveţi 
nevoie în viaţă, probabil că aveţi deja: hrană, adăpost şi 
îmbrăcăminte. Este un lucru extraordinar să iubeşti pe 
cineva, dar aceasta nu este o problemă de viaţă și de 

moarte. Fără hrană, adăpost și îmbrăcăminte omul 
moare. Fără dragoste se poate trăi. 

Dacă vă gândiţi bine la toată această problematică a 
respingerii, vă veţi învinge teama, mai mult, veţi deveni 
un om încrezător în șansa lui. 


„Întotdeauna a fost aşa“ 


Tot ceca ce am spus până acum în legătură cu modul 
de a trata un comportament inacceptabil necesită o solidă 
convingere din partea dumneavoastră că o astfel de 
acţiune poate fi eficace. Înainte de toate, această convin- 
gere este aceea care vă dă dreptul să faceţi presiuni 
asupra partenerului. 

Sunt însă unele piedici care vă pot opri să acționaţi, 
iar dintre ele cea mai puternică este convingerea că 
purtarea partenerului s-a format încă din copilărie şi, 
deci, nu poate fi modificată sau ameliorată. 

Dacă vă lăsaţi convins de acest raționament, şansele 
de a vă ţine de programul pe care vi l-aţi propus sunt 
minime. Fără să vă daţi seama, începe să vă fie milă de 
partener, deşi, tocmai invers, ar trebui să daţi dovadă de 
fermitate. Soţia îşi va aduce aminte că soţul a fost 
singurul copil în familie și din această cauză el își iese 
din fire, dacă nu i se acordă suficientă atenţie. Sau soţul 
îşi va aminti că socrul său a fost un alcoolic, care, pe 
deasupra, îşi iubea mai mult cealaltă fată și, deci, nu e de 
mirare că soția își iese din fire de fiecare dată când el 
dansează cu o altă femeie. 

Poate că toate acestea sunt adevărate. Dar să nu vă 
lăsaţi abătut de la scopul urmărit. Detaliile amintite nu 
sunt relevante și nu contează. Ele explică, într-o oarecare 
măsură, originea problemei, dar nu oferă soluţii. Să 
nu vă lăsaţi oprit nici o clipă de asemenea explicaţii 
când vreţi să exercitați presiuni asupra partenerului 
dumneavoastră pentru a-l schimba. 

Mulţi afirmă că faţă de cineva care a avut o copilărie 
grea, trebuie să ne comportăm în așa fel încât să-l 
expunem la cât mai puține frustrări. Or, tocmai invers, 
este mult mai înțelept să-l expunem la cât mai multe 
frustrări. Căci, cum Dumnezeu ar putea să se schimbe 
oamenii cu tulburări emoţionale, dacă nu-i facem să 
simtă că ceva nu este în regulă cu comportamentul lor? 
Oamenii se schimbă cel mai adesea, nu fiindcă vor ei să 
se schimbe, ci fiindcă cineva exercită presiuni asupra lor 
şi-i silește la aceasta. În cazul nostru, totul ne îndeamnă 
să nu ţinem seama de dificultăţile copilăriei lor. Au cea 
mai mare nevoie de corectarea comportamentului tocmai 
cei care se confruntă cu cele mai grave tulburări. Dacă nu 
ținem seama de acest fapt, îi vom lăsa să rămână 

inferiori, infantili, răsfăţaţi, defetişti şi geloşi. Ce fel de 
binefacere este aceasta? 

Pentru a fi de un real ajutor partenerului care se 
confruntă cu tulburări emoţionale, nu căutaţi la nesfârşit 
justificări pentru acţiunile lui. Nu manifestaţi milă şi 
nici simpatie. Asta ar face ca lucrurile să meargă mai 
rău. Mila faţă de celălalt încurajează întotdeauna 
autocompătimirea. 

Puneţi piciorul în prag atunci când aveţi de-a face cu 
accese de furie, plânsete, stări defensive sau cu pretenţii 
la mai multă atenţie. Fiţi intolerant cu asemenea purtări, 
exact așa cum n-aţi tolera nici mirosul neplăcut al 
corpului. Acest miros nu dispare repetând doar cuvintele 
„nu depinde de el“ sau „a fost totdeauna așa“. Remediul 
este un duș, fie de bunăvoie, fie forţat. 

Oamenii se pot schimba. Faptul că cineva se 
confruntă de treizeci de ani cu o problemă, nu înseamnă 
că acea confruntare trebuie să continue la nesfârșit. 
Inseamnă doar că un obicei prost s-a statornicit în 
decursul anilor. Tot ceea ce a fost învăţat cândva, poate 
fi şi dezvăţat. Aceasta se referă la fumat, la băutură, la 
obiceiul de a-ţi roade unghiile, la corectarea serviciului la 
tenis sau la sentimentele de gelozie. 

Dacă cineva, ani în șir, tot repetă în sinea lui cât de 
important este să fie iubit, această convingere intră ca 
parte în sistemul său psihic și se va simţi lipsit de valoare 
dacă nu este iubit. Și de fiecare dată când își va repeta 
acest nonsens, se va simţi gelos şi inferior. 

Gelozia partenerului dumneavoastră nu se datorează 
faptului că a fost un copil adoptiv, mai puţin iubit în 
copilărie sau altceva de acest gen. Gelozia provine din 
ceea ce afirmă el astăzi despre ceea ce a fost în trecut. Și 
dacă el termină cu repetarea acestor nonsensuri, va 
dispărea şi sentimentul lui de gelozie. Schimbându-vă 
felul în care vă vorbiţi zilnic, vă puteţi schimba şi 
reacţiile, fie dintr-o dată, fie treptat. Dar oricum, 

amândoi partenerii se pot schimba. Să nu uitaţi acest 
lucru, dacă doriţi să vă ajutaţi partenerul nevrotic. 


Dragoste, dar cu condiţii 


Credeţi că atunci când iubiţi pe cineva trebuie să-l 
iubiţi necondiţionat? Se prea poate că aţi simţit astfel 
atunci când aţi făcut jurămintele de căsătorie. Ele 
sugerează că în dragoste nu există nici un „dacă“, „dar“ 
sau „poate“. Ori iubim pe cineva în mod desăvârșit, ori 
nu-l iubim. Convingerea că dragostea implică condiţii 
este considerată nereligioasă de cei care cred că orice 
căsătorie se leagă în cer, iar pe copii îi aduce barza. 

După părerea mea, iubirea este, de regulă, 
condiţionată. Dacă cineva ne satisface într-un grad 
rezonabil cele mai profunde dorinţe și nevoi, suntem 
îndemnați să ne îndrăgostim de acea persoană. Doar 
printr-un puternic autocontrol se poate evita aceasta. 

E ceva nou în asta? În fond, nimic. De aceea se 
obişnuiește să se spună că „dragostea este oarbă“. Dar 
nici afirmaţia opusă nu poate constitui o surpriză: 
dezamăgiţi-vă partenerul în satisfacerea celor mai 
profunde dorinţe şi nevoi, şi dragostea lui se va diminua. 

lată ceea ce era de dovedit: faptul că dragostea este 
condiţionată. Majoritatea oamenilor cred asta tot timpul, 
dar nu o admit niciodată pentru ei înșiși. De fapt, aceasta 
înseamnă: „Dacă tu îmi oferi satisfacţii — te iubesc; dacă 
nu, atunci nu te iubesc“. Aceasta înseamnă că iubirea 
este un sentiment foarte egocentric şi depinde în 
întregime de ceea ce ne oferă partenerul. 

De exemplu, dragostea pentru partenerul gelos poate 
dispărea, atunci când el ne reproşează tot timpul niște 
lucruri pe care noi nu le considerăm deloc nelalocul lor. 
A fi hărțuit nu face parte din dorinţele şi nevoile noastre 


A 

cele mai profunde. Iar dacă partenerul nu ne satisface 
aceste condiţii, dragostea zboară. , 

Prin urmare să nu vă simţiţi vinovat dacă dragostea se 
isprăveşte. Dacă se întâmplă așa ceva, la mijloc sunt 
două motive, ambele de înţeles: (a) dorinţele și nevoile 
dumneavoastră cele mai profunde s-au schimbat şi 
partenerul dvs. nu poate satisface aceste noi aşteptări; 
sau (b) ele nu s-au schimbat, dar nu au fost satisfăcute în 
mod rezonabil de multă vreme. 

Pentru a împiedica această evoluţie a lucrurilor ori 
decideţi să vă uitaţi decepţiile, ori protestaţi cu 
vehemenţă, până ce comportamentul frustrant al 
partenerului încetează. În felul acesta, punând condiţii 
iubirii dumneavoastră, veţi modela comportamentul 
partenerului într-o direcţie dorită, el devenind un om mai 
plăcut, pe care să-l puteți iubi. 

Prin urmare, să nu vă tot scuzaţi de faptul că doriţi ca 
partenerul să se schimbe. De ce să nu doriţi această 
schimbare? Dacă nu aveţi nici o satisfacţie reală, atunci e 
mai bine ca schimbarea să aibă loc. Când vi se aduc 
acuzaţii de felul acesta: „De ce nu mă poţi iubi așa cum 
sunt? Dacă m-ai iubi, n-ai dori să mă schimb“, nu le daţi 
nici o atenţie. Nu puteţi accepta partenerul fără 
schimbările dorite, deoarece aţi înțeles că dragostea, 
asemenea tranzacţiilor de afaceri, implică condiţii 
contractuale. Cât despre a doua acuzaţie („Dacă m-ai 
iubi...) nici ea nu rezistă. Totdeauna veţi putea 
contracara acest protest cu un altul: „Dacă zu m-ai iubi cu 
adevărat pe mine, n-ai obiecta la dorința mea de a te 
schimba și tu cât de cât“. 

După toate probabilitățile numai acela (aceea) va pune 
în aplicare acest program sever, care crede că mariajul 
său merită acest efort. Şi el merită, dacă soții cred că sunt 
potriviţi unul cu altul. Cine ar suporta o relaţie despre 
care n-ar crede că poate duce la fericirea ambelor părţi? 

Cum puteţi constata dacă dumneavoastră și partenerul 
dvs. sunteţi potriviţi? Răspundeţi la trei întrebări. Dacă 
obţineţi un singur „nu“, consideraţi-vă nepotriviţi. 

Prima întrebare: Infelege, oare, partenerul care îmi 
sunt cele mai profunde dorinţe și nevoi? 

A doua Întrebare: Este partenerul în stare să mi le 
satisfacă? 

A treia întrebare: Vrea, oare, partenerul să mi le 
satisfacă? 

Chiar şi o primă privire asupra acestor condiții, va 
arăta de ce un singur răspuns negativ înseamnă 
incompatibilitate. 

Cum ar putea să vă facă fericit acel partener care n-a 
înțeles de ce anume aveţi nevoie, care este incapabil să vă 
satisfacă cele mai profunde dorinţe şi nevoi, sau, chiar 
dacă este capabil, refuză? Evident, nici o căsnicie fericită 
nu este posibilă, dacă nu sunt satisfăcute aceste trei 
condiţii. 


Răspundeţi la gelozie cu gelozie 


Amintiţi-vă, din capitolul II, cazul femeii care era atât 
de geloasă, încât a reușit să îndepărteze cel puţin zece 
parteneri. Ea a avut parte de o experiență ieșită din 
comun. Unul din aceşti parteneri pe care ea cra peloasă a 
tratat-o şi el, la rândul lui, cu gelozie. Acest fapt în sine 
s-a dovedit atât de eficace, încât a trezit-o, făcând-o să-și 

dea seama cât de iraționale îi erau temerile. Pentru prima 
dată în viaţă s-a convins că este o fire geloasă. 


PACIENTA: Într-o seară am stat de vorbă cu un băiat 
care mi-a fost coleg la universitate. Benny n-a zis nimic. 
Dar mai târziu, când i-am povestit că am primit o 
ciocolată la serviciu, a început să se înfurie, imagi- 
nându-și fel şi fel de lucruri. Când am venit acasă de la 
lucru, a sărit imediat la mine pe un ton abject: „Ei, ţi-ai 
văzut și azi curtezanul 7“ Aşa-l numea el pe acel băiat. Nu 
întreba nici măcar cum îl cheamă, ci îl numea doar așa, şi 
asta pe mine mă scotea din sărite. Până la urmă, nu-mi 
venea să merg acasă. Un timp am crezut că va trebui să 
mă mut. Am încercat să fiu înţelegătoare cu el. Am 
încercat să-i spun: „Ascultă, nu s-a întâmplat nimic. 
Poate că aparențele sunt altele, dar nu s-a întâmplat 
nimic. Trebuie să te împaci cu asta. Și să uiţi.“ 

Apoi mi-am pierdut răbdarea și nu am mai putut trata 
cu înţelegere lucrurile. Când începea din nou, eu pur şi 
simplu părăseam camera și îl ignoram. N-avea nici un 
sens să fac pe înțelegătoarea. În schimb, aseară n-a mai 
continuat. Nu ştiu de ce, dar parcă ar fi uitat. 

TERAPEUTUL: Ce credeţi că e de învăţat din acest 
caz? 

PACIENTA: El arată cum poţi să-ţi îndepărtezi per- 
soane apropiate, acuzându-le de lucruri pe care nu le-au 
făcut. Faţă de un asemenea comportament, partenerul va 
dori să plece, chiar dacă nu a comis nimic reprobabil. 

TERAPEUTUL: Spuneţi-mi ce ați simţit. 

PACIENTA: N-am avut chef să mai merg acasă. Prima 
dată m-a scos din sărite faptul că s-a repezit aşa la mine. 
Deşi la început m-am simțit vinovată, fiindcă m-am 
gândit că, într-un fel, într-adevăr l-am încurajat pe acel 
coleg. Dar, mai târziu, chiar că m-a îmbolnăvit să tot aud 
asta. Gata, nu mai voiam să mai ştiu despre aşa ceva. Și 
când venea timpul să plec de la serviciu și ştiam ce mă 

aşteaptă acasă, mi se făcea efectiv rău. Dacă atunci nu 
s-ar fi potolit, cred că eram nevoită să mă mut. 

TERAPEUTUL: Deci aţi simţit pe propria piele ce 
înseamnă să trăieşti cu o persoană geloasă. De data asta 
el a fost cel gelos, nu dumneavoastră. 

PACIENTA: Mda. 

TERAPEUTUL: Vi s-au deschis ochii măcar un pic? 

PACIENTA: Da, cu siguranță că da. 

TERAPEUTUL: Credeţi că asta poate să vă schimbe şi 
comportamentul? 

PACIENTA: Acum îmi dau seama cum poţi să-ţi 
îndepărtezi o persoană apropiată, chiar dacă ea nu a 
COMIS nimic rău. 


O pacientă care a optat pentru divorț 


TERAPEUTUL: Povestiţi-mi cum e să trăieşti alături de 
un om gelos, cum se comportă, ce simţiţi dum- 
neavoastră și aşa mai departe. 

PACIENTA: Cred că el nu se simte bine în acest rol. 
Nu mă poate determina să rămân acasă. Îşi iese din fire 
şi dacă merg cu copiii la biserică şi nu vreau să rămân cu 
el acasă. Vrea să-mi concentrez toată atenţia numai 
asupra lui. Mi-am tot spus că o să-i treacă, gândindu-mă 
cât de tineri am fost când ne-am căsătorit, dar nici vorbă! 
Dimpotrivă, lucrurile au mers din ce în ce mai rău. Pur și 
simplu, tot mai rău! 

TERAPEUTUL: Sunteţi căsătoriţi de vreo 15 ani, nu-i 
așa? 

PACIENTA: Da. 

TERAPEUTUL: Şi nu a intervenit nici o îmbună- 
tățire? 

PACIENTA: Nu, dimpotrivă, situaţia s-a înrăutățit. Nu 
am voie să vorbesc la telefon. Dacă vorbesc cu fratele 

meu, soțul mă întreabă: „Despre ce aţi vorbit? Despre 
mine?“ „Nu“ — îi răspund. Dar orice zic, până la urmă 
eu sunt cea care trage ponoasele. 

TERAPEUTUL: Ce înţelegeţi prin asta? 

PACIENTA: De obicei el se înfurie foarte tare și asta 
mă sperie. Mi-e teamă că până la urmă o să mă și bată. 
Dacă vorbesc cu fratele meu sau cu oricine altcineva, el 
insinucează că vorbim despre el, chiar dacă nu e așa. 


Întotdeauna își revarsă nervii pe mine. Până la urmă 
nu mai am curaj să vorbesc cu nimeni. Degeaba îi spun 
ceea ce el ar vrea să audă de la mine. El îmi răspunde: 
„O.K., ai dreptate, într-adevăr aşa a fost“ şi adaugă: 
„Știu eu cine-mi ești“. Apoi ne învârtim în gol în jurul 
subiectului. Nu există nici o cale de a-l convinge. 

TERAPEUTUL: Cu alte cuvinte, indiferent ce îi spu- 
neți, el se înfurie și vă ameninţă cu bătaia, deoarece e 

convins că minţiţi. Nu puteţi avea dreptate niciodată în 
faţa lui. 

PACIENTA: Exact. Așa că vreau să divorţez. Nu văd 
altă soluţie. 

TERAPEUTUL: Ar fi bine să faceţi asta cât mai curând 
posibil. Altfel, veţi continua să fiţi neliniștită și speriată. 
Și nu are nici un sens să continuaţi așa. În al doilea rând, 
dacă amânaţi, îi daţi false speranţe. El poate crede că 
v-aţi schimbat părerea. Vă dați seama de asta? 

PACIENTA: Da. El crede că am să rămân cu el, dar eu 
ştiu că trebuie să divorţez. Și gândul ăsta mă apasă, iar el 
vine şi-mi spune: „De ce nu renunţi la divorțul ăla? Tot 
n-ai să ajungi la capăt cu el!“ El nu mă crede, și nu-l acuz 
pentru asta, fiindcă eu niciodată nu am acţionat. Eu 
totdeauna am spus doar: „O să..., o să...,“, dar n-am 
făcut niciodată nimic. Acum însă sunt hotărâtă. 

TERAPEUTUL: De ce v-aţi hotărât așa, deodată? Cum 
de vă gândiţi acum serios la divorţ? 

PACIENTA: Vreau mai mult de la căsnicie. 

TERAPEUTUL: Dar aţi vrut asta şi înainte. De ce faceţi 
pasul acesta decisiv acum? Aţi dorit asta şi înainte, dar 
niciodată n-aţi ajuns până acolo. De ce tocmai acum? 

PACIENTA: Pentru că mi-am clarificat, între timp, o 
serie de lucruri. 

TERAPEUTUL: Cum? 

PACIENTA: Citind cărţile dumneavoastră. M-aţi ajutat 
să văd cât de nepotriviţi suntem. Îmi spuneam mereu că 
el se va schimba, că va depăşi starea asta. În cele din 
urmă, am renunţat. Nu mai are nici un rost ca el să se 
schimbe. Nimic nu mai justifică schimbarea lui. Poate să 
rămână aşa cum este până la sfârştul vieţii. Eu însă m-am 
gândit că trebuie să fac ceva, că lucrurile nu mai pot 
continua astfel. 

TERAPEUTUL: Și atunci v-aţi spus: „Dacă el rămâne 
aşa cum este toată viaţa, mai bine să fac ceva ca să mă 
eliberez?“ 

PACIENTA: Da. Am tot așteptat să se schimbe. Mi-am 
tot spus că va depăşi acest fel al lui de a fi. 

TERAPEUTUL: Eu v-aș sfătui — dacă lucrurile stau 
atât de prost şi simţiţi într-adevăr că nu vă mai iubiţi soțul 
— să divorţaţi cât mai repede. Soţul dumneavoastră este 
un:om periculos. 


PACIENTA: Asta şi doresc să fac, deoarece căsnicia 
îmi provoacă stări de anxietate. Mi-e teamă, însă, că 
aceste stări se vor agrava îndată ce voi înainta acţiunea de 
divorţ. 

TERAPEUTUL: E adevărat. Veţi fi mai îngrijorată. 

PACIENTA: Știu însă că asta nu-i o catastrofă. 

TERAPEUTUL: Aveţi dreptate, nu-i o catastrofă. Veţi fi 
mai nervoasă până se va încheia totul. Dar este mai uşor 
să faceţi faţă acestei acţiuni de divorţ, decât să fugiţi 
mereu de ea. Începeţi dumneavoastră cu curaj, chiar dacă 


Gelozia celuilalt 141 


un timp situaţia va fi foarte tensionată. Altfel, ce se va 
întâmpla până la sfârșit? 

PACIENTA: Desigur, soţul meu nu-și va modifica felul 
lui de a fi. Mi-a confirmat asta prin fapte, nu prin 
cuvinte. Când regretă ceva ce a făcut, e în stare să 
promită orice. În asemenea situaţii obișnuiește să spună: 
„Îmi pare rău, n-o să te mai supăr niciodată“. Placa asta 
o ştiu pe dinafară. 

TERAPEUTUL: Nu aţi vrea ca acesta să vă fie viitorul! 
Atunci asumaţi-vă acum riscul şi puneţi capăt situaţiei. 
Riscul trebuie să vi-l asumaţi dumneavoastră, întrucât 
nu-mi dau seama cât de tulburat este soțul dvs. S-ar 
putea ca și pentru el desfacerea căsniciei să fie un bine. 
L-ar putea face să recunoască: „Într-adevăr se întâmplă 
ceva cu mine, trebuie să întreprind ceva“. 

Până când cineva nu-i stă împotrivă şi continuă să-i 
suporte comportamentul, el nu va înceta cu aceste 
maniere. Nu există nici un motiv pentru el să se 
schimbe. Așadar, vă sfătuiesc să mergeţi la un avocat, să 
puneţi capăt acestei căsnicii și să salvaţi ceea ce poate fi 
salvat. 

* PACIENTA: Vreţi să spuneţi că e bine să merg mai 
departe cu divorțul, deși mă voi simţi mai stresată. Știu 
că nu va fi ceva de nesuportat, dacă un timp voi fi mai 
neliniştită. 

TERAPEUTUL: Probabil veţi fi anxioasă și tulburată, 
atât timp cât divorţul va fi pe rol. Dar după ce se va 
termina şi soţul îşi va da seama că nu v-aţi jucat şi că 
sunteţi stăpână pe situaţie, vă va lăsa în pace. Și vă veţi 
linişti şi dumneavoastră, pentru că v-aţi luat soarta în 
propriile mâini şi v-aţi rezolvat problema. 

_ PACIENTA: Ar fi excelent să ajung din nou stăpână pe 
viaţa mea. 

TERAPEUTUL: Aveţi perfectă dreptate. 


Mi-am revăzut clienta după șase săptămâni. Cuvintele 
ei sunt tipice pentru starea ulterioară a celui care iniţiază 

despărţirea sau divorțul. Aşa încât merită să vă 
împărtăşesc câte ceva din această discuţie. 


TERAPEUTUL: Aţi obţinut divorțul. Nu-i așa? 

PACIENTA: Da. 

TERAPEUTUL: Ce face el acum? 

PACIENTA: Mă vrea din nou înapoi și vrea să-i fixez o 
întâlnire. Vrea să rămână cu mine. Eu i-am spus: „Uite 
ce este, noi am divorţat. Consideră-mă moartă şi eu voi 
face la fel în ceea ce te priveşte.“ A fost groaznic pentru 
mine să-i spun „Nu“. În adâncul inimii îi spuneam „Da“, 
dar în mintea mea îmi ziceam: „Pentru nimic în lume. 
Uită-l“, Totuşi simţeam că aș fi bucuroasă să mă arunc în 
braţele lui şi să-i spun: „Da, cum vrei tu“. Adică mă lupt 
cu mine însămi. 

TERAPEUTUL: Ce vă spuneţi când vă vin în minte 
asemenea gânduri: „O, cât de minunat ar fi dacă aş putea 
să-l iubesc din nou pe acest bărbat“? 

PACIENTA: Mi-am pus deja această întrebare. Îmi 
aduc aminte de toate părţile lui bune. Este o persoană 
generoasă, inimoasă, este afectuos şi grijuliu. Imi repet 
toate aceste lucruri plăcute despre el. Dar, pe de altă 
parte, mă întreb: „Cât de mult adaug de la mine în toate 
acestea?“ Mi-e teamă de acest om, m-a bătut de mai 
multe ori, iar o dată crunt. „Chiar îi dai papucii?“ „li spui 
într-adevăr adio?“ Îmi pun tot felul de asemenea 
întrebări. lar răspunsul la care ajung este totdeauna 
același: „Da, este un bărbat foarte atrăgător, este tot ce 
mi-aş dori de la un soţ, dar mă bate. Se înfurie şi mie 
mi-e frică de furia lui.“ 

TERAPEUTUL: Credeţi că se poate schimba în privinţa 
asta? 

PACIENTA: Nu ştiu. 

TERAPEUTUL: Pot să dau un pronostic? S-ar putea ca 
până la vârsta de 40 de-ani să-i vină mintea la loc. Dar 
dacă vreţi să așteptați până atunci, e posibil să ajungeţi cu 
nasul rupt de câteva ori. Nu există nici o garanție că se 

va întâmpla altfel. În al doilea rând, dacă nu-și revine 
singur, va trebui să se adreseze și el unui psihiatru. Dar 
şi în acest caz, o persoană geloasă are de tras cu această 
problemă. Altfel nu veţi avea un bărbat diferit de cel 
dinainte. Acum face pe drăgălașul, e lingușitor, vine cu 
bomboane şi cu flori. E curtenitor și vă copleşește cu 
atenţii. Dar este același individ. Este la fel de gelos şi 
nesigur cum a fost totdeauna. Și dacă nu v-a plăcut 
această gelozie înainte, n-o să vă placă nici de acum 
încolo, chiar dacă revocați divorțul. Lăsaţi lucrurile pe 
făgaşul lor. 

PACIENTA: Dar e atât de greu. 

TERAPEUTUL: O să vă spun cu ce este și mai greu. 
Dacă îi spuneţi „Da“. 

PACIENTA: Ei bine, numai că aseară simţeam altfel 
decât acum. Mi-ar fi fost mai ușor să-i spun „Da“. 

TERAPEUTUL: Probabil, numai în acea clipă. 

PACIENTA: Ar fi fost ceva extraordinar pentru acea 
seară. Dar a doua zi, el ar fi bătut din nou la ușa mea şi 
m-ar fi urmărit din cameră în cameră. Și la așa ceva nu 
mai rezist. Mai bine zis, aș putea rezista, dar nu vreau. 

TERAPEUTUL: Deci ce aveţi de gând să faceţi? 

PACIENTA: Intenţionez să mă ţin tare şi să continui să 
spun „Nu“. 

TERAPEUTUL: Dacă el vă sună, ce aveţi de gând să-i 
ziceţi? 

PACIENTA: Nu ştiu. Cred că vrea să mă manipuleze 
prin copii. Dacă eu n-o să fiu înţelegătoare cu el, nu va 
veni să-şi vadă copiii. Cred că asta este o manevră. Dacă 
el ar dori cu adevărat să-şi vadă copiii, ar veni şi i-ar 
vedea. 

TERAPEUTUL: O, Doamne! Se foloseşte și de copii 
împotriva dumneavoastră? 

PACIENTA: Într-un fel, da. De exemplu, nu l-aş putea 
convinge să vină doar la copii, fără să mă implice și pe 
mine. 

TERAPEUTUL: Ba da, puteţi. 

PACIENTA: Oare? 

TERAPEUTUL: Spuneţi-i direct că dacă îi pasă cu 
adevărat de copiii lui şi doreşte să fie împreună cu ei, să-i 
viziteze, fie că vă întâlnește sau nu. 

PACIENTA: Dar pentru el e de neconceput să nu mă 
vadă şi să nu vorbească cu mine şi să nu mă strângă de 
mână. 

TERAPEUTUL: Şi cum justifică el că vrea toate astea? 

PACIENTA: Fiindcă l-ar durea prea mult să-mi întoarcă 
spatele şi apoi să plece. 

TERAPEUTUL: În privinţa aceasta nu aveţi ce face. 

PACIENTA: El spune că niciodată nu este prea târziu. 

TERAPEUTUL: Bine, până aici e în ordine, dar face el 
ceva ca să se schimbe? 

PACIENTA: Nimic. Tatăl lui îmi tot spune că l-am rănit 
prea tare şi îmi spun și alţii că îl chinuiesc. Şi într-adevăr 
arată rău. „Cum poți să te porți aşa cu el?“ N-am ce 
face, aşa stau lucrurile, şi nu pot face nimic în această 
privinţă. Mă cert cu ei. Le spun că nu eu l-am rănit. Ci 
s-a rănit singur. 

TERAPEUTUL: Perfect. Acum începeţi să vă daţi 
seama ce se întâmplă. 

PACIENTA: Le spun asta şi lor, dar nu știu dacă sunt 
convinsă și în sinea mea. 

TERAPEUTUL: Nu contează dacă sunteți convinsă sau 
nu. Dar continuaţi să spuneţi asta. Spuneţi-i și lui. 
Repetaţi şi în sinea dumneavoastră până când vă 
obişnuiţi, într-atât, încât să începeţi să acceptaţi această 
idee. Pe ceilalţi nu-i putem scoate din sărite emoţional. 

PACIENTA: Este cel mai greu lucru de care mă pot 

‘convinge. 

TERAPEUTUL: Pentru că vă este milă de el. Vă este 
prea mult milă de alții. Nu numai că vă pasă , dar vă este 
şi milă de ei. Nu procedând așa vă arătaţi bunătatea. lată 
de ce acest individ vă poate manipula. El știe cum să 

procedeze ca să vă fie milă de el. Ştie exact ce are de 
făcut. Sunteţi tipul de om căruia îi este milă întotdeauna 
de aproapele şi niciodată de el însuși. 

PACIENTA: Încep să cred și eu asta, dar uneori mi-e 
milă și de mine însămi. 

TERAPEUTUL: Nu aceasta este problema 
dumneavoastră majoră. Principalul dvs. necaz este că vă 
pare rău pentru alţii. Când apare el și începe să se plângă 
şi să ofteze, îi iertaţi orice. Să nu-i daţi nici o atenţie. Să 
nu-l compătimiţi. El doreşte mila dumneavoastră ca să 
determine, prin aceasta, să vă simţiţi vinovată şă să-l 
reprimiţi. 

-PACIENTA: Și să cred că eu îi fac lui rău și nu el îşi 
face rău singur. Or, eu nu jignesc sentimentele nimănui. 
Dar încă mai cred că alţii mă pot răni în sentimentele 
mele. Știu că asta nu este adevărat, dar îmi este foarte 
greu să gândesc altfel. 

TERAPEUTUL: De aceea vă este atât de greu, fiindcă 
nu duceţi ideea până la capăt. Alţii vă pot răni fizic, dar 
niciodată emoțional. 

PACIENTA: Dar ce să zic, divorțul a fost pentru mine o 
grea lovitură. 

TERAPEUTUL: Mai degrabă pentru soțul dumnea- 
voastră. 

PACIENTA: Dar în felul acesta nu l-am rănit eu pe 
el? 

TERAPEUTUL: Nu dumneavoastră l-ați întors pe dos. 

PACIENTA: Bine, nu eu, dar l-am rănit profund în 
sensul că nu poate realiza ceea ce și-a propus în viață, 
nu-i aşa? 

TERAPEUTUL: Da. E adevărat. Nu-şi va atinge 
scopul. Numai că de aici încolo își provoacă singur 
nenorocirile. Trebuie, oare, neapărat să facă acest lucru, 
să-şi iasă din fire și să se înfurie pentru că nu obține ceea 
ce vrea? Dumneavoastră vă înfuriaţi, vă simţiţi mizerabil, 
aveţi stări depresive ori de câte ori nu obţineţi ceea ce 

doriţi? Când sunteţi decepţionată, nu faceţi din orice 
decepție o mare nenorocire, nu-i așa? 

PACIENTA: De obicei nu, şi nici în cazul de faţă. 

TERAPEUTUL: Atunci, a cui problemă este asta? 

PACIENTA: Nu sunt sigură că ştiu. 

TERAPEUTUL: Este problema lui. 

PACIENTA: Mi-e greu 'să disting care este problema 
mea şi care este problema lui. 

TERAPEUTUL: Important aici este să distingem între 
frustrare şi tulburare emoțională. Frustrarea este... 

PACIENTA: Frustrarea este că eu l-am îndepărtat cu 
ajutorul legii, din casă. 

TERAPEUTUL: Aceasta este cauza frustrării soțului 
dumneavoastră. 

PACIENTA: Și suferă pentru că nu şi-a atins scopurile 
ce şi le-a propus. Și asta, la el, se transformă în tulburări 
emoţionale. 

TERAPEUTUL: Mulţi oameni au tot felul de decepții și 
cu toate acestea nu devin bolnavi psihici. Dar dacă o 
decepţie nu te face bolnav, atunci, evident, nu decepţia 
este de vină că cineva are tulburări emoționale. Ci modul 
în care respectiva persoană se raportează la ea, o 
interpretează şi reacționează. Soţul dumneavoastră a 
reacţionat, în mod tipic, excesiv de imatur, furios, 
` depresiv şi cu autocompătimire. Din această cauză şi-a 
ieşit atât de rău din fire. „Bietul de mine“ — își spune 
singur. 

PACIENTA: El vrea de la mine ceea ce nu-și poate oferi 
singur. 

TERAPEUTUL: Ce anume? 

PACIENTA: Dragoste, sau așa ceva. Dar el nu se poate 
privi aşa cum este. 

TERAPEUTUL: Este adevărat, nu se poate împăca cu 
sine însuşi. În schimb, așteaptă ca dumneavoastră să 
faceţi ceea ce el nu face pentru sine însuşi: să-l iubiţi fără 
condiţii. lată motivul pentru care este atât de speriat ori 

de câte ori vă vede vorbind cu altcineva. Fiindcă el 
crede... 

PACIENTA: Fiindcă el nu crede că este capabil să mă 
păstreze. Nu pot pricepe de ce. De ce îi este frică? Eu nu 
am- făcut nimic rău. N-am făcut nimic din ce l-ar fi putut 
face să creadă că aş fi avut de gând să-l părăsesc. Chiar 
nimic. 

TERAPEUTUL: Şi-atunci cum a apărut toată această 
problemă? 

PACIENTA: Trebuie să fi făcut ceva, de i-am stârnit 
gelozia, nu-i așa? 

TERAPEUTUL: Aţi şi făcut. Aţi primit o dată un telefon 
de la un bărbat. În ochii soțului (deoarece se simte atât de 
ameninţat) asta a fost de ajuns. Pentru el a însemnat 
sfârşitul lumii. S-a gândit probabil: „ÎL iubeşte pe ăla mai 
mult decât pe mine. În fond, cine sunt eu? Un nimic. Nu 
văd cum ar putea să mă iubească“. 

PACIENTA: Tot ce eu nu consideram că este un 
pericol, pentru el era. 

TERAPEUTUL: Pentru cei mai mulţi soţi care au cât de 
cât încredere în propria persoană, o soţie care vorbeşte la 
telefon cu un alt bărbat nu constituie nici un fel de 
problemă. Nici faptul că dansează cu un alt bărbat sau îl 
sărută pe obraz cu prilejul unei petreceri, nu-i mare 
lucru. Majoritatea borbaţilor acceptă aceste lucruri fără 
probleme. Dar soțul dumneavoastră își spune: „Pe mine 
nimeni nu mă iubeşte. Nu sunt bun de nimic. Nici soția 
nu mă iubeşte, şi de ce m-ar iubi?“ Nu veţi reuși 
niciodată să-l convingeţi că nu are dreptate. 

PACIENTA: Şi de câte ori n-am încercat. Am tras din 
greu la căsnicia asta şi cred că din noi doi, eu am fost 
proastă. Și am depus atâtea eforturi pentru ea. 

TERAPEUTUL: Nu, n-aţi fost proastă. Pur şi simplu 
n-aţi putut înţelege de ce numeroasele dumneavoastră 
eforturi nu v-au fost răsplătite. N-aţi putut înţelege cum 
de a izbutit să se simtă atât de inferior, încât vă era 

imposibil să-i dovediţi că, într-adevăr, îl iubiţi. Dar el... 
pe cine n-a iubit? 

PACIENTA: Pe sine însuşi. Situaţie care persistă. Deși 
se pare că o oarecare ameliorare există. 

TERAPEUTUL: În concluzie, îi doresc tot binele şi sper 
că într-o bună zi va învăţa ceva din psihologia 
autoacceptării. 

Şi acum, câteva sugestii pentru amândouă părțile. Și 
pentru cei care se confruntă cu problema propriei gelozii, 
şi pentru cei care conviețuiesc cu asemenea persoane. 

Puţine tulburări emoţionale sunt atât de dureroase, 
persistente şi autodistructive ca gelozia. Dacă suferiţi din 
cauza acestui monstru cu ochii verzi, atunci ştiţi acest 
lucru. Chiar dacă negaţi până în pânzele albe şi juraţi pe 
mormântul mamei să sunteţi tare ca un munte, în adâncul 
inimii ştiţi că totul nu e decât cosmetică psihologică. 
Aveţi o problemă, și încă una serioasă, şi acest lucru 
îl ştiţi bine și dumneavoastră și cei apropiaţi 
dumneavoastră. 

Sfatul meu este să fiți sincer cu dumneavoastră 
înşivă, mai sincer decât aţi fost vreodată. Nu este nici o 
rușine în a recunoaşte o imperfecţiune. Aveţi dreptul — 
ba chiar obligaţia — să vă acceptaţi așa cum sunteți, deși 
sufletul dumneavoastră pătruns de gelozie vă sugerează 
altceva. Sunteţi victima unor nefericite erori din anii când 
personalitatea și caracterul vă erau în formare. lar acum 
sunteţi victima faptului că nu cunoaşteţi adevărata cauză a 
suspiciunilor și furiilor care vă încearcă. Și nu ştiţi cum 
să le învingeți. 

Din fericire, astăzi se poate evita ca această ignoranță 
să vă distrugă liniştea sufletească şi să-i îndepărteze pe 
cei pe care îi iubiţi. Psihologia a făcut mari progrese în 


150 


cunoaşterea comportamentului uman. Nu mai trebuie să 
frecventezi ani în șir psihiatrii, pentru ca sfaturile lor să 
prindă viaţă. Consultaţiile psihologice sunt considerate 
azi ca având aceeași valoare ca şi experienţa nemijlocită. 
Oamenii au tulburări psihice, pentru că așa au fost 
învăţaţi. Sunteţi gelos fiindcă aţi fost educat să fiţi gelos. 
Dar tot ceea ce se învaţă, se şi dezvaţă. După experienţa 
mea, oamenii sunt dornici să înveţe, dacă au de la cine, 
cum să-și dirijeze viaţa, fără suferinţe psihice inutile. lată 
de ce am scris această carte. 

Mă adresez, în continuare, celor care convieţuiesc 
Sau îşi desfăşoară activitatea alături de persoane geloase. 
După părerea mea, îi puteţi ajuta cel mai eficient dacă 
reușiţi să înțelegeţi natura geloziei lor, fără să o toleraţi 
însă. 

Sper că am demonstrat suficient că această stare 
poate fi evitată dacă aplicaţi cu înţelepciune primele trei 
opţiuni. Sentimentul de vinovăţie şi mila faţă de alţii sunt 
cele două obstacole majore pe care trebuie să le evitaţi. 
De aceea, învingerea propriilor imperfecţiuni emoţionale 
este la fel de importantă şi pentru dumneavoastră, și 
pentru partenerul dvs. gelos. 

Şi dumneavoastră aveţi propriile neajunsuri emo- 
tionale, numai că acestea sunt diferite de cele ale 
partenerului gelos. 

Unii dintre dvs., de exemplu, nu sunt capabili să 
ofere ajutorul necesar și, de aceea, nici după luni și ani 
de eforturi, nu reuşesc să ajungă la bună convieţuire cu 
partenerul. 

Este timpul să încetaţi să mai credeţi că toată 
răspunderea îi revine partenerului gelos. Dacă toleraţi 
gelozia lui, lupta împotriva ei va fi, adesea, de prisos. 
Prin schimbarea dumneavoastră creşte probabilitatea de 
schimbare și a partenerului. Dar nu înainte. 

Amândoi dispuneţi acum de instrumentele cu ajutorul 
cărora puteţi remedia situaţia. Străduiţi-vă din răsputeri, 

nu vă descurajați, recitiți această carte din când în când și 
subliniați tot ce vi se pare important. Apoi aplicaţi cele 
învăţate, și sper că veţi trăi mai fericiţi împreună, şi unul 
şi celălalt. 


În colecţia 


PSIHOLOGIA VIEŢII COTIDIENE 
au apărut: 


e Allan Pease LIMBAJUL TRUPULUI — 
— Cum pot fi citite gândurile 
altora din gesturile lor 


+ Allan Pease, LIMBAJUL VORBIRII — 
Alan Garner — Arta conversaţiei 


e Dr. Paul Hauck DEPRESIA NERVOASĂ — 
— De ce apar şi cum putem 


depăși stările depresive 
e Raewyn MENOPAUZA — 
Mackenzie — Îndreptar practic de 


autoajutorare pentru femei 


` 


În curând 
va apărea, în versiune românească, o nouă lucrare 
a renumitului psihiatru american 


Dr. Paul Hauck 


CUM TREBUIE 
SĂ IUBEŞTI 
PENTRU A FI IUBIT 


Nu cu mult timp în urmă, la o emisiune TV 
am auzit următorul sfat dat de un medic unei 
paciente a cărei căsătorie era în derivă. După 
ce a ascultat cu răbdare cele relatate de 
pacientă, medicul, așezându-și mâna peste 
mâna ei, a atins-o uşor, de câteva ori, şi cu un 
zâmbet amabil i-a spus: „Eu cred, Mary, că 


* mariajul dumneavoastră are nevoie de încă un 


copil“. 

Am crezut, întotdeauna, că asemenea 
afirmaţii pot fi întâlnite doar în operete de 
duzină. Dar pacientele mi-au relatat că primesc 
des astfel de sfaturi de la prieteni, dar și de la 
preoţi şi medici. 

Pentru mine este un lucru absolut clar: 
acești sfătuitori habar n-au din ce motive se 
poate destrăma o căsnicie... 


Mai este un aspect care arată cât de departe 
suntem încă de înţelegerea dificultăţilor ce 
însoțesc dragostea şi căsnicia. Să ne gândim 
la faptul cât de greu ne este să luăm o 
decizie în cele mai importante două probleme 
ale vieţii fiecăruia dintre noi: „La ce vârstă 
să mă căsătoresc?“ şi „Cu cine să mă 
căsătoresc?*, 

Nici o cercetare n-a reuşit, până în prezent, 
să stabilească răspunsuri limpezi. Hotărârea în 
aceste chestiuni continuă să fie luată mai 
degrabă de inima noastră, decât de rațiune. În 
pofida numeroaselor investigaţii întreprinse în 
domeniul ştiinţelor umane și sociale, oamenii 
nu au aflat aproape nimic precis despre când 
anume şi cu cine să-şi unească viața pentru 
restul anilor. Se afirmă adesea că mai repede 
ajungem pe Lună, decât să găsim leac unei 
răceli banale. Această afirmaţie este valabilă și 
în cazul nostru: vom ajunge să cucerim chiar și 
Cosmosul înainte de a le putea spune copiilor 
noştri cu cine şi când să se căsătorească pentru 
a putea fi cei mai fericiţi. 


Cum putem numi acea stare în care un 
om inteligent, bine legat, arătos, devine 
dintr-odată depresiv, plângăreţ şi maladiv de 
gelos, aproape să se sinucidă? Poate am trecut 


şi noi prin asemenea stări de tulburare 
temporară sau am cunoscut oameni care au 
suferit de pe urma lor. Fiecare dintre noi am 
întâlnit bărbaţi care, orbiţi de dragoste, erau 
gata să-şi ia viaţa de dragul femeii visurilor 
lor, sau cu femei ajunse în prag de sinucidere 
pentru bărbatul care le-a aprins fantezia. Când 
un star al fotbalului dintr-o universitate vine la 
tratament pentru că prietena sa a rupt relaţiile 
cu el, avem de-a face cu un simplu caz de 
depresiune? Sau cu o tulburare trecătoare de 
adolescent? Sau poate ne găsim în faţa unei 
dereglări de lungă durată a personalităţii? 
Consider că nu. În astfel de situaţii, avem de-a 
face cu o stare pe care eu o numesc 
„perturbări în dragoste“. 

Similar cu psihoza maniaco-depresivă, 
perturbările în dragoste prezintă alternări de 
stări intens dureroase, cu altele de maximă 
înviorare. Omul are, când senzaţia că zboară 
pe aripile unei melodii, când se simte prăbuşit 
în străfundurile unui abis. E o stare care îi 
poate chinui deopotrivă pe tineri şi pe 
vârstnici. O percepem ca pe un sfârșit al 
sfârșitului, mai ales atunci când ne atacă pentru 
prima dată. Dar și cu alte prilejuri ne duce în 
pragul nebuniei și ne face să uităm de tot ceea 
ce înainte a însemnat ceva important în viața 
noastră, uităm şi de mâncare, de somn, de 


muncă. Ce este această stare dacă nu o reacție 
nevrotică? 

Datorită unui puternic sentiment de 
dragoste putem avea comporiări de măscărici 
sau, dimpotrivă, ne putem chinui amarnic. Nu 
este deloc ridicol cel care de-a dreptul agoni- 
zează în urma unei neîmpliniri în dragoste. 
Suferinţa acestor oameni este specifică, dar 
intensă. Nu e suficient ca ei să se deprindă să 
nu se mai blameze după ce starea depresivă 
le-a trecut; pentru păstrarea sănătăţii lor, ei 
trebuie să se debaraseze de.acea dragoste. A 
deveni robul unei iubiri și a te debarasa apoi 
de ea, este similar cu a te încurca în datorii și a 
scăpa de ele. Primul pas este dificil, restul 
merge de la sine. 


Ceva uluitor se întâmplă cu noi, oamenii, pe 
la vârsta de 30 de ani, respectiv între 28 şi 32 
de ani. Este vârsta la care ne dăm seama, 
pentru prima dată, ce este viața. Aruncăm o 
privire înapoi, trecând în revistă anii scurși, şi 
totul ne apare într-o nouă lumină. Suntem în 
măsură să ne apreciem comportamentul ca 
niciodată până atunci. De parcă am fi escaladat 
un munte, sau am fi străbătut o pădure deasă 
şi, o dată ajunşi într-un luminiş, am privi 
înapoi şi ne-am da seama, pentru prima dată, 


de unde am plecat. Pentru mulţi dintre noi 
aceasta înseamnă vârsta de 30 de ani. 

Pentru cele mai multe căsnicii, atingerea 
vârstei de 30 de ani de cei doi soţi marchează o 
perioadă foarte grea, atât din punct de vedere 
psihologic, cât și al relaţiilor practice. Când 
cineva atinge această vârstă, în el se petrec o 
serie de schimbări pozitive. De multe ori, însă, 
acestea nu-i convin partenerului, ba chiar pot 
să-i provoace mari suferințe. Bărbaţii, de 
exemplu, devin adesea mai fermi, mai hotărâți 
în urmărirea scopului propus și, în general, 
mai maturi. Femeile manifestă, în mod 
frecvent, mai multă independenţă, devin mai 
puţin cooperante și, în general, mai puţin 
fricoase. Unui bărbat nesigur pe el aceste 
transformări îi pot crea probleme serioase. 
Dacă el nu profită de pe urma atingerii acestei 
vârste, în timp ce soţia sa se schimbă, vor 
apărea dezechilibre pronunțate în maturizarea 
celor doi. Dacă femeia devine mult mai matură 
în această perioadă a vieţii sale decât soţul ei, 
va avea impresia că în loc de bărbat are ca soț 
un copil. 

Gelozia 


GELOZIA 


Sunteţi un om gelos? Sau trăiţi alături 
de un om gelos? 

Aveţi impresia că cei dragi nu vă 
iubesc îndeajuns? Sau că nu sunteţi 
apreciat pentru ceea ce faceţi? 


Citind această carte, 


scrisă de renumitul psihiatru american 


Dr. Paul Hauck, 


vă veţi convinge că: 


gelozia este o tulburare psihică 

e gelozia este un comportament autodistrugător 

e gelozia este alimentată de un complex 
de inferioritate 

e gelozia poate fi învinsă! 

